Analysis – Berlytharangal\nആം ആദ്മി: ഒരു താത്വിക അവലോകനം\nപറഞ്ഞതുപോലെ താത്വികമായ ഒരു അവലോകനമാണ് ഞാനുദ്ദേശിക്കുന്നത്. ആം ആദ്മി പാര്‍ട്ടിക്കെതിരെയും ഞങ്ങളുടെ നേതാവായ അരവിന്ദ് കേജ്‌രിവാളിനെതിരെയും സംഘടിതവും അസംഘടിതവുമായ അനേകം ആക്രമണങ്ങള് നടന്നുകൊണ്ടിരിക്കുന്ന സാഹചര്യത്തിലാണ് ഇത്തരത്തില് ഒരവലോകനത്തിന് ഞാന് ശ്രമിക്കുന്നത്. അരവിന്ദ് കേജ്‌രിവാള് ഞങ്ങളുടെ ദൈവമാണ്. അദ്ദേഹം എന്തു ചെയതാലും അത് രാജ്യത്തെ അഴിമതി തുടച്ചുനീക്കുന്നതിനും സാധാരണക്കാരെയും പാവപ്പെട്ടവരെയും ഉദ്ധരിക്കുന്നതിനും അംബാനിയെ ഒരു പാഠം പഠിപ്പിക്കുന്നതിനും വേണ്ടിയായിരിക്കും എന്നു ഞാന് ഉറച്ചു വിശ്വസിക്കുന്നു.\nപണ്ട് അണ്ണാ ഹസാരെ മഹാത്മാഗാന്ധിയെക്കാള് മഹാനാണെന്നു പറഞ്ഞ് ന്യൂജനറേഷന്‍കാര് ഹസാരെഭക്തിഗാനങ്ങള് പാടി നടന്ന കാലത്ത് അദ്ദേഹം കുഴപ്പക്കാരനാണെന്നും ആ ഗാന്ധിയന് പ്രഭാവം നിലനില്‍ക്കില്ലെന്നും ചൂണ്ടിക്കാട്ടി പോസ്റ്റുകളിപ്പോള് ഹസാരെ ഫാന്‍സ് എന്നെ കൊന്നില്ലന്നേയുള്ളൂ. ഇപ്പോള് ഹസാരെ എവിടെക്കിടക്കുന്നു, അന്നു മെഴുകുതിരി പ്രദക്ഷിണം നടത്തിയ ഫാന്‍സുകാര് എവിടെ കിടക്കുന്നു. അതുപോലെ തന്നെ ആം ആദ്മി പാര്‍ട്ടി ഒരു താല്‍ക്കാലിക പ്രതിഭാസം മാത്രമാണെന്നും കേജ്‌രിവാള് അപകടകാരിയാണെന്നും ചൂണ്ടിക്കാട്ടി പോസ്റ്റിട്ടപ്പോള് ആം ആദ്മി അനുഭാവികള് കൂട്ടത്തോടെ വന്ന് ലാല്‍സലാം, ജയ് ചിഞ്ചോ എന്നൊക്കെ പറയുന്നതുപോലെ #@ യു, #@ യൂ എന്നു മുദ്രാവാക്യം വിളിച്ചു പോയിരുന്നു.\nപിന്നീട്, ഞാന് ആം ആദ്മിയെപ്പറ്റി കൂടുതല് പഠിച്ചു, ആഴത്തില് മനസ്സിലാക്കി. കാര്യങ്ങള് മനസ്സിലായപ്പോള് ഞാനും ആം ആദ്മിയായി. യേശുക്രിസ്തുവിനെപ്പോലെ മഹാത്മാഗാന്ധിയെപ്പോലെ, മാര്‍ട്ടിന് ലൂതര് കിങ്ങിനെപ്പോലെ ലോകത്തെയാകെയും ഇന്ത്യയെ തന്നെയും വഴിനടത്താനുള്ള കാഴ്ചപ്പാടും വിവേകവുമുള്ള മഹാനാണ് അരവിന്ദ് കേജ്‌രിവാള് എന്നു ഞാന് തിരിച്ചറിഞ്ഞു. എന്റെ കിടപ്പുമുറി മുതല് ടോയ്‌ലറ്റില് വരെ എല്ലായിടത്തും അദ്ദേഹത്തിന്റെ ചിത്രം വച്ചു ഞാന് പൂജിക്കുന്നുണ്ട്. പറ്റുമ്പോഴൊക്കെ മുദ്രാവാക്യവും വിളിക്കുന്നുണ്ട്. ഈ സാഹചര്യത്തില് അദ്ദേഹത്തിനെതിരെ ഉന്നയിക്കപ്പെടുന്ന ആരോപണങ്ങള്‍ക്കെല്ലാം മറുപടി നല്‍കുക എന്നതാണ് ഞാനുദ്ദേശിക്കുന്നത്.\nഅദ്ദേഹത്തിനെതിരെ മാധ്യമങ്ങള് ഏറ്റവും ഒടുവിലായി ഉന്നയിക്കുന്നത് ജീവിച്ചിരിക്കുന്ന മൂന്ന് വിവരാവകാശ പ്രവര്‍ത്തകര് രക്തസാക്ഷികളാണെന്നു പ്രഖ്യാപിച്ച് അവര്‍ക്ക് ആദരാജ്ഞലികള് അര്‍പ്പിച്ചു എന്നതാണ്. അഹമ്മദാബാദില് വച്ച് അദ്ദേഹം നാല് വിവരാവകാശ പ്രവര്‍ത്തകര്‍ക്കാണ് അദരാജ്ഞലികള് അര്‍പ്പിച്ചത്. അതില് മുന്നു പേരും ജീവിച്ചിരിക്കുന്നു എന്നതാണ് അംബാനി-കോണ്‍ഗ്രസ്-ബിജെപി പിംപുകളായ മാധ്യമങ്ങള് കണ്ടുപിടിച്ചിരിക്കുന്നത്. അവര് മരിച്ചോ ജീവിച്ചോ എന്നതാണോ ഇവിടെ പ്രധാനപ്പെട്ട കാര്യം എന്നാണ് എനിക്കു ചോദിക്കാനുള്ളത് ? ആപ്പ് വളരെ പഴക്കമുള്ള ഒരു പാര്‍ട്ടിയല്ല. കോണ്‍ഗ്രസിനും സിപിഎമ്മിനും ബിജെപിക്കുമൊക്കെ എത്രയെത്ര രക്തസാക്ഷികളാണുള്ളത് എന്നത് നോക്കണം. രക്തസാക്ഷികളുള്ള പാര്‍ട്ടിക്ക് വോട്ടു കിട്ടാന് സാധ്യതയുണ്ടെന്നാണ് ചരിത്രം നമ്മെ പഠിപ്പിക്കുന്നത്. അറിഞ്ഞോ അറിയാതെയോ ഞങ്ങളുടെ നേതാവ് ജീവിച്ചിരിക്കുന്നവരെ കൂടി മരിച്ചവരായി പ്രഖ്യാപിച്ച് ആദരാജ്ഞലികള് അര്‍പ്പിച്ചുണ്ടെങ്കില് അതിലെന്താണ് ഇത്ര പരിഹസിക്കാനിരിക്കുന്നത്. ആം ആദ്മി പാര്‍ട്ടിക്ക് സ്വന്തമായി നാലു രക്തസാക്ഷികള് ഉണ്ടാവുന്നതില് അസൂയയും ഭിതിയും പൂണ്ട കോണ്‍ഗ്രസ്-ബിജെപി-അംബാനി അച്ചുതണ്ട് എന്തും ചെയ്യാന് മടിക്കില്ല എന്നാണ് ഈ വാര്‍ത്തകളില് നിന്നു മനസ്സിലാവുന്നത്.\nആം ആദ്മി ദേശീയ എക്‌സിക്യുട്ടീവ് അംഗമായ അശോക് അഗര്‍വാള് ഞങ്ങളുടെ നേതാവിനെ അപഹസിച്ചു പാര്‍ട്ടി വിട്ടതും ഇതേ വൃത്തികെട്ട മാധ്യമങ്ങള് വാര്‍ത്തയാക്കിയിട്ടുണ്ട്. കോണ്‍ഗ്രസില് നിന്നും ബിജെപിയില് നിന്നും എത്രയോ ആളുകള് ഓരോ ദിവസവും വിട്ടുപോകുന്നു. അതൊക്കെ കൊടുത്താല് പോരേ ഈ ചെറ്റകള്‍ക്ക്. ആം ആദ്മി തെരഞ്ഞെടുപ്പ് സീറ്റ് നല്‍കുന്നത് ഉന്നതര്‍ക്കാണെന്നും അതില് സാധാരണക്കാര് തഴയപ്പെടുകയാണെന്നും അശോക് അഗര്‍വാള് ആരോപിച്ചു. പാര്‍ട്ടിക്ക് ദിശാബോധം നഷ്ടപ്പെട്ടിരിക്കുന്നുവെന്നും പാര്‍ട്ടി ജനങ്ങളില് സംശയം ജനിപ്പിക്കുന്നുണ്ടെന്നും പറഞ്ഞാണ് അശോക് രാജി വച്ചിരിക്കുന്നത്. ഇത്രകാലം ആ പാര്‍ട്ടിയില് പ്രവര്‍ത്തിച്ചിട്ടു പോലും ആം ആദ്മി പാര്‍ട്ടിയെപ്പറ്റി ഞാന് മനസ്സിലാക്കിയ അത്ര പോലും അശോക് മനസ്സിലാക്കിയില്ല എന്നതു വേദനാജനകമാണ്. പിന്നെ, കോണ്‍ഗ്രസ്-ബിജെപി-അംബാനി അച്ചുതണ്ട് അശോകിനെയും വിലയ്‌ക്കെടുത്തിട്ടുണ്ടാവും എന്നത് പ്രത്യേകം എടുത്തു പറയേണ്ട കാര്യമില്ലല്ലോ.\nമറ്റൊരു ആരോപണം ബാംഗ്ലൂരില് ഞങ്ങളുടെ നേതാവിനൊപ്പം അത്താഴം കഴിക്കാന് ആളൊന്നിന് 20,000 രൂപ വീതം വാങ്ങുന്നു എന്നുള്ളതാണ്. ഇത് സാധാരണക്കാരുടെ പാര്‍ട്ടിയാണ് എന്നത് എല്ലാവര്‍ക്കും അറിയാവുന്നതാണ്. സിപിഎമ്മുകാരും കോണ്‍ഗ്രസുകാരുമൊക്കെ ചെയ്യുന്നതുപോലെ വീടുവീടാന്തരം കയറിയിറങ്ങി ബക്കറ്റു പിരിവു നടത്തി സാധാരണക്കാരെ ബുദ്ധിമുട്ടിക്കാന് ആപ്പ് ശ്രമിക്കുന്നില്ല എന്നത് വളരെ പോസിറ്റീവായ കാര്യമാണ്. രാഹുല് ഗാന്ധിയുടെ കൂടെയോ നരേന്ദ്ര മോദിയുടെ കൂടെയോ അംബാനിയുടെ കൂടെയോ അത്താഴം കഴിക്കാന് ഈ നാട്ടില് എത്ര പേര്‍ക്കു സാധിക്കും എന്നതു നമ്മളാലോചിക്കണം. 20,000 രൂപ കൊടുത്താല് ഏതു ദരിദ്രവാസിക്കും ഞങ്ങളുടെ നേതാവിനോടൊപ്പം അത്താഴം കഴിക്കാം എന്നതിനെക്കാള് വിപ്ലവകരമായി മറ്റെന്താണുള്ളത് ? 20,000 രൂപയൊക്കെ ഇന്നത്തെ കാലത്ത് ഒരു തുകയാണോ. ബാംഗ്ലൂരിലെ ആപ്പിന്റെ സ്ഥാനാര്‍ഥിയും മലയാളിയുമായ മുന് ഇന്‍ഫോസിസ് ബോര്‍ഡ് അംഗവും സാധാരണക്കാരുടെ പ്രതീകവുമായ ബാലകൃഷ്ണനാണ് 20,000 രൂപയ്ക്ക് അരവിന്ദ് കേജ്‌രിവാളിനൊടൊപ്പം ഊണു കഴിക്കാന് 200 പേര്‍ക്ക് അവസരം നല്‍കുന്നത്. കൂലിപ്പണിക്കാരും ചുമട്ടുകാരും ട്രേഡ് യൂണിയന്‍കാരും റിക്ഷാത്തൊഴിലാളികളും ഒക്കെയടങ്ങുന്ന സാധാരണക്കാര്‍ക്ക് ഇതൊരു സുവര്‍ണാവസരമായിരിക്കും എന്നതില് സംശയമില്ല. ഇങ്ങനെയുള്ള പുരോഗമനപരമായ ആശയങ്ങളെപ്പോലും വിമര്‍ശിച്ചുകൊണ്ട് ആം ആദ്മി പാര്‍ട്ടിയെയും നേതാക്കന്‍മാരെയും കരി വാതി തേക്കാന് ശ്രമിക്കുന്നവരോട് ഒന്നേ പറയാനുള്ളൂ- #@ യൂ !\nഅതേ സമയം, ദളിത് സംഘടനകളുടെ കൂട്ടായ്മയായ മഹാരാഷ്ട ഡെമോക്രാറ്റിക് ഫ്രണ്ട് എന്ന കൂട്ടായ്മയോടു സഹകരിക്കാമോ എന്നു ചോദിച്ച അബേദ്കറുടെ കൊച്ചുമകനായ പ്രകാശ് അബേദ്കറുടെ ആവശ്യം ആം ആദ്മി പാര്‍ട്ടി നിരസിച്ചതും ചിലര് ബോധപൂര്‍വം പ്രചരിപ്പിക്കുന്നുണ്ട്. ആരുമായും സഖ്യം വേണ്ട എന്നതാണ് പാര്‍ട്ടിയുടെ നിലപാട് എന്നു കാണിച്ചാണ് ദളിതരെ അവഗണിച്ചതെന്നിരിക്കെ പാര്‍ട്ടി അംഗം പോലുമല്ലാത്ത മേധാ പട്കറെ ആപ്പ് മുംബൈയില് സ്ഥാനാര്‍ഥിയാക്കി എന്നത് കോണ്‍ഗ്രസ്-ബിജെപി-അംബാനി പിംപുകളെ പ്രകോപിപ്പിച്ചിട്ടുണ്ട്. എ.കെ.ആന്റണിയെയും വി.എസ്.അച്യുതാനന്ദനെയും ഇറോം ഷര്‍മിളയെയുമൊക്കെ ആപ്പിലേക്കു ക്ഷണിച്ച കേജ്്‌രിവാള് പ്രകാശ് അംബേദ്കറെ അവഗണിച്ചത് സെലബ്രിറ്റികളെ മാത്രം മതി എന്നതുകൊണ്ടാണ് പിംപുകള് പറയുന്നത്. കഷ്ടം എന്നല്ലാതെ എന്തു പറയാന്.\nഅതുപോലെ അനേകം അനേകം നിസ്സാര പ്രശ്‌നങ്ങളില് ആം ആദ്മിയെ കരിവാരി തേക്കാന് കോണ്‍ഗ്രസ്-ബിജെപി-അംബാനി അച്ചുതണ്ടിന്റെ ഭാഗമായ മാധ്യമങ്ങള് കുല്‍സിത ശ്രമങ്ങള് നടത്തിക്കൊണ്ടിരിക്കുകയാണ്. ദില്ലിയില് സത്യപ്രതിജ്ഞ ചെയ്തപ്പോള് ചടങ്ങിന് 13 ലക്ഷം രൂപ ചിലവഴിച്ചു എന്നതും അതില് പകുതിയും സത്യപ്രതിജ്ഞയുടെ പബ്ലിസിറ്റിക്കു വേണ്ടിയായിരുന്നെന്നും ചിലര് വിവരാവകാശ നിയമപ്രകാരം അന്വേഷിച്ചു കണ്ടെത്തി വാര്‍ത്ത കൊടുത്തു. ഇതൊക്കെ ഒരു വാര്‍ത്തയാണോ ? അല്ലെങ്കിലും ആം ആദ്മി പാര്‍ട്ടിക്കും നേതാക്കന്‍മാര്‍ക്കുമെതിരെ വിവരങ്ങള് ശേഖരിക്കാനായി വിവരാവകാശനിയമം ദുരുപയോഗിക്കുന്നത് മര്യാദയാണോ ?\nആം ആദ്മി വെബ്‌സറ്റില് കൊടുത്ത ഇന്ത്യയുടെ ഭൂപടത്തില് കശ്മീരിന്റെ പല ഭാഗങ്ങളും പാകിസ്ഥാന്റെ ഭാഗമായി കാണിച്ചത് സോഷ്യല് മീഡിയയിലെ കോണ്‍ഗ്രസ്-ബിജെപി-അംബാനി പിംപുകള് വലിയ വിവാദമാക്കിയിരുന്നു. ഇവിടെ ഒരു കാര്യം മനസ്സിലാക്കേണ്ടത് ഇത് സാധാരണക്കാരുടെ പാര്‍ട്ടിയാണ് എന്നതാണ്. ഇന്നാട്ടിലെ എത്ര സാധാരണക്കാര്‍ക്ക് ഇന്ത്യയുടെ മാപ്പ് കൃത്യമായി വരയ്ക്കാനറിയാം എന്നു ഞാന് ചോദിക്കുകയാണ് ? ഭരണഘടന, നിയമങ്ങള്, ചട്ടങ്ങള്, രാഷ്ട്രീയമര്യാദ, മകനേ ഇതിന്ത്യയുടെ ഭൂപടം തുടങ്ങിയ അനേകം വിഷയങ്ങളില് മറ്റു പാര്‍ട്ടികളെക്കാള് വ്യത്യസ്തമായ നിലപാടുകളാണ് ആപ്പ് ഇതുവരെ എടുത്തിട്ടുള്ളത് എന്നത് എല്ലാവര്‍ക്കും അറിയാവുന്നതാണ്.\nകേജ്‌രിവാളിന്റെ സ്വകാര്യവിമാനയാത്രയുമായി ബന്ധപ്പെട്ടാണ് മറ്റൊരു വിവാദം. സാധാരണക്കാരുടെ പ്രതിനിധിയാണ് അദ്ദേഹം എന്നിരിക്കെ അദ്ദേഹം ചാര്‍ട്ടേര്‍ഡ് വിമാനത്തില് നമ്മുടെ തലയ്ക്കു മീതെ പറക്കുന്നുണ്ടെങ്കില് അത് സാധാരണക്കാരുടെ വിജയമാണ് എന്നുറച്ചു പറയാന് എനിക്ക് അഭിമാനമയുള്ളൂ. ബിജെപി-കോണ്‍ഗ്രസ് നേതാക്കള് ചാര്‍ട്ടേര്‍ഡ് വിമാനം ഉപയോഗിക്കുന്നതിനെ എതിര്‍ക്കുമ്പോള് തന്നെ സ്വന്തം നിലയ്ക്ക് ചാര്‍ട്ടേര്‍ഡ് വിമാനം ഉപയോഗിക്കുകയും സാധാരണക്കാരന്റെ പ്രതീകമായി നിലകൊള്ളാന് കഴിയുന്നതും ഈ നാട്ടിലെ കൂലിപ്പണിക്കാരും ചുമട്ടുകാരും ട്രേഡ് യൂണിയന്‍കാരും റിക്ഷാത്തൊഴിലാളികളും ഒക്കെയടങ്ങുന്ന സാധാരണക്കാരുടെ വിജയമാണ് എന്നു നിസ്സംശയം പറയാം.\nകേജ്‌രിവാള് തന്റെ അഭിമുഖത്തിലെ ഏതൊക്കെ ഭാഗങ്ങള് എങ്ങനെയൊക്കെ നല്‍കണമെന്നു പറഞ്ഞുകൊണ്ട് മാധ്യമപ്രവര്‍ത്തകനെ സ്വാധീനിക്കുന്ന ഒരു വിഡിയോ യൂ ട്യൂബില് പ്രചരിക്കുന്നുണ്ട്. ആ വിഡിയോ ചിത്രീകരിച്ചവരും പ്രചരിപ്പിച്ചവരും കോണ്‍ഗ്രസ്-ബിജെപി-അംബാനി പിംപുകളാണെന്നത് പ്രത്യേകം എടുത്തു പറയുന്നില്ല. മാധ്യമങ്ങള് കൂട്ടത്തോടെ ആം ആദ്മിയെ നശിപ്പിക്കാന് ശ്രമിക്കുന്നു എന്നാരോപിക്കുമ്പോള് തന്നെ മാധ്യമപ്രവര്‍ത്തകനെ സ്വാധീനിക്കാന് കേജ്‌രിവാളിനു കഴിയുന്നുണ്ടെങ്കില് അത് മാധ്യമസ്വാതന്ത്ര്യത്തിന്റെയും ജനാധിപത്യത്തിന്റെയും വിജയമാണ് എന്നുറപ്പിച്ചു പറയാം.\nഏറ്റവും ഒടുവിലായി കേജ്‌രിവാള് ഏകാധിപതിയാണ് എന്നുള്ള ആരോപണം. കുറെക്കാലമായി ഇതു കേള്‍ക്കുന്നു. പാര്‍ട്ടി പ്രവര്‍ത്തകരുടെ അഭിപ്രായം പരിഗണിക്കാതെ കേജ്‌രിവാള് വളരെ ഏകാധിപത്യപരമായി സ്ഥാനാര്‍ഥിനിര്‍ണയം നടത്തുന്നു എന്നാരോപിച്ച് ഒരു സംഘം ആം ആദ്മി പ്രവര്‍ത്തകര് ദൈവതുല്യനായ നേതാവിന്റെ വീടിനു മുന്നില് പ്രതിഷേധിക്കുക വരെ ചെയ്തു. ഇതിനു പിന്നിലും കോണ്‍ഗ്രസ്-ബിജെപി-അംബാനി അച്ചുതണ്ടാണെന്ന് വിവരമുള്ള ആര്‍ക്കും മനസ്സിലാവും. അല്ലെങ്കിലും ഇത്രകാലം ഇവിടെ വിവിധ പാര്‍ട്ടികള് ജനാധിപത്യപരമായി പ്രവര്‍ത്തിച്ചിട്ട് എന്തു നേടി എന്നാണ് എനിക്കു ചോദിക്കാനുള്ളത്. ആ സാഹചര്യത്തില് ഏകാധിപതിയായ ഒരു നേതാവുള്ള പാര്‍ട്ടിക്ക് ഭാരതത്തിന്റെ ഭാവിയില് വലിയ സാധ്യതയാണുള്ളത്. ആരൊക്കെ എന്തൊക്കെ പറഞ്ഞാലും ആം ആദ്മി പാര്‍ട്ടിയിലുള്ള എന്റെ വിശ്വാസവും അരവിന്ദ് കേജ്‌രിവാള് എന്ന അവതാരപുരുഷനോടുള്ള ഭക്തിയും അണുവിട കുറയ്ക്കാന് ആര്‍ക്കും സാധിക്കില്ല. നരേന്ദ്ര മോദിയും രാഹുല് ഗാന്ധിയും മുകേഷ് അംബാനിയും കൂടി ഒരുമിച്ചു വന്നു കാലുപിടിച്ചാലും ഇല്ല. അതാണ് സാധാരണക്കാരന്റെ പവര്.\nജയ് ചിഞ്ചോ… അല്ല, #@ യു ഓള് !\nബ്രാക്കറ്റില് നിന്നു ശരിയായ ഉത്തരം തിരഞ്ഞെടുക്കുക.\n‘#@ യൂ’ എന്നതുകൊണ്ട് കവി എന്താണുദ്ദേശിച്ചിരിക്കുന്നത് ?\n(ലവ് യു, കിസ്സ് യു, കില് യു, ഫക്ക് യു, മിസ്സ് യു)\nPosted on March 12, 2014 Categories PoliticsTags aam admi party, aap, ambani, ambedkar, Analysis, aravind kejrival, banglore, bjp, Congress, Dalit, Election, Media, pimps\nകൊലപാതകവും ആത്മഹത്യയും തമ്മില് ചില ഗ്രാമര് വ്യത്യാസങ്ങള് മാത്രമേയുള്ളൂ.ജീവന് സ്വന്തമായാലും മറ്റൊരാളുടെ ആയാലും അത് സൃഷ്ടിച്ചത് നമ്മളാരുമല്ല എന്നതിനാല് സംഹരിക്കാനും നമുക്കാര്‍ക്കും അവകാശമില്ല. കൊലപാതകത്തെ സംബന്ധിച്ച് ആര്‍ക്കും ഒരു എതിരഭിപ്രായമില്ലെങ്കിലും ആത്മഹത്യയുടെ കാര്യത്തില് അങ്ങനെയല്ല. ആത്മഹത്യ ചെയ്യുന്നവര് പണ്ടൊക്കെ മോശക്കാരായിരുന്നു. കത്തോലിക്കാസഭ തെമ്മാടിക്കുഴി എന്നു പേരിട്ട പ്രത്യേകസ്ഥലത്തായിരുന്നു അത്തരക്കാരെ സംസ്കരിച്ചിരുന്നതു പോലും. പിന്നെ കൂടുതലാളുകളും തെമ്മാടിക്കുഴിയിലായിപ്പോകും എന്നതിനാലാവണം ആ കുഴി ക്യാന്‍സല് ചെയ്തു. കമ്യൂണിസ്റ്റ് പാര്‍ട്ടി വിഭാവനം ചെയ്ത സമത്വം സെമിത്തേരിയിലെങ്കിലും നടപ്പായി.\nഇന്നിപ്പോള് സ്ഥിതി മറിച്ചാണ്. ആത്മഹത്യ ചെയ്യുന്നവന് പെണ്ണുകേസുമായോ അത്തരം ഏതെങ്കിലും കേസുകളുമായോ ബന്ധമില്ലെങ്കില്, ബ്ലേഡ്-ബാങ്ക്- കടം- കര്‍ഷകന് എന്നീ ഏതെങ്കിലും ടാഗുകള് യോജിക്കുന്നവനാണെങ്കില് അതൊരു വിശുദ്ധ ആത്മഹത്യയായി കണക്കാക്കപ്പെടും. ആഗോളവല്‍ക്കരണത്തിന്‍റെ (അത് ഇതുവരെ കഴിഞ്ഞില്ലേ ?) രക്തസാക്ഷികളായി അവര് എണ്ണപ്പെടും.\nഇപ്പോള് ഇതു പറയാന് എന്താണ് കാരണമെന്നു ചോദിച്ചാല് ആമിര് ഖാന് നിര്‍മിച്ച് അനുഷ റിസ്‍വി എഴുതി സംവിധാനം ചെയ്ത പീപ്ലി ലൈവ് എന്ന സിനിമ വിദര്‍ഭയിലെ ആത്മഹത്യ ചെയ്ത കര്‍ഷകരുടെ ആത്മാക്കളോടുള്ള വെല്ലുവിളിയാണെന്ന കര്‍ഷകനേതാക്കളുടെ ആഹ്വാനവും പ്രതിഷേധവും ആത്മഹത്യാഭീഷണികളുമൊക്കെയാണ്. പീപ്ലി ലൈവ് ഒരു നല്ല സിനിമയാണെന്നാണ് എന്‍റെ അഭിപ്രായം. കര്‍ഷക ആത്മഹത്യകളെ വെറും വാര്‍ത്തയായി വായിച്ചുതള്ളിയ ജനങ്ങളെ കൂടുതല് ചിന്തിപ്പിക്കാന് പ്രേരിപ്പിക്കുന്ന ഒരു നല്ല സിനിമയാണ് പീപ്ലി ലൈവ്.\nആത്മഹത്യ ചെയ്യുന്ന പാവപ്പെട്ട കര്‍ഷകരെ ആക്ഷേപിക്കുകയാണത്രേ ഈ ചിത്രം. ആത്മഹത്യ മഹത്തരും സിനിമ മോശവുമാണെന്നു വരുത്തിത്തീര്‍ത്താല് ഭാവിയില് ആത്മഹത്യകളുടെ വിശുദ്ധിയെ ആരും ചോദ്യം ചെയ്യില്ല. കര്‍ഷകരല്ല പ്രതിഷേധിക്കുന്നത്, അവരുടെ നേതാക്കളാണ് എന്നതാണ് ശ്രദ്ധേയം. സിനിമയിലും ലോക്കല് നേതാക്കളെ ആവശ്യത്തിനു ചൊറിയുന്നുണ്ടല്ലോ. എന്തായാലും മുടക്കിയതിന്‍റെ അനേകം അനേകം മടങ്ങ് സമ്പാദിച്ച് പീപ്ലി ലൈവ് ബോക്സ് ഓഫീസില് മുന്നേറുകയാണ്.\nനഷ്ടപരിഹാര തുക വാങ്ങുന്നതിനു വേണ്ടി ആത്മഹത്യക്കു തുനിയുന്ന കര്‍ഷകനെ ചിത്രീകരിക്കുക വഴി സിനിമ കര്‍ഷകരെ അപമാനിച്ചു എന്നാണ് വിദര്‍ഭ ജനാന്ദോഷന് സമിതി ആരോപിച്ചിരിക്കുന്നത്. സിനിമയ്‍ക്കു വിലക്കേര്‍പ്പെടുത്തണമെന്നാണ് സമിതിയുടെ ആവശ്യം. ആഗോളവല്‍ക്കരണത്തിന്‍റെ ഫലമായി ആത്മഹത്യക്കു പ്രേരിപ്പിക്കപ്പെട്ട കര്‍ഷകരുടെ ആത്മാക്കളോട് നീതികേടു കാട്ടുന്നതാണത്രേ സിനിമ. ചിത്രം സെന്‍സര് ചെയ്തവര്‍ക്കെതിരെയും കടുത്ത വിമര്‍ശനങ്ങളുണ്ട്. അത്മഹത്യയെ രാഷ്ട്രീയമായി ഉപയോഗിക്കുന്ന ഈ പഴയ ബുദ്ധി രാജ്യത്തിനോ വിദര്‍ഭയിലെ പ്രശ്നങ്ങള്‍ക്കോ ഒരു പരിഹാരമല്ല എന്നത് നേതാക്കന്‍മാരും മനസ്സിലാക്കുന്നില്ല. സിനിമയ്‍ക്കപ്പുറം രാഷ്ട്രീയക്കാരും നേതാക്കളും മുതലെടുക്കുന്ന ഈ അത്മഹത്യാ മാര്‍ക്കറ്റിങ് ചര്‍ച്ച ചെയ്യപ്പെടുന്നില്ലെങ്കില് കര്‍ഷകന്‍റെ അവസാനത്തെ ആശ്രയമായി ഇനിയും ആത്മഹത്യകള് അരങ്ങേറും.\nവിദര്‍ഭയിലേക്കൊന്നും പോകേണ്ട, കേരളത്തില് വയനാട്ടില് ആത്മഹത്യ ചെയ്ത കര്‍ഷകരുടെ കണക്കെടുത്താല് തന്നെ സംഗതിയുടെ ഒരു കിടപ്പ് മനസ്സിലാവും. മാനംകാക്കല് കൊലപാതകങ്ങളെ വിമര്‍ശിക്കുകയും മാനം പോകാതിരിക്കാന് വേണ്ടി ഭാര്യയെയും മക്കളെയും കൊന്ന് ആത്മഹത്യ ചെയ്യുന്ന മാന്യന്‍മാര് മഹത്വവല്‍ക്കരിക്കപ്പെടുകയും ചെയ്യുന്നതാണ് നമ്മള് കണ്ടത്. ആത്മഹത്യ ചെയ്യുന്നവന് ബാങ്ക് ലോണ് ഉണ്ടെങ്കില് വാര്‍ത്ത എല്ലാ പത്രങ്ങളുടെയും ഒന്നാം പേജില് വരും. സര്‍ക്കാര് നഷ്ടപരിഹാരം നല്‍കും. കര്‍ഷകനാണെങ്കില് കടം കയറി നാറുന്നതിനെക്കാള് നല്ലത് അന്തസ്സായി ആത്മഹത്യ ചെയ്യുന്നതാണ് എന്ന സന്ദേശമാണ് ഇതെല്ലാം കൂടി നല്‍കുന്നത്.\nആത്മഹത്യ ചെയ്യുന്നത് ആരായാലും അയാള് തെറ്റുകാരനാണ് എന്നാണ് എന്‍റെ അഭിപ്രായം. എന്നാല്, ആ മാനസികാവസ്ഥയിലേക്കു നയിക്കുന്നവര് കൂടുതല് തെറ്റുകാരാണ്. ആത്മഹത്യക്കു പ്രേരിപ്പിക്കുന്ന ജീവിതസാഹചര്യങ്ങള് എന്നൊന്നില്ല. കാരണം, ഓരോരുത്തരും ആത്മഹത്യ തിരഞ്ഞെടുക്കുന്നത് ഓരോ സാഹചര്യങ്ങളിലാണ്. വെറേ വല്ലവരുമായിരുന്നെങ്കില് 100 വട്ടം ആത്മഹത്യ ചെയ്തേനെ എന്നു ചിലര് ചില സാഹചര്യങ്ങളെ വിശേഷിപ്പിക്കുന്നതു കേട്ടിട്ടുണ്ട്. അത്തരം സാഹചര്യങ്ങളെ അതിജീവിക്കാനുള്ള കരുത്ത് തന്നെയാണ് ജീവിതവിജയത്തിനുള്ള പ്രധാന ആയുധം.\nഇന്ത്യയില് കര്‍ഷകര്‍ക്ക് ഏറ്റവുമധികം ചീത്തപ്പേരുണ്ടാക്കിയിട്ടുള്ളത് ആത്മഹത്യാപ്രവണതയയും ആത്മഹത്യയെ മഹത്വവല്‍ക്കരിച്ചു ജീവിക്കുന്ന ഇത്തരം കര്‍ഷനേതാക്കളുമാണ്. ആത്മഹത്യകള്‍ക്കു പരിഹാരം കാണാനല്ലാതെ ഈ അത്മഹത്യകളെ ഉപയോഗിച്ച് എന്തു നേടാമെന്നും കൂടുതല് ആത്മഹത്യാസ്കാഡുകളെ ഒരുക്കി എങ്ങനെ വിലപേശാമെന്നും ആലോചിക്കുന്ന ബുദ്ധിയുടെ അപകടം കര്‍ഷകര് തന്നെയാണ് ആദ്യം തിരിച്ചറിയേണ്ടത്. സിനിമയല്ല അപമാനകരം, അതു നല്‍കുന്ന സന്ദേശം പുതിയ ചിന്തകള്‍ക്കു തുടക്കമിടുമോ എന്ന ചിലരുടെ ആശങ്കയാണ്.\nPosted on August 20, 2010 Categories AnalysisTags Amir Khan, Analysis, anusha rizvi, Bollywood, Channel, Cinema, farmer, globalisation, goverment, hindi, Live, maharashtra, Movie, nd tv, peepli live, Politics, state, Suicide, vidarbha, wayanadu68 Comments on ആഗോളവല്‍ക്കരണവും ആത്മഹത്യയും\nകേരളത്തിന്റെ ഐപിഎല് ടീമിലേക്ക് കളിക്കാരെ തിരഞ്ഞെടുക്കുന്നതിന് കേരളാ ഐപിഎല് പ്ളേയേഴ്സ് ട്രേഡ് യൂണിയന്റെ നിര്‍ദേശപ്രകാരം പിഎസ്സി പ്രത്യേക പരീക്ഷയ്ക്കു വേണ്ടി തയ്യാറാക്കിയ ചോദ്യപേപ്പര് എന്റെ പ്രിയപ്പെട്ട ക്രിക്കറ്റ് ആരാധകര്‍ക്കു വേണ്ടി ഞാന് ചോര്‍ത്തിയെടുത്തിരിക്കുന്നു. ഇനി ഇതിന്റെ ഭവിഷ്യത്തുകള് എന്തൊക്കെയായിരിക്കുമെന്ന് എനിക്കറിയില്ല. എന്തായാലും ഈ ചോദ്യപേപ്പര് വായിച്ച് ഉത്തരങ്ങള് നേരത്തേ മനസ്സിലാക്കി കേരളത്തിന്റെ ഐപിഎല് ടീമില് അംഗത്വം നേടാന് എല്ലാവരോടും ഞാന് ആഹ്വാനം ചെയ്യുന്നു.\nകേരളാ ഐപിഎല് ചോദ്യപേപ്പര്\n(എല്ലാ ഉത്തരങ്ങള്‍ക്കും5മാര്‍ക്ക് വീതം)\n1. ക്രിക്കറ്റില് ആദ്യത്തെ സിക്സര് അടിച്ച കളിക്കാരന്റെ ഭാര്യയുടെ വീടിരിക്കുന്ന സ്ഥലത്തിന് ഒരു ഇരട്ടപ്പേരുണ്ട്. എന്താണത് ?\n2. ക്രിക്കറ്റു കളിക്കുമ്പോള് വെയിലടിച്ചു പൊള്ളാതിരിക്കുന്നതിനു വേണ്ടി കളിക്കാര് ദേഹത്തു തേയ്ക്കുന്ന സ്നോസെം ഏത് രാജ്യത്താണ് ഉണ്ടാക്കുന്നത് ?\n3. ടിവിയിലെ ആദ്യത്തെ ക്രിക്കറ്റ് ലൈവ് സംപ്രേഷണത്തിനിടയില് എത്ര ബ്രേക്കുകള് ഉണ്ടായിരുന്നു ?\n4. ക്രിക്കറ്റ് കളി നടക്കുമ്പോള് മഴ പെയ്താല് ഗ്രൌണ്ട് മൂടാനുപയോഗിക്കുന്ന ടാര്‍പോളിന് എത്ര അടി നീളവും വീതിയുമുള്ളതാണ് ?\n5. ക്രിക്കറ്റ് ബാറ്റ് നിര്‍മിക്കാനുപയോഗിക്കുന്ന മരത്തിന് 1980കളില് വ്യാപകമായി പിടിപെട്ട രോഗം എന്താണ് ?\n6. ക്രിക്കറ്റ് സ്റ്റേഡിയം നിര്‍മിക്കുമ്പോള് നിലം നികത്തുന്ന എന്‍ജിന് വണ്ടിയുടെ സ്പെയര് പാര്‍ട്സില് ഇപ്പോള് കിട്ടാനില്ലാത്തത് ഏതാണ് ?\n7. ക്രിക്കറ്റ് സ്റ്റേഡിയത്തില് സാധാരണ വളര്‍ത്തുന്ന പുല്ലിന് നല്ല വളമായി ഉപയോഗിക്കാവുന്നത് എന്താണ് ?\n8. 1994ലെ വേള്‍ഡ് കപ്പില് കടുത്ത ജലദോഷവും തുമ്മലും പിടിപെട്ട ന്യൂസീലാന്‍ഡ് താരം ആരാണ് ?\n9. ബൌള് ചെയ്യുമ്പോള് കളിക്കാരന്റെ ശരീരത്തിലെ ഏതു ഭാഗത്താണ് ഏറ്റവുമധികം രക്തയോട്ടം ഉണ്ടാകുന്നത് ?\n10. ഫീല്‍ഡിങ്ങിലുള്ള കളിക്കാരന് ഒരു ബോള് ക്യാച്ച് ചെയ്യുന്നതിനു3സെക്കന്‍ഡ് മുമ്പ് അയാളുടെ നെഞ്ചിടിപ്പ് എത്രയായിരിക്കും ?\n11. തേര്‍ഡ് അംപയറുടെ ശാസ്ത്രീയനാമം എന്താണ് ?\n12. കളിക്കിടെ ഗ്രൌണ്ടിലേക്കിറങ്ങുന്ന പെണ്ണുങ്ങള് കളി കഴിഞ്ഞ് വീട്ടില് ചെയ്യുമ്പോള് എന്തു സംഭവിക്കും ?\n13. കമന്റേറ്റര്‍മാര്‍ക്ക് മൂന്നരയുടെ ചായയോടൊപ്പം സാധാരണ നല്‍കാറുള്ള കടി ഏതാണ് ?\n14. ബാറ്റ് കൊണ്ട് ബോളിനെ അടിക്കുമ്പോള് ആ ബോള് സ്പീഡില് തെറിച്ചു പോകുമെന്നു കണ്ടെത്തിയ ശാസ്ത്രജ്ഞന് ആരാണ് ?\n15. ബിസിസിഐ പ്രസിഡന്റിന് ഐസിഐസിഐയുള്ളത് ഏത് തരം അക്കൌണ്ടാണ് ?\nഇനിയുള്ള ചോദ്യങ്ങള് കളിക്കാരുടെ ന്യൂമറിക്കല് എബിലിറ്റിയും ലോജിക്കല് റീസണിങ് ശേഷിയും പരിശോധിക്കാനുള്ളതാണ്. അതുകൊണ്ട് ബുദ്ധിപൂര്‍വം ആലോചിച്ച് തന്ത്രപൂര്‍വം മാത്രമേ ഉത്തരങ്ങള് എഴുതാവൂ (എല്ലാ ഉത്തരങ്ങള്‍ക്കും 10 മാര്‍ക്ക് വീതം).\n16. ഒരു ഡേനൈറ്റ് കളി ഉച്ചകഴിഞ്ഞ്3മണിക്ക് ആരംഭിക്കുന്നു എന്നു കരുതുക. കളി തുടങ്ങുന്നതിനും അവസാനിക്കുന്നതിനുമിടയ്ക്ക് അംപയര് 12 തവണ മൂത്രമൊഴിക്കാന് പോയി. കളി രാത്രി 11 മണിയോടെ അവസാനിച്ചു. അങ്ങനെയാണെങ്കില് അംപയര് ഷുഗറിന് കഴിക്കുന്ന ഗുളിക ഏതായിരിക്കും ?\n17. ഒരു ബൌളര് തന്റെ ആദ്യത്തെ5ഓവറുകള്‍ക്ക് വഴങ്ങിയ റണ്‍സ് യഥാക്രമം 12, 34, 10, 8, 14 എന്നിങ്ങനെയാണെങ്കില് അയാളുടെ പത്താമത്തെ ഓവറില് നാലാമത്തെ ബോള് ഫോര് ആയിരിക്കുമോ സിക്സ് ആയിരിക്കുമോ ?\n18. സച്ചിന് ടെന്‍ഡുല്‍ക്കര് 110 കിലോമീറ്റര് വേഗത്തില് അടിച്ച ഒരു പന്ത് ചിന്നസ്വാമി സ്റ്റേഡിയത്തിന്റെ ഗാലറിയിലെ നാലാമത്തെ നിരവരെ പോയെങ്കില് സച്ചില് 140 കിലോമീറ്റര് വേഗത്തില് അടിക്കുന്ന ഒരു പന്ത് ദില്ലിയെ ഫിറോസ് ഷാ കോട്ട്ല സ്റ്റേഡിയത്തിന്റെ എവിടം വരെ പോകും ?\n19. ഇന്ത്യന് ടീമിന്റെ ക്യാപ്റ്റന് 12 വയസ്സുള്ളപ്പോള് പാക്കിസ്ഥാന് ടീമിന്റെ വൈസ് ക്യാപ്റ്റന് 16 വയസ്സായിരുന്നു എന്നു കരുതുക. ഇന്ത്യന് ടീം ക്യാപ്റ്റന്റെ മുപ്പതാം പിറന്നാള് അടുത്ത ബുധനാഴ്ചയാങ്കില് ഓസ്ട്രേലിയന് ടീം ക്യാപ്റ്റന്റെ കാറിന്റെ നമ്പര് എത്രയാണ് ?\n20. 50 ഓവര് വീതമുള്ള മാച്ചില് കളി തീരുമ്പോള് ബാറ്റിങ് ടീമിലെ 11 പേരും ഔട്ടായെകില് 79 ഓവര് ഉള്ള കളിയില് ടീമില് നിന്നും എത്ര പേര് ഔട്ടായേനെ ?\n(ഈ പരീക്ഷയില് എല്ലാ ഉത്തരങ്ങളും ശരിയായി എഴുതുന്നവര്‍ക്ക് യൂണിയന് ഓഫിസില് വച്ച് റിഫ്രഷിങ് കോഴ്സിനു ശേഷം മാത്രമേ ഇന്റര്‍വ്യൂ ഉണ്ടായിരിക്കുകള്ളൂ)\nPosted on March 22, 2010 Categories SpoofTags Analysis, Australia, ball, bat, Blog, Blogger, Bloggers Meet, Blogging, bowling, chinnaswami stadiume, cricinfo, Cricket, cricket players union, Discussion, exam, firos shah kotla stadiume, India, Indian cricket, indian premier league, IPL, Kerala, Mallu, New Zealand, Pakistan, Question paper, sachin, Sreesanth, stump, tendulkar, trade union, union, word cup36 Comments on ഐപിഎല് ചോദ്യപേപ്പര്\nകാവ്യയും നിഷാലും പിരിയുന്നു ?\nഓരോ നടിയും വിവാഹിതയാകുമ്പോഴും മലയാളി പ്രേക്ഷകര് നിരാശപ്പെടുകയാണ് പതിവ് എന്നാല് അവിശ്വസനീയമായ ഈ വാര്‍ത്ത എല്ലാവരെയും ഞെട്ടിക്കുകയാണ്. അടുത്തിടെ വിവാഹിതയായ കാവ്യ മാധവനും നിഷാല് ചന്ദ്രയും വിവാഹമോചനത്തിന്റെ വഴിയിലാണ് എന്നതാണ് പുതിയ വിവരം. കാവ്യയുടെ മധുവിധുവിന്റെ വിശേഷങ്ങള് പോലും മാധ്യമങ്ങള് ആഘോഷിച്ചു തീരും മുമ്പേ ഇത്തരമൊരു വിവരം തീര്‍ത്തും അവിശ്വസനീയവും അമ്പരപ്പുളവാക്കുന്നതുമായിരിക്കും.\nവിവാഹമോചനത്തിനുള്ള നടപടിക്രമങ്ങളുമായി കാവ്യ അഭിഭാഷകനെ സന്ദര്‍ശിച്ചു എന്നാണ് അറിയാന് കഴിയുന്നത്. വിവാഹത്തിനു മുമ്പേ പൊരുത്തക്കേടുകള് പ്രകടമായിരുന്ന ഇവര്‍ക്കിടയിലെ ആശയക്കുഴപ്പങ്ങള് മറ്റുള്ളവര് ഇടപെട്ട് പരിഹരിച്ച് വിവാഹത്തിലെത്തിക്കുകയായിരുന്നത്രേ. തന്റെ വിവാഹക്കാര്യം മാധ്യമങ്ങളിലൂടെ പുറത്തുവിട്ട കാവ്യ അവസാനഘട്ടത്തില് വിവാഹത്തില് നിന്നു പിന്മാറാനാവാതെ പൊരുത്തപ്പെടുകയായിരുന്നെന്നത്രേ. എന്നാല്, വിവാഹശേഷം പൊരുത്തക്കേടുകള് ക്ളൈമാക്സിലേക്കു നീങ്ങിയതോടെ ഇരുവരും വേര്‍പിരിയാമെന്നു തീരുമാനിക്കുകയായിരുന്നെന്നും വിശ്വസനീയമായ കേന്ദ്രങ്ങള് പറയുന്നു.\nഇക്കാര്യത്തില് ഇരുകുടുംബങ്ങളുടെയും ഭാഗത്തു നിന്ന് ഒരു വിശദീകരണം ലഭ്യമായിട്ടില്ല. ചില ഗോസിപ്പുകള് രസമാണ്. എന്നാല് ഇത്തരം ചിലത് ഒരിക്കലും സത്യമാവരുതേ എന്നാഗ്രഹിക്കാനാവും നമുക്കിഷ്ടം. എന്നാല്, പറഞ്ഞു കേട്ട വിവരങ്ങളുടെയും ലഭ്യമായ സൂചനകളുടെയും അടിസ്ഥാനത്തില് വെറുമൊരു ഗോസിപ്പിനപ്പുറത്തേക്ക് കാര്യങ്ങള് എത്തിയിരിക്കുന്നു എന്നു പറയേണ്ടിയിരിക്കുന്നു.\nഏറ്റവും ഒടുവിലത്തെ വിവരമനുസരിച്ച് കാവ്യയുടെ വീട്ടുകാര് ഈ വാര്‍ത്ത നിഷേധിച്ചിരിക്കുകയാണ്. പ്രധാനമാധ്യമങ്ങളും ചാനലുകളും വെബ്‍സൈറ്റുകളും കാവ്യ വിമാഹമോചനത്തിനായി അഭിഭാഷകനെ സമീപിച്ചു എന്നും ഒരു വര്‍ഷം കഴിഞ്ഞാല് മാത്രമേ വിവാഹമോചനത്തിനു ഫയല് ചെയ്യാനാവൂ എന്ന് അഭിഭാഷകന് പറഞ്ഞു എന്നു റിപ്പോര്‍ട്ട് ചെയ്തിരുന്നു.\nഎന്നാല്, വിവാഹബന്ധം വേര്‍പെടുത്തുന്നതിനായി തങ്ങള് കോടതിയെ സമീപിക്കുകയോ അഭിഭാഷകനെ കാണുകയോ ചെയ്തിട്ടില്ലെന്ന് രക്ഷകര്‍ത്താക്കള് വ്യക്തമാക്കി. എന്നാല് ബന്ധത്തില് ചില അസ്വാരസ്യങ്ങള് ഉണ്ടായിട്ടുണ്ടെന്നും ഇതു സംബന്ധിച്ച് ചര്‍ച്ചകള് നടക്കുകയാണെന്നും വീട്ടുകാര് പറഞ്ഞു.\nപരിഹരിക്കാന് വയ്യാത്തെ പ്രശ്നങ്ങളാണെങ്കില് അപ്പോള് വേണ്ടത് ചെയ്യും. കേരളത്തിലെ മാധ്യമങ്ങളില് നിന്ന് മൂടിവയ്ക്കേണ്ട യാതൊരു രഹസ്യങ്ങളും കാവ്യയുടെ ജീവിതത്തിലില്ലെന്നും മാതാപിതാക്കള് പറഞ്ഞു.\n” ഒരു സായാഹ്നപത്രത്തില് കാവ്യ ആത്മഹത്യക്കു ശ്രമിച്ചുവെന്ന് വാര്‍ത്ത കണ്ട് പരിഭ്രാന്തരായി ഞങ്ങളുടെ ബന്ധുക്കള് നീലേശ്വരത്തു നിന്നു വിളിച്ചു. എന്തു മറുപടിയാണ് ഞങ്ങള് അവര്‍ക്കു നല്‍കുക ? എന്റെ മകള് എറണാകുളത്തെ വീട്ടിലുണ്ട്. ഇത്തരം തെറ്റായ വാര്‍ത്തകള് നല്‍കുന്നവര്‍ക്ക് എന്താണ് ഞങ്ങള്‍ക്ക് പറയാനുള്ളതെന്നെങ്കിലും കേള്‍ക്കാമായിരുന്നു -കാവ്യയുടെ അമ്മ ശ്യാമള പറഞ്ഞു.\nഇന്നു പ്രതിഷേധം, കരിദിനം\nPosted on July 23, 2009 Categories GossipTags Analysis, Cinema, Divorce, Kavya Madhavan42 Comments on കാവ്യയും നിഷാലും പിരിയുന്നു ?\nഎത്ര മനോഹരമായ ആചാരങ്ങള് !!\nഇത്രയും ആളുകള് ഒരുമിച്ചു റയില്‍വേ പാളത്തിലേക്ക് അപ്പിയിടുകയാണല്ലോ എന്നാണ് ഞാനും ആദ്യം വിചാരിച്ചത്. അമേരിക്കയിലെ ഓറഞ്ച് കൌണ്ടിയില് നടക്കുന്ന അതിമനോഹരമായ ഒരാചാരമാണിത് എന്നറിഞ്ഞപ്പോള് സന്തോഷമായി. അടുത്ത വര്‍ഷം ദേ ഇവരുടെ കൂടെ എവിടെപ്പോയി കുണ്ടി കാണിക്കണം എന്നു വിചാരിച്ചു. കൂടെ നില്‍ക്കുന്ന പെണ്ണുങ്ങളെയും മറ്റും കണ്ടപ്പോള് തോന്നി, അല്ലെങ്കില് അന്ന് അവിടുത്തെ ലോക്കല് ട്രെയിനില് സീസണ് ടിക്കറ്റെടുത്ത് അങ്ങോട്ടുമിങ്ങോട്ടും സഞ്ചരിക്കാമെന്ന്. തമിഴ്നാട്ടിലായിരുന്നെങ്കില് ഇതിനെ കുണ്ടി കൊണ്ടാട്ടം എന്നു വിളിച്ചേനെ.\nലൊസാഞ്ചലസിനു സമീപമുള്ള ഓറഞ്ച് കൌണ്ടിക്കു സമീപം (ഓറഞ്ച് കുണ്ടി എന്നു പറഞ്ഞാലും മതി) ലഗൂണ നിഗ്വേല് എന്ന സ്ഥലത്തുള്ളവരാണത്രേ ഈ കുണ്ട്യാധിഷ്ഠിത ആചാരത്തിനു പിന്നില്. മൂണിങ് ഓഫ് ദി ട്രെയിന് എന്നാണ് അവിടെ ഇതിനു പറയുന്നത്. എല്ലാ വര്‍ഷവും ജൂലൈയിലെ രണ്ടാമത്തെ ശനിയാഴ്ചയാണ് ഈ ആചാരം ഇവിടെ നടത്തുന്നത്. അതിനു പിന്നില് ഒരു കഥയുമുണ്ട്. പണ്ട്, എന്നു വച്ചാല് 1979ല് അവിടെ ഒരു ചേട്ടായി നാട്ടുകാര്‍ക്ക് ഒരു ഓഫര് വച്ചു. പുറത്തുപോയി ട്രെയിന് കടന്നുപോവുമ്പോള് നഗ്നമായ കുണ്ടി പ്രദര്‍ശിപ്പിക്കുന്ന എല്ലാവര്‍ക്കും ഓരോ പെഗ് ഫ്രീ. ഇതിനെക്കാള് നല്ല കാരണം വേറെയുണ്ടോ ?\nഅന്നു മുതല് എല്ലാ വര്‍ഷവും ഇവിടെ ഈ പരിപാടി നടന്നുവരുന്നു. രാവിലെ മുതല് റയിലേവേ ട്രാക്കിനടുത്തുള്ള കമ്പിവലയില് കുണ്ടി മുട്ടിച്ചുകൊണ്ട് ആളുകള്‍ക്കു നില്‍ക്കാം. ട്രെയിന്‍യാത്രക്കാരെ നോക്കി കൈവീശിക്കാണിക്കാം. കൊള്ളാം അല്ലേ ?\nഈ വര്‍ഷം ഇന്നലെ ആയിരുന്നു ആ പരിപാടി. പക്ഷെ, വൃത്തികെട്ട പോലീസുകാര് പരിപാടിക്കു നിരോധനം ഏര്‍പ്പെടുത്തിയതാണ് ഏറ്റവും ദുഖകരമായ സംഭവം. കഴിഞ്ഞ വര്‍ഷം ഏതാണ്ട് 10,000 ആളുകള് പങ്കെടുത്ത പരിപാടിയാണിത് എന്നോര്‍ക്കണം. കഴിഞ്ഞ വര്‍ഷം അവിടെ നടക്കാത്തതായി ഒരു അനാശാസ്യവും അക്രമവും ബാക്കിയില്ല എന്നതിനാലാണ് പരിപാടി നിരോധിച്ചതെന്നു പറയുന്നു. നിരോധനം ഉണ്ടായിട്ടും ഈ വര്‍ഷം ഏതാണ്ട് പത്തു മൂന്നൂറു പേര് പങ്കെടുത്ത് കുണ്ടികളാല് ട്രെയിനുകളെ അനുഗ്രഹിച്ചു.\nഇതെല്ലാം കണ്ടപ്പോള് ഞാനോര്‍ക്കുകയായിരുന്നു. നാട്ടിലെ ആകെയുള്ള ലേഡീസ് ഹോസ്റ്റലിലെ പെണ്ണുങ്ങള് വൈകിട്ട് കുളി കഴിഞ്ഞ് തുണി അലക്കി വിരിക്കാനായി ടെറസിലേക്കു വരുന്ന സമയത്ത് ഇടവഴിയില് ഉടുമുണ്ടുപൊക്കിയും സിബ് അഴിച്ചുമൊക്കെയായി നില്‍ക്കുന്ന എത്രയോ ചെറുപ്പക്കാര്. ഓരോ നാട്ടിലും ഓരോരോ ആചാരങ്ങള് !!\nഈ പോസ്റ്റില് റയില്‍വേ, റയില്‍വേ പാളം ട്രെയിന് തുടങ്ങിയ വാക്കുകള് ഉപയോഗിച്ചിരിക്കുന്നത് അതുമായി ബന്ധപ്പെട്ട ആളുകളെ അപമാനിക്കാന് വേണ്ടിയല്ല.\nതമിഴ്നാട്, കൊണ്ടാട്ടം തുടങ്ങിയ കാര്യങ്ങള് തമിഴന്‍മാരെ ആക്ഷേപിക്കാന് ഉദ്ദേശിച്ചുള്ളതല്ല.\nകുണ്ടി എന്ന വാക്കുപയോഗിക്കേണ്ടി വന്നതില് കുണ്ടിയുള്ള എല്ലാവരോടും ഞാന് പരസ്യമായി മാപ്പു ചോദിക്കുന്നു.\nPosted on July 13, 2009 Categories AnalysisTags Analysis33 Comments on എത്ര മനോഹരമായ ആചാരങ്ങള് !!\nഎടിഎമ്മില് നിന്നു കാശടിച്ചുമാറ്റാനുള്ള എളുപ്പവഴി\nകാശ് എവിടെ നിന്നെങ്കിലുമൊക്കെ അടിച്ചുമാറ്റുക എന്നത് ഒരു പുണ്യപ്രവൃത്തിയാണല്ലോ. ബാങ്കുകാര് ധാരാളമായി കാശ് നിറച്ചുവയ്ക്കുകയും ഇടപാടുകാര് ആവശ്യത്തിനനുസരിച്ച് എടുത്തുകൊണ്ടുപോവുകയും ചെയ്യുന്ന സാധനമാണല്ലോ എടിഎം. എടിഎം തട്ടിപ്പെന്നു പറഞ്ഞാല് എടിഎം സെന്ററിനു പുറത്തു കാത്തുനിന്നു കാര്‍ഡ് തട്ടിപപ്പറിച്ചുകൊണ്ടോടുക, ക്യാമറ വച്ച് പാസ്വേര്‍ഡ് മനസിലാക്കി സ്കിമ്മര് വച്ച് കാര്‍ഡ് ക്ളോണ് ചെയ്യുക തുടങ്ങിയ മാത്രമല്ലെന്നു മനസ്സിലാക്കണമെങ്കില് ഡിനോമിനേഷന് ഹാക്കിങ് അഥവാ വൃത്തിയായി കാശ് അടിച്ചുമാറ്റുന്ന പരിപാടി എന്താണെന്നു കൂടി അറിഞ്ഞിരിക്കണം.\nഎടിഎമ്മിലെ പുതുതലമുറതട്ടിപ്പുകളില് ഏറ്റവും ഗുരുതരമാണിത്. എടിഎം മെഷീന് നല്‍കുന്ന കറന്‍സികള് മാറ്റി നിര്‍ണയിച്ചാണ് ഈ തട്ടിപ്പു നടത്തുന്നത്. ഒരു എടിഎമ്മില് നിന്ന് 1000 രൂപ പിന്‍വലിച്ചയാള്‍ക്ക് മെഷീന് 3500 രൂപ നല്‍കിയ സംഭവം നടന്നതു കോഴിക്കോട്ടാണ്. പണം പിന്‍വലിച്ച ശേഷം തന്റെ അക്കൌണ്ടില് നിന്നു തുക കുറയാതിരിക്കുകയും കയ്യില് കൂടുതല് തുക കിട്ടുകയും ചെയ്ത ഉപയോക്താവ് ബാങ്കിലെത്തി പരാതി നല്‍കിയപ്പോഴാണ് തട്ടിപ്പു പുറത്തായത്. എടിഎമ്മിന്റെ കറന്‍സി ഡിനോമിനേഷന് സെറ്റിങ്സില് മാറ്റം വരുത്തി 500 രൂപയ്ക്കു പകരം 1000 രൂപ നോട്ടും 100 രൂപയ്ക്കു പകരം 500 രൂപ നോട്ടും ലഭ്യമാക്കി ബാങ്കറിയാതെ ബാങ്കിനെ പറ്റിച്ചുകൊണ്ടിരുന്ന തട്ടിപ്പുകാരന് ഒരിക്കല് സെറ്റിങ്സ് പഴയതുപോലെയാക്കാന് മറന്നതാണ് പിന്നീടെത്തിയ ആള്‍ക്കും കൈ നിറയെ പണം നല്‍കിയത്.\nബാങ്ക് ഉദ്യോഗസ്ഥരുടെ പക്കല് മാത്രമുണ്ടാകാനിടയുള്ള അഡ്മിന് പാസ്വേഡ് അഥവാ മാസ്റ്റര് പാസ്വേഡ് എങ്ങനെ തട്ടിപ്പുകാരന്റെ കയ്യിലെത്തുന്നു എന്നതാണ് അടുത്ത ചോദ്യം. ബാങ്ക് ജീവനക്കാരന്റെ അറിവോടെ അങ്ങനെ സംഭവിക്കാന് ഒരു സാധ്യതയുണ്ട്. പിന്നെയുള്ള സാധ്യത അങ്ങേയറ്റം അപകടരമാണ്. എടിഎം മെഷീന്റെ യൂസര് മാനുവല് മെഷീന് കമ്പനിയുടെ വെബ്സൈറ്റില് നിന്നു ഡൌണ്‍ലോഡ് ചെയ്ത് ദുരുപയോഗിക്കുക. ഇതില് എടിഎമ്മിന്റെ അഡ്മിന് പാസ്വേഡ് നല്‍കിയിട്ടുണ്ടെങ്കില്, അതു ബാങ്ക് ഉദ്യോഗസ്ഥര് മാറ്റിയിട്ടില്ലെങ്കില് തട്ടിപ്പുകാരന് നിഷ്പ്രയാസം കാര്യം സാധിക്കാം. ഇന്ത്യയിലെ ബാങ്കുകള് ഉപയോഗിക്കുന്ന ഡീബോള്‍ഡ് മെഷീനുകള് ഏറെ സുരക്ഷിതമാണെങ്കിലും മുന്‍കരുതല് വേണ്ട എന്നര്‍ത്ഥമില്ല. എസ്ബിഐ ഉപയോഗിക്കുന്ന ഡീബോള്‍ഡ് 450 എന്ന മെഷീന്റെ യൂസര് മാനുവല് ആര്‍ക്കും സൌജന്യമായി ഡീബോള്‍ഡ് ഇന്ത്യയുടെ വെബ്സൈറ്റില് നിന്നു ഡൌണ്‍ലോഡ് ചെയ്യാം, ഒരു എടിഎം ഉപയോക്താവിന് ആവശ്യമായതിലേറെ വിവരങ്ങള് ഇതില് നല്‍കിയിട്ടുണ്ടോ എന്നു പരിശോധിക്കേണ്ടത് ബാങ്ക് അധികൃതരാണ്. വിദഗ്ധരായ ഹാക്കര്‍മാര്‍ക്ക് അതില് നല്‍കിയിട്ടുള്ള എടിഎമ്മിന്റെ കോണ്‍ഫിഗറേഷന് തന്നെ ധാരാളം.\nഅഡ്മിന് പാസ്വേഡ് വെബ്സൈറ്റിലെ യൂസര് മാനുവലില് നല്‍കിയതിന് ഏറ്റവും പഴി കേട്ടിട്ടുള്ള ഒരു കമ്പനി ഇപ്പോള് എടിഎം മെഷീനോടൊപ്പം സിഡിയാലാണ് മാസ്റ്റര് പാസ്വേഡ് വിവരങ്ങള് നല്‍കുന്നത്. ബാങ്കിലെ ഉദ്യോഗസ്ഥര് മാറി മാറി വരുമെന്നതിനാല് പല ബാങ്കുകളുടെയും മാസ്റ്റര് പാസ്വേഡ് ഹാക്കര്‍മാരുടെ ചെറിയ ബുദ്ധിയില് തെളിഞ്ഞുവരാനുള്ളതേയുള്ളൂ എന്നതാണ് രസകരം. പണം അടിച്ചുമാറ്റുന്നയാളുടെ അക്കൌണ്ട് രേഖകള് പ്രകാരം അയാള് ഇത്തരത്തിലൊരു കുറ്റകൃത്യം നടത്തി എന്നത് കണ്ടെത്താനാവില്ലെന്നു പറയുന്നു. മറ്റേതെങ്കിലും അക്കൊണ്ടില് നിന്നും പണം ചോരുന്നില്ല. പണം പോകുന്നത് ബാങ്കിന്റേതാണ്.\nPosted on July 10, 2009 Categories AnalysisTags Analysis27 Comments on എടിഎമ്മില് നിന്നു കാശടിച്ചുമാറ്റാനുള്ള എളുപ്പവഴി\nഅമറുന്ന ടെന്നിസ് പെണ്ണുങ്ങള്\nഎനിക്കു ടെന്നിസ് അറിയില്ല. എങ്കിലും കളി കണ്ടാല് ഞാന് ഇരുന്നുപോവും. ബോറിസ് ബെക്കറും ആന്ദ്രെ അഗാസിയും റോജര് ഫെഡററും ഒക്കെ എന്റെ ഇഷ്ടതാരങ്ങളാണ്. ഇവരുടെയൊക്കെ കളി കണ്ടിരിക്കാന് എനിക്കു കിറുക്കില്ല.ഇവരൊക്കെ വലിയ കളിക്കാരാണെന്നു പത്രത്തില് വായിച്ചറിഞ്ഞതാണ്. സ്റ്റെഫി ഗ്രാഫ് മുതല് ഇങ്ങോട്ട് ഒട്ടേറെ വനിതാ ടെന്നിസ് താരങ്ങളുടെ കളിയാണ് ഞാന് ഇരുന്നു (ചിലപ്പോള് കിടന്നും) കണ്ടിട്ടുള്ളത്. എന്നെപ്പോലെയൊരു മൂന്നാംകിട വായില്‍നോക്കിക്ക് ടെന്നിസില് എന്തു കമ്പം എന്നു ചോദിച്ചാല് കൃത്യമായും ഒരുത്തരമേയുള്ളൂ- കളിക്കാരികളിലാണു കമ്പം. സ്റ്റെഫി ഗ്രാഫ്, മോണിക്ക സെലസ്, ഗബ്രിയേല സബാറ്റിനി, മേരി പിയേഴ്സ്, മര്‍ട്ടിന ഹിന്‍ജിസ് (മര്‍ട്ടിന നവരത്ലോവയെ കെമിസ്ട്രി ടീച്ചറെ എന്ന പോലെ ഞാനിപ്പോഴും ഭയക്കുന്നു), അന്ന കുര്‍ണികോവ, മരിയ ഷറപ്പോവ, സാനിയ മിര്‍സ, അന ഇവാനോവിച്ച്,സുന്ദരിമാരുടെ നിര അവസാനിക്കുന്നില്ല. കുട്ടിക്കുപ്പായമിട്ട് അവര് കോര്‍ട്ടില് ചാടിമറിയുന്നതിന് ഒരു സൌന്ദര്യമുണ്ട്. വളരെ ഗൌരവത്തോടെ ബോളിന്റെ പ്രായണവും റാക്കറ്റിന്റെ ചലനങ്ങളും സ്കോര്‍ബോര്‍ഡും മാത്രം ശ്രദ്ധിക്കുന്ന മാന്യന്‍മാര് പൊറുക്കുക.\nകുറെക്കാലമായി ആലോചിച്ചുകൊണ്ടിരുന്ന ഒരു കാര്യമാണ് ടെന്നിസ് കോര്‍ട്ടില് ഈ പെണ്ണുങ്ങള് ഉണ്ടാക്കുന്ന ശബ്ദത്തെപ്പറ്റി. വിംബിള്‍ഡണ് വേദിയില് ഇതിപ്പോള് ചൂടു പിടിച്ച ചര്‍ച്ചയായിരിക്കുന്നതിനാല് എന്റെ സുന്ദരിമാരുടെ അമറലുകളെപ്പറ്റി രണ്ടു വാക്ക് പറയാതിരിക്കുന്നതെങ്ങനെ. ടെന്നിസ് കോര്‍ട്ടില് അമറുന്നത് നിരോധിക്കാന് ഉത്തരവാദിത്വപ്പെട്ടവര് തീരുമാനിക്കാന് പോകുന്നു എന്നതാണ് ഒടുവിലത്തെ വിവരം. അതിനു മാന്യമായ ന്യായങ്ങളുണ്ട്. ഇത് മറുകോര്‍ട്ടിലെ കളിക്കാരിയുടെ ശ്രദ്ധ മാറ്റും. ഇതെപ്പറ്റി കെമിസ്ട്രി ടീച്ചര് തന്നെ ശക്തമായ നിലപാടുമായി രംഗത്തു വന്നിട്ടുണ്ട്. മോണിക്ക സെലസ് കളിക്കുമ്പോള് ഓരോ ഷോട്ടിലും പുറത്തുവിട്ടുകൊണ്ടിരുന്ന ശബ്ദം (ഗര്‍ജനമെന്നോ അമറലെന്നോ മുക്രയെന്നോ വിളിക്കാം) തന്നെ അലോസരപ്പെടുത്തിയിരുന്നു എന്നു പറഞ്ഞ ടീച്ചര് ബോള് കാണുന്നതിനു മുമ്പ് തന്നെ റാക്കറ്റ് ബോളിനു നല്‍കുന്ന ആഘാതത്തിന്റെ ശബ്ദത്തില് നിന്നു ആ ഷോട്ട് എങ്ങനെയായിരിക്കുമെന്നു മനസ്സിലാക്കാനുള്ള അവസരം ആ പെണ്ണിന്റെ അമറല് നശിപ്പിച്ചു എന്നാരോപിക്കുന്നു. ആ ലക്ഷ്യം വച്ചു മനപൂര്‍വമാണ് ഈ ശബ്ദമുണ്ടാക്കുന്നത് എന്നും ടീച്ചര് ആരോപിച്ചിട്ടുണ്ട്.\nതൊണ്ണൂറുകളുടെ ആരംഭത്തില് ഈ ശബ്ദമുണ്ടാക്കല് തുടങ്ങിയത് മോണിക്ക സെലസ് തന്നെയാണെന്നു തോന്നുന്നു. അതിനു മുമ്പ് ശാന്തമായിരുന്നു ടെന്നിസ്. സ്റ്റെഫി ഗ്രാഫ് ശബ്ദമുണ്ടാക്കാതെയാണ് കളിച്ചിരുന്നത്. അതുകൊണ്ടു തന്നെയാവണം ശാരദയും ഷീലയുമൊക്കെ അഭിനയിച്ച സിനിമകള് പോലെ സ്റ്റെഫിയുടെ ഗെയിമുകള് ശാലീനമായിരുന്നു, സുന്ദരമായിരുന്നു. പുരുഷ കളിക്കാര് തീര്‍ത്തും ശാന്തരായിരുന്നു. അഗാസിയാണ് ഒച്ചവച്ചു തുടങ്ങിയത്. പിന്നെ വന്നവര് അതു തുടര്‍ന്നു. ടെന്നിസില് പുതിയൊരു സ്കൂളിന്റെ തുടക്കമായിരുന്നു അതെന്നു പറയാം. അല്ലെങ്കില് അമറുന്ന കളിക്കാരെല്ലാം ഒരേ ടെന്നിസ് സ്കൂളില് നിന്നുള്ളവരായിരുന്നു. ഫ്ളോറിഡ ടെന്നിസ് അക്കാദമിയില് നിന്നു വന്നവരാണ് ഈ ശബ്ദവിന്യാസത്തിനു തുടക്കമിട്ടതെന്ന ആരോപണത്തെ അക്കാദമി ഉടമ നിക്ക് നിഷേധിക്കുന്നില്ല. പക്ഷെ, താനോ തന്റെ ജീവനക്കാരോ താരങ്ങളോട് ഷോട്ടിനോടൊപ്പം അമറണമെന്നു പഠിപ്പിച്ചിട്ടില്ലെന്നും അതു സ്വാഭാവികമായി സംഭവിക്കുന്നതാകാമെന്നും പറയുന്നു.\nഇപ്പോള് ടെന്നിസിന്റെ ശബ്ദം എന്നാല് ഈ ഗര്‍ജനങ്ങള് കൂടി ഉള്‍പ്പെട്ടതായിരിക്കുന്നു. അമറല് മാത്രം കേട്ട് ഏതു കളിക്കാരിയാണെന്നു തിരിച്ചറിയാന് കഴിയുന്നവരും ഉണ്ടത്രേ. മോണിക്ക സെലസിന്റെ ഗര്‍ജനങ്ങള് സെക്സിയായിരുന്നെന്നു പറയുന്ന പലര്‍ക്കും പിന്നെ വല്ലാത്ത ഉത്തേജനം നലല്‍കിയത് ഷറപ്പോവയുടെ ഗര്‍ജനങ്ങളാണ്. ഈ പെണ്ണുങ്ങള് ചുമ്മാ കുരവയിടുന്നതിനെ ഗര്‍ജനമെന്നു വിളിക്കുന്നത് ശരിയാണോ എന്നു തോന്നാം. ഇവര് പുറപ്പെടുവിക്കുന്ന ശബ്ദത്തിന്റെ അളവു നോക്കിയാല് അങ്ങനെ തന്നെ വിളിക്കണമെന്നതാണു സത്യം. ഏറ്റവും സെക്സിയായ ഷറപ്പോവയുടെ ഗര്‍ജനവും ഒരു സിംഹത്തിന്റെ ഗര്‍ജനവും തമ്മില് വെറും9ഡസിബെല് ദൂരമേയുള്ളൂ. സിംഹഗര്‍ജനം 110 ഡസിബെല് ആണെങ്കില് ഷറപ്പോവഗര്‍ജനം 101 ഡസിബെല് ആണ്. തൊട്ടുപിന്നില് സെലസ് തന്നെയാണ് – 93.2 ഡസിബെല്. സെറീന വില്യംസ് (88.9), ലിന്‍ഡ്സേ ഡാവെന്‍പോര്‍ട് (88), വീനസ് വില്യംസ് (85), വിക്ടോറിയ അസരെന്‍ക (83..5), എലേന ബോവിന (81), അന്ന കുര്‍ണികോവ (78.5), കിം ക്ളിജ്സ്റ്റേഴ്സ് (75), എലേന ഡെമെന്റിയേവ (73) എന്നിവര് മോശമല്ലാത്ത ഗര്‍ജനങ്ങളുമായി തൊട്ടുപിന്നിലുണ്ട്. 85 ഡെസിബെല്ലിനു മുകളിലുള്ള ഏതു ശബ്ദവും ചെവിയുടെ പരിപ്പെടുക്കുമെന്നാണ് ചെവിയോളജി വിദഗ്ധര് പറയുന്നത്.\nഈ ശബ്ദം എതിര്‍കോര്‍ട്ടിലെ കളിക്കാരിയെ മാത്രമാണോ അലോസരപ്പെടുത്തുന്നത് ? കളി കാണുന്നവര്‍ക്ക് എന്തു തോന്നുന്നു ? വളരെ അരോചകമാണെന്നു ചിലര് പറയുമ്പോള് ചിലര്‍ക്ക് അമറല് ശബ്ദം സെക്സിയായി തോന്നുന്നു. എങ്കിലും മിക്കവാറും വോട്ടെടുപ്പുകളിലും 70 ശതമാനം ആളുകളും അമറല് ശബ്ദം സെക്സിയല്ല എന്നും ഈ പെണ്ണുങ്ങള്‍ക്കു കോര്‍ട്ടിലുള്ള സെക്സ് അപ്പീല് തുലയ്ക്കാനേ ഈ അമറലുകള് ഉപകരിക്കൂ എന്നും പറയുന്നു. ഇത് അല്‍പം ഉറക്കെ പറഞ്ഞ ബിബിസി റേഡിയോ5കമന്റേറ്ററും പഴയ കളിക്കാരനുമായ മൈക്കല് സ്റ്റിച്ചിന്റെ മേല് കുതിരകയറുകയാണ് ഫെമിനിസ്റ്റുകള്. ടെന്നിസില് പെണ്ണുങ്ങള് കാഴ്ച വയ്ക്കുന്നത് അവരുടെ കളിയല്ല മറിച്ച് ലൈംഗികതയാണെന്നു പറഞ്ഞ സ്റ്റിച്ച് ഈ അമറലുകള് ആ കച്ചവടത്തെ ദോഷകരമായി ബാധിക്കും എന്നു പറഞ്ഞതാണ് ഇപ്പോള് വിവാദമായിരിക്കുന്നത്. അമറണോ വേണ്ടയോ എന്നതില് നിന്ന് ടെന്നിസില് പെണ്ണുങ്ങള് വില്‍ക്കുന്നത് ടെന്നിസോ സെക്സോ എന്നതാണ് ഇപ്പോള് ചര്‍ച്ച ചെയ്യുന്നത്.\nകളിയറിയാതെ ടെന്നിസ് കാണുന്ന എന്നെപ്പോലുള്ള ഞരമ്പുകളാണ് അതിനുത്തരം. എന്തു കൊണ്ടു സാനിയ മിര്‍സ ഇത്ര വലിയ താരമായി എന്നു ചോദിച്ചാല് അത് അവരുടെ ശരീസസൌന്ദര്യം കൊണ്ട് എന്നു വേണമെങ്കില് മറുപടി പറയാം. അല്ലെങ്കില് സാനിയയുടെ റാങ്കിനു മുകളിലുള്ള എത്ര പേരെ നമുക്കറിയാം. സാനിയക്കുള്ള അത്ര ആരാധകര് സൈന നേവാളിന് ഇല്ലാത്തത് എന്തു കൊണ്ട് ? കളി കാണുന്നവര്‍ക്ക് ടെന്നിസിനു പുറമേ സാനിയ ഒരു വിരുന്നാണ്. സാനിയ മാത്രമല്ല, കുര്‍ണികോവയും ഷറപ്പോവയും അനയും എല്ലാം അവരറിയാതെ തന്നെ വിളമ്പുന്നത് ഈ വന്യമായ സൌന്ദര്യപ്രകടനമായിരിക്കാം. അതിന് ഈ അമറലുകള് ഒരു തടസ്സമാണ് എന്നു പറയുമ്പോള് ടെന്നിസ് കളിക്കാരികള് നിശ്ചയമായും കളിയെക്കാള് ശ്രദ്ധിക്കേണ്ടത് മറ്റേതിലാണ് എന്നാണ് അര്‍ത്ഥമാക്കുന്നത്. ഡോക്ടര് ഓപ്പറേഷനു വരുമ്പോള് ഒരു ടൈറ്റ് ടീഷര്‍ട്ട് ധരിക്കണം എന്നു ലേഡീ ഡോക്ടറോട് ഹാര്‍ട്ട് പേഷ്യന്റ് നിര്‍ദേശിക്കുന്നതുപോലെ അപകടകരമാണത്. അമറല് നിരോധിക്കുമ്പോഴും അത് ടെന്നിസിലെ സെക്സ് അപ്പീല് കൂട്ടാനോ അതോ എതിരാളിയുടെ ശ്രദ്ധ സൂക്ഷ്മമാക്കാനോ എന്ന ചോദ്യത്തിന് ഇന്റര്‍നാഷനല് ടെന്നിസ് ഫെഡറേഷന് ഉത്തരം നല്‍കാന് കഴിയുമോ എന്നത് സംശയമാണ്.\nPosted on July 9, 2009 Categories SexualityTags Analysis, Tennis33 Comments on അമറുന്ന ടെന്നിസ് പെണ്ണുങ്ങള്\nഡാവിഞ്ചിക്കൊക്കെ എന്തുമാകാമല്ലോ !\nലിയോണാര്‍ഡോ ഡാവിഞ്ചി ഇന്നാണു ജീവിച്ചിരുന്നതെങ്കില്, അദ്ദേഹമൊരു മലയാളം ബ്ലോഗറായിരുന്നെങ്കില് വിവരമറിഞ്ഞേനെ. പാവപ്പെട്ട ഒരു സ്ത്രീയുടെ പടം വരച്ച് ലോകം മുഴുവന് കാണിച്ചതുപോരാഞ്ഞ് ഒടുവില് അദ്ദേഹം ഒരു ഞരമ്പായിരുന്നു എന്ന് തെളിയിക്കുന്ന തരത്തിലുള്ള ചിത്രരചനകളും നടത്തി എന്നതറിയുമ്പോള് അന്തസ്സും ആഭിജാത്യവുമുള്ള നമ്മള് മലയാളികള് അടങ്ങിയിരിക്കുമോ ? മോണോലിസ എന്നു പറയുന്ന ചേച്ചിയുടെ നഗ്നചിത്രം കൂടി വരച്ചുവച്ചിട്ടാണ് ഡാവിഞ്ചി പോയതെന്നു പറയുമ്പള് നമ്മള് അതെങ്ങനെ സഹിക്കും ? അല്ലെങ്കിലും ഡാവിഞ്ചിക്കൊക്കെ ഇവിടെ എന്തുമാകാമല്ലോ !!\nPosted on July 4, 2009 Categories AnalysisTags Analysis27 Comments on ഡാവിഞ്ചിക്കൊക്കെ എന്തുമാകാമല്ലോ !\nഇന്നുണ്ടായിരുന്നെങ്കില് വയസ് 49 ആയേനെ !\nഡയാന രാജകുമാരി | ജനനം- 1961 ജൂലൈ 1 | ഇന്ന് 49-)o പിറന്നാള്\nPosted on July 1, 2009 Categories UncategorizedTags Analysis, Diana20 Comments on ഇന്നുണ്ടായിരുന്നെങ്കില് വയസ് 49 ആയേനെ !\nസോണി എറിക്സന് ലാപ്ടോപ് ഇനിയും കിട്ടാത്തവരുടെ ശ്രദ്ധയ്‍ക്ക്\nഇപ്പോ കിട്ടും ഇപ്പോ കിട്ടും എന്നു കരുതി സോണി എറിക്സന്റെ പരസ്യം എട്ടിനു എണ്‍പതു പേര്‍ക്കു വീതം ഫോര്‍വേഡ് ചെയ്തിട്ടും പ്രസ്തുത ലാപ്ടോപ്പിനെ പറ്റി ഒരറിയിപ്പും ലഭിക്കാത്ത ലക്ഷക്കണക്കിനു മാന്യ ഇമെയില് ഉപയോക്താക്കളോട് സോണി എറിക്സണ് കമ്പനി തന്നെ നിലപാട് വ്യക്തമാക്കിയിരിക്കുന്നു. അതായത്, ഇമെയില് ഫോര്‍വേഡ് ചെയ്താല് ലാപ്ടോപ് കിട്ടുമെന്നു പറയാന് കമ്പനിയുടെ തലയ്ക്ക് ഓളമില്ലെന്നും ഇത്തരം തട്ടിപ്പുകള് വിശ്വസിക്കാന് മാത്രം നിന്റെയൊന്നും തലയ്ക്കു മൂളയില്ലേന്നുമുള്ള ന്യായമായ ചോദ്യമാണ് കമ്പനി ഉന്നയിച്ചിരിക്കുന്നത്.\nഇതല്ല ഇതിനപ്പുറത്തെ ഫോര്‍വേഡ് കിട്ടിയാലും മൈന്‍ഡ് ചെയ്യാത്തവര്‍ക്ക് ഇതൊരു പ്രശ്നമായിരിക്കില്ല. ബട്ട്, ദുര്‍ബലഹൃദയരുടെ കാര്യം അങ്ങനെയല്ല. പ്രസ്തുത ഇ മെയിലിന്റെ ഉള്ളടക്കം ഇങ്ങനെയാണ്:-\nനോക്കിയ പണ്ടിങ്ങനെ ചെയ്തിരുന്നല്ലോ എന്നു മെയിലില് പറയുന്നുണ്ടല്ലോ, അതും പുളുവാണ്. ആ മെയിലുണ്ടാക്കിയവന് തന്നെയാണ് ഇതിന്റെയും പിന്നിലെന്നൂഹിക്കാം. തട്ടിപ്പു മെയിലുകള് ധാരാളമുള്ള കാലമായതുകൊണ്ട് ആളുകള് വിശ്വസിക്കാന് വേണ്ടി നല്ല ഒരു പടവും മെയിലിനോടൊപ്പമുണ്ടായിരുന്നു. അത് ഇതാണ്:-\nഇതെപ്പറ്റി സോണി എറിക്സന് വെബ്സൈറ്റില് നല്‍കിയിരിക്കുന്ന പത്രക്കുറിപ്പ് ഇങ്ങനെയാണ്:-\n“25 June, 2009\nPlease do not reply to or forward the email if you receive it.”\nനോക്കിയയുടെ കാര്യം പറഞ്ഞതുപോലെ തന്നെ ഇമെയില് ഫോര്‍വേഡ് ചെയ്യുന്നവന് കമ്പനി ഫോണ് നല്‍കുമെന്ന് സോണി എറിക്സന്റെ തന്നെ പേരില് ഒരു വ്യാജഫോര്‍വേഡ് ഉണ്ടായിരുന്നു. അതിനെ കാലോചിതമായി പരിഷ്കരിച്ചവതരിപ്പിച്ചതാണ് ഇത്.\nPosted on June 27, 2009 Categories NewsTags Analysis15 Comments on സോണി എറിക്സന് ലാപ്ടോപ് ഇനിയും കിട്ടാത്തവരുടെ ശ്രദ്ധയ്‍ക്ക്


ഷൂട്ടിംഗിനിടെ വീണ് നടി രജിഷ വിജയന് പരിക്ക് | News Moments | The world in your palm top\nകട്ടപ്പന: ഷൂട്ടിംഗിനിടെ വീണ് നടി രജിഷ വിജയന് പരിക്കേറ്റു. താരത്തിന്റെ ഏറ്റവും പുതിയ ചിത്രമായ ഫൈനല്‍സിന്റെ ചിത്രീകരണ വേളയിലാണ് സംഭവം. പരിക്കേറ്റയുടന് താരത്തെ സമീപത്തെ ആശുപത്രിയില് പ്രവേശിപ്പിച്ചു. പരിക്ക് ഗുരുതരമുള്ളതല്ലെന്നാണ് പ്രാഥമിക റിപ്പോര്‍ട്ട്. എന്നാല് ഒരാഴ്ച്ച വിശ്രമിക്കാന് ഡോക്ടര്‍മാര് നിര്‍ദേശം നല്‍കിയിട്ടുണ്ട്. സൈക്കിള് സ്റ്റണ്ട് നടത്തുന്നതിനിടയിലാണ് അപകടം സംഭവിച്ചതെന്നാണ് ‘ഫൈനല്‍സിന്റെ’ അണിയറ പ്രവര്‍ത്തകര് നല്‍കുന്ന സൂചന.\nതാരത്തിന് പരിക്കേറ്റതോടെ സിനിമയുടെ ചിത്രീകരണം മുടങ്ങിയിരിക്കുകയാണ്. രജിഷ സെറ്റില് തിരിച്ചെത്തുന്നത് വരെ ഷൂട്ടിംഗ് നിര്‍ത്തിവെക്കുമെന്ന് ചിത്രത്തിന്റെ അണിയറ പ്രവര്‍ത്തകര് വ്യക്തമാക്കിയിട്ടുണ്ട്. ചിത്ത്രില് ആലീസ് എന്ന പേരുള്ള സൈക്കിളിസ്റ്റിന്റെ വേഷമാണ് രജിഷ കൈകാര്യം ചെയ്യുന്നത്.\nപി.ആര് അരുണാണ് ‘ഫൈനല്‍സിന്റെ’ കഥയും സംവിധാനം നിര്‍വ്വഹിക്കുന്നത്. മണിയന്‍പിള്ള പ്രൊഡക്ഷന്‍സിന്റെ ബാനറില് നടന് മണിയന്‍പിള്ള രാജുവാണ് ചിത്രം നിര്‍മ്മിക്കുന്നത്. സുരാജ് വെഞ്ഞാറമൂടാണ് ചിത്രത്തിലെ മറ്റൊരു പ്രധാന താരം.


അപകടക്കെണിയായി അമ്പലവയലിലെ ക്വാറിക്കുളങ്ങൾ | 28Feb2021\nഅപകടക്കെണിയായി അമ്പലവയലിലെ ക്വാറിക്കുളങ്ങൾ\nഅമ്പലവയൽ : ഗ്രാമപ്പഞ്ചായത്തിലെ അപകടം പതിയിരിക്കുന്ന ക്വാറിക്കുളങ്ങൾക്ക് ചുറ്റും സുരക്ഷാമതിൽ നിർമിക്കണമെന്ന ആവശ്യം ശക്തമാകുന്നു. അമ്പലവയൽ പ്രദേശത്തുമാത്രം മുപ്പതോളം ക്വാറിക്കുളങ്ങളാണ് ഒരു സുരക്ഷയുമില്ലാതെ തുറസ്സായിക്കിടക്കുന്നത്. കഴിഞ്ഞമാസം ആയിരംകൊല്ലിയിലെ ക്വാറിക്കുളത്തിൽ കുളിക്കാനിറങ്ങിയ യുവാവ് മുങ്ങിമരിച്ചിരുന്നു. ജലസമൃദ്ധമായ കുളങ്ങളിലെ അപകടക്കെണി തിരിച്ചറിയാതെ ഇറങ്ങുന്നവരാണ് അപകടത്തിൽപ്പെടുന്നത്.\nഅമ്പവലയൽ പ്രദേശത്ത് പലപ്പോഴായി പ്രവർത്തനം നിലച്ച ക്വാറികൾ ഇപ്പോൾ വലിയ കുളങ്ങളാണ്. ശുദ്ധമായ വെള്ളം നിറഞ്ഞ കുളങ്ങളുടെ ആഴം ആർക്കും നിശ്ചയമില്ല. ഇതിലൊരെണ്ണത്തിലാണ് കഴിഞ്ഞമാസം ഇരുപതുകാരന്റെ ജീവൻ പൊലിഞ്ഞത്. ആയിരംകൊല്ലിയിൽ സുഹൃത്തുക്കളോടൊപ്പം സ്ഥിരമായി കുളിക്കാനിറങ്ങുന്ന കുളത്തിലാണ് അപകടമുണ്ടായത്. ആൾത്തിരക്കില്ലാത്ത ഇടങ്ങൾതേടി വിനോദസഞ്ചാരികൾ ഉൾപ്പെടെ എത്തുമ്പോൾ ക്വാറിക്കുളങ്ങൾ വലിയ കെണിയാണ്. ഒറ്റനോട്ടത്തിൽ ആഴം കുറവാണെന്നും സുരക്ഷിതമാണെന്നും തോന്നും. പക്ഷേ, മുപ്പതും അമ്പതും അടിയിലേറെ താഴ്ചയുള്ളവയാണ് ഓരോ കുളവും. പൊട്ടിച്ചിട്ട പാറക്കൂട്ടങ്ങൾക്കിടയിൽ കാൽ കുടുങ്ങാൻ സാധ്യതയേറെയാണ്. നീന്തലറിയുന്നവർപോലും അപകടത്തിലാകാൻ സാധ്യതയുണ്ട്. ഇവിടേക്ക് സന്ദർശകർ എത്താതിരിക്കാൻ സുരക്ഷാമതിൽ നിർമിക്കുകയെന്നത് മാത്രമാണ് പോംവഴി.\nഅമ്പലവയലിലെ ക്വാറിക്കുളങ്ങളിൽ മുമ്പും അപകടമരണങ്ങളുണ്ടായിട്ടുണ്ട്. വലിയ അളവിൽ വെള്ളം കെട്ടിക്കിടക്കുന്ന ക്വാറിക്കുളങ്ങൾക്കുചുറ്റും സുരക്ഷാമതിൽ നിർമിക്കണമെന്ന് 2004-ൽ അന്നത്തെ കളക്ടർ ഉത്തരവിറക്കിയെങ്കിലും നടപ്പായില്ല. അമ്പലവയൽ ഗ്രാമപ്പഞ്ചായത്ത് അഞ്ചാംവാർഡിൽ ആളുകൾ തിങ്ങിപ്പാർക്കുന്ന വികാസ് കോളനിയിലെ രണ്ടുകുളങ്ങൾക്ക് കഴിഞ്ഞവർഷം സുരക്ഷാവേലി നിർമിച്ചിരുന്നു. ഈ മാതൃകയിൽ ആയിരംകൊല്ലി, മഞ്ഞപ്പാറ പ്രദേശത്തെ ക്വാറിക്കുളങ്ങൾക്കുചുറ്റും സുരക്ഷയൊരുക്കണമെന്ന് പൊതുപ്രവർത്തകനായ കെ.കെ. നാണു ആവശ്യപ്പെട്ടു. അമ്പലവയൽ ആയിരംകൊല്ലിയിൽ സുരക്ഷാകവചമില്ലാത്ത ക്വാറിക്കുളങ്ങളിലൊന്ന്


വെള്ളപ്പൊക്കം: ജനങ്ങള്‍ക്കു ജാഗ്രതാ നിര്‍ദേശം നല്‍കി ആരോഗ്യ വകുപ്പ് – Media Mangalam\nതിരുവന്തപുരം :സംസ്ഥാനത്ത് മിക്ക ജില്ലകളിലും മഴക്കെടുതികളും പ്രളയ ഭീഷണിയും കടല്‍ക്ഷോഭവും വര്‍ധിച്ചു വരുന്ന സാഹചര്യത്തില് ആരോഗ്യ വകുപ്പ് ജാഗ്രത നിര്‍ദേശം പുറപ്പെടുവിച്ചതായി ആരോഗ്യ വകുപ്പ് മന്ത്രി കെ.കെ. ശൈലജ ടീച്ചര് അറിയിച്ചു. പ്രകൃതിക്ഷോഭം നേരിടാന് സജ്ജമായിരിക്കണമെന്ന് എല്ലാ ജില്ലാ മെഡിക്കല് ഓഫീസര്‍മാര്‍ക്കും നിര്‍ദ്ദേശം നല്‍കിയിട്ടുണ്ട്.\n6ഏതെങ്കിലും പ്രദേശത്ത് അടിയന്തിര സാഹചര്യമുണ്ടായാല് സംസ്ഥാന ആരോഗ്യവകുപ്പ് ഡയറക്ടറേറ്റിലെ കണ്‍ട്രോള് റൂമിലെ 9946102865 എന്ന ഫോണ് നമ്പറില് ബന്ധപ്പെടേണ്ടതാണ്. വെള്ളപ്പൊക്ക ബാധിത പ്രദേശങ്ങളിലും, രോഗ തീവ്രത റിപ്പോര്‍ട്ട് ചെയ്ത സ്ഥലങ്ങളിലും എലിപ്പനി രോഗവ്യാപനം തടയുന്നതിനായി രോഗ പ്രതിരോധ ബോധവത്ക്കരണ പ്രവര്‍ത്തനങ്ങള് ഊര്‍ജ്ജിതപ്പെടുത്തുന്നതാണ്. എലിപ്പനി തടയാന് ‘ഡോക്സി ഡേ’ ക്യാമ്പയിനുകള് ജില്ലകള് തോറും സംഘടിപ്പിക്കുന്നതാണ്.


പശുവിന് വേണ്ടി തല്ലി കൊല്ലുന്നു: രാജസ്ഥാനില് പശുക്കടത്ത് ആരോപിച്ച് ഒരാളെ തല്ലിക്കൊന്നു – Chandrika Daily\nBy web desk3Tuesday June 15, 2021 13:52 pm\nജയ്പുര്: പശുക്കടത്ത് ആരോപിച്ച് രാജസ്ഥാനില് ഒരാളെ ജനക്കൂട്ടം തല്ലിക്കൊന്നു. മധ്യപ്രദേശ് ആച്ചാല്‍പുര് സ്വദേശിയായ ബാബുലാല് ഭില് എന്നയാളാണ് കൊല്ലപ്പെട്ടത്. ഇയാളോടൊപ്പമുണ്ടായിരുന്ന പിന്റു എന്നയാള് ആക്രമണത്തില് പരിക്കേറ്റ് ആശുപത്രിയിലാണ്….\nജയ്പുര്: പശുക്കടത്ത് ആരോപിച്ച് രാജസ്ഥാനില് ഒരാളെ ജനക്കൂട്ടം തല്ലിക്കൊന്നു. മധ്യപ്രദേശ് ആച്ചാല്‍പുര് സ്വദേശിയായ ബാബുലാല് ഭില് എന്നയാളാണ് കൊല്ലപ്പെട്ടത്.\nഇയാളോടൊപ്പമുണ്ടായിരുന്ന പിന്റു എന്നയാള് ആക്രമണത്തില് പരിക്കേറ്റ് ആശുപത്രിയിലാണ്. രാജസ്ഥാനിലെ ബേഗു ടൗണിന് സമീപത്താണ് പശുക്കടത്ത് ആരോപിച്ച് രണ്ടു പേരെയും ജനക്കൂട്ടം ആക്രമിച്ചത്. പശുക്കളുമായി വന്ന വാഹനം തടഞ്ഞു നിര്‍ത്തിയ ശേഷം ഇരുവരെയും പുറത്തിറക്കി ക്രൂരമായി മര്‍ദിക്കുകയായിരുന്നു.\nപൊലീസെത്തിയാണ് ഇരുവരെയും ആശുപത്രിയില് എത്തിച്ചത്. എന്നാല് ചികിത്സയിലിരിക്കെ ബാബുലാല് മരിച്ചു. ഇരുവരുടെയും മൊബൈല് ഫോണുകളും മറ്റു രേഖകളും അക്രമികള് കവര്‍ന്നതായും സംഭവവുമായി ബന്ധപ്പെട്ട് ചിലരെ കസ്റ്റഡിയിലെടുത്തിട്ടുണ്ടെന്നും ഉദയ്പുര് റെയ്ഞ്ച് ഐ.ജി സത്യവീര് സിങ് മാധ്യമങ്ങളോട് പറഞ്ഞു. അര്‍ധരാത്രി വിവരമറിഞ്ഞ് പൊലീസ് സംഘം സ്ഥലത്ത് എത്തുമ്പോള് ആള്‍ക്കൂട്ടം രണ്ടുപേരെയും മര്‍ദിക്കുകയായിരുന്നു.\nപൊലീസിനെ കണ്ടതോടെ ഇവര് ഓടി രക്ഷപ്പെട്ടു. അതി ക്രൂര മര്‍ദ്ദനത്തിനിരയായ രണ്ടു പേരെയും പിന്നീട് പൊലീസുകാരാണ് ആശുപത്രിയിലേക്ക് കൊണ്ടുപോയത്. എന്നാല് ഭില്ലിന്റെ ജീവന് രക്ഷിക്കാനായില്ല. കഴിഞ്ഞ ദിവസം അസമില് കാലികളെ മോഷ്ടിക്കാനെത്തിയ ആളെന്ന് സംശയിച്ച് യുവാവിനെ ജനക്കൂട്ടം തല്ലിക്കൊന്നിരുന്നു. പശുവിന്റെ പേരിലുള്ള ജനക്കൂട്ട കൊലപാതകം അമര്‍ച്ച ചെയ്യാന് സര്‍ക്കാറുകള് കര്‍ശന നടപടി സ്വീകരിക്കണമെന്ന് സുപ്രീം കോടതി ആവര്‍ത്തിച്ച് ആവശ്യപ്പെട്ടിട്ടും രാജ്യത്ത് ഇത്തരം കൊലപാതകങ്ങള് തുടര്‍ക്കഥയാവുകയാണ്.


emalayalee.com - ധര്‍മ്മജനും പിഷാരടിയും മലയാളികളുടെ ചുണ്ടിലെ ചിരി കോമഡിയുടെ പൂരവുമായി ദിലീപ് ഷോ\nധര്‍മ്മജനും പിഷാരടിയും മലയാളികളുടെ ചുണ്ടിലെ ചിരി കോമഡിയുടെ പൂരവുമായി ദിലീപ് ഷോ\nമൈ ബോസ് എന്ന സിനിമയിലെ നാട്ടുമ്പുറത്തുകാരനായ ചായക്കടക്കാരനെ ആരും മറക്കുമെന്നു തോന്നുന്നില്ല. പ്രിയ എന്ന മള്‍ട്ടി നാഷണല് കമ്പനി ഹെഡിന് മുന്‍പില് വിയര്‍പ്പുനാറ്റവുമായി വന്നു നില്‍ക്കുന്ന ചായക്കടക്കാരന്. ഈ കഥാപാത്രത്തിന് ജീവന് നല്‍കിയ ധര്‍മ്മജന് മലയാളി എങ്ങനെ മറക്കും. മിമിക്രി എന്ന ജനകീയ കലയിലൂടെ മലയാളികളെ ഉള്ളു തുറന്ന് ചിരിപ്പിച്ചുകൊണ്ടായിരുന്നു ധര്‍മ്മജന്റെ വരവ്. ബഡായി ബംഗ്‌ളാവ് എന്ന ജനകീയ പരമ്പരയിലൂടെ ഹാസ്യത്തിന് പുതിയ മുഖം നല്‍കിയ രമേഷ് പിഷാരടിക്കൊപ്പം ധര്‍മ്മജനും കൂടി ആയപ്പോള് മലയാളിക്ക് ലഭിച്ചത് വൈതൃകങ്ങള് ഇല്ലാത്ത രസികന് ചിരിയരങ്ങാണ്. കുടുംബ സദസുകളുടെ ഹരമായി പിഷാരടി ധര്‍മ്മജന് കൂട്ടുകെട്ട്, ഈ പേരുകള് കേട്ടാല് മതി ഏതു മലയാളികളുടെ ചുണ്ടിലും ചിരി വിടരും. ഈ ചിരി ഏതാണ്ട് രണ്ടുമണിക്കൂര് നിലനിര്‍ത്താന് ധര്‍മ്മജനും പിഷാരടിയും അമേരിക്കയില് എത്തുന്നു.\nനാദിര്‍ഷയും ദിലീപും ഒന്നിക്കുന്ന ഷോ ഏപ്രില് 28, 2017 ലാണ് ഇവരുടെ അതിശയിപ്പിക്കുന്ന പ്രകടനം അമേരിക്കയില് തുടങ്ങുന്നത്. അമേരിക്കന് മലയാളികള് ഇന്നുവരെ കാണാത്ത കോമഡി രംഗങ്ങളുമായാണ് ഇരുവരും അമേരിക്കയില് എത്തുന്നത്. ഒപ്പം നാദിര്ഷയുടെയും ചിരിയുടെ രാജാവായ ദിലീപിന്റെയും സാന്നിധ്യവും. ചിരിയുടെ പൊടിപൂരത്തിനു ഇനി ദിവസങ്ങള് മാത്രം.\nമിമിക്രി, റിയാലിറ്റി ഷോ, ടി.വി, സിനിമാ മേഖലയിലെ സജീവ സാന്നിധ്യമാണ് ഇപ്പോള് പിഷാരടി. ഒരു സ്‌റ്റേജ് എങ്ങനെ കൊണ്ടുപോകണമെന്ന് പിഷാരടിക്കറിയാം. സദസിലുള്ള ആയിരങ്ങളെ കയ്യിലെടുക്കുക എന്നത് ദുഷ്കരമായ ദൗത്യം ആണെങ്കിലും പിഷാരടി എത്തിയാല് പിന്നെ ഷോയുടെ ഗതി മാറും. കാണികള് കണ്ണും കാതും കൂര്‍പ്പിച്ചു ചിരിക്കാന് തയാറെടുക്കും. വാചകക്കസര്‍ത്തും, അശ്ലീലച്ചുവ ഇല്ലാതെയും സാമൂഹികവിമര്‍ശനമുള്‍ക്കൊള്ളുന്ന സ്വാഭാവിക അവതരണമാണ് പിഷാരടിയെ അവതരണകലയിലെ വ്യത്യസ്തനാക്കുന്നത്. കുടുംബ സദസുകള്‍ക്കു പ്രിയങ്കരരായ ഇവരുടെ വരവ് അമേരിക്കന് മലയാളികള് ആഘോഷമാക്കും. നാദിര്‍ഷ സംവിധാനം ചെയ്തു 26ലധികം കലാകാരന്മാര് അണി നിരക്കുന്ന ഷോയുടെ ഹൈലൈറ്റുകളില് ഏറ്റവും ആകര്‍ഷണം പിഷാരടി ധര്‍മ്മജന് കൂട്ടുകെട്ടിലെ ബെസ്റ്റ് കോമഡി സ്കിറ്റുകള് ആയിരിക്കും. ഷോയുടെ ഒരുക്കങ്ങള് പൂര്‍ത്തിയായി വരുന്നതായി സ്‌പോണ്‌സര്മാരായ യു ജി എം എന്റര്‍ടൈന്‍മെന്റ് ഭാരവാഹികള് അറിയിച്ചു.\nഅമേരിക്കയിലും കാനഡയിലുമായി ഏപ്രില്, മേയ് മാസങ്ങളില് അരങ്ങേറുന്ന മെഗാ ഷോയ്ക്ക് അമേരിക്കയിലും കാനഡയിലുമായി പതിനാറ് വേദികള് ആണുള്ളത്. എല്ലാ വിഭാഗം ആളുകള്‍ക്കും എല്ലാം മറന്നു പൊട്ടിച്ചിരിക്കുവാനുള്ള വകയുമായി എത്തുന്ന പിഷാരടിയും ധര്‍മ്മജനും ഒരു ബഡായി ബംഗ്‌ളാവ് തന്നെ വേദികളില് സൃഷ്ടിക്കും. ഈ ചിരിപ്പൂരം കാണാന് എല്ലാ അമേരിക്കന് മലയാളികള്‍ക്കും അവസരം ഉണ്ട് പതിനാറു സ്ഥലനങ്ങളില് ആയി നടക്കുന്ന ദിലീപ്‌ഷോയ്ക്കുള്ള ടിക്കറ്റുകള് ഉടന് കരസ്ഥമാക്കുവാന് നാദിര്ഷയും, ദിലീപും യു ജി എം എന്റര്‍ടൈന്‍മെന്റും അഭ്യര്‍ത്ഥിക്കുന്നു. ഇനി ചിരിയുടെ മാമാങ്കത്തിന് അധികം സമയമില്ല. ബിജു കൊട്ടാരക്കര അറിയിച്ചതാണിത്.\nഹരി ശിവരാമന് കെ.എച്ച്.എന്.എ ജോയിന്റ് സെക്രട്ടറി\nനോര്‍ത്ത് അമേരിക്കന് മലയാളികള് നാടിന് മുതല്‍ക്കൂട്ടാകണം:\nമോര്‍ട്ടന് ഗ്രോവ് സെന്റ് മേരീസില് മതബോധന സ്കൂള് കലോത്സവം അവിസ്മരണീയമായി .\nടൈസന് സെന്റര് പൂട്ടിയെന്ന പ്രചാരണം ശരിയല്ലെന്നു\nപ്രണയദുരന്തങ്ങള് വാടകക്കൊലയാളിയെ തേടുമ്പോള് (മീനു എലിസബത്ത്)\nഅമ്മയ്ക്ക് പൊന്നുമോളുടെ ജന്മദിന സമ്മാനം (ജോസ് ലിന് ഖത്തര് )\nഅമേരിക്കന് ക്യാമ്പുകളില് വിശപ്പ് കത്തിക്കാളുന്നു (ഏബ്രഹാം തോമസ്)\nവിമാനത്തില് നിന്നു ലഭിച്ച ആപ്പിള് ബാഗിലിട്ടു പുറത്തു കടന്നതിന് 500 ഡോളര് ഫൈന്\nഐപിഎല്ലില് അത്തനാസിയോസ് സഫ്രഗന് മെത്രാപ്പോലീത്താ അനുസ്മരണം 24 ചൊവ്വ\nഫോമാ അന്താരാഷ്ട്ര ഫാമിലി കണ്‍വന്‍ഷന് രജിസ്‌ട്രേഷന് ഏപ്രില് 30 വരെ\nആ സ്ഥാനം വേറെയാരും തട്ടിയെടുക്കാതിരിക്കാനായി മുട്ടിപ്പായി പ്രാര്‍ഥിച്ചോ!(അഭി: കാര്‍ട്ടൂണ്)\nഅന്നമ്മ ഈപ്പന് ഡാലസില് നിര്യാതയായി\nലോസ് ആഞ്ചെലെസിന്റെ വാരാന്ത്യത്തെ സംഗീത സാന്ദ്രമാക്കി ചിത്രശലഭങ്ങള്\nവേള്‍ഡ് മലയാളീ കൌണ്‍സില് അമേരിക്ക റീജിയനു പുതിയ സാരഥികള്\nസജി ജോര്‍ജ് സണ്ണിവെയ്ല് (ടെക്‌സസ്) മേയര് സ്ഥാനത്തേക്ക് മത്സരിക്കുന്നു\nചിക്കാഗോ മലയാളി അസോസിയേഷന് ജനറല്‍ബോഡിയോഗം മെയ്6ഞായറാഴ്ച\nചാക്കോ കണിയാലിയുടെ നിര്യാണത്തില് ഫിലഡല്‍ഫിയാ മലയാളികള് അനുശോചിച്ചു\nലാലെന്‍സ് അഥവാ Lalens (തെക്കെ അമേരിക്കന് കുറിപ്പുകള് 1 - ബ്രസീല്: അനിലാല് ശ്രീനിവാസന്)\nചാക്കോ കണിയാലിയുടെ നിര്യാണത്തില് ഇന്ത്യ പ്രസ്സ് ക്ളബ് അനുശോചനം രേഖപെടുത്തി\nകുട്ടികളെ മാത്രമല്ല, അനുവാദമില്ലാതെ ഏതു പെണ്‍കുട്ടിയെ തൊട്ടാലും വധശിക്ഷ നല്‍കണം


'ദൃശ്യം 2' പൂർത്തിയാക്കി ദുബായിലേക്ക് പറന്ന് മോഹൻലാൽ- ഇനി ആക്ഷൻ ത്രില്ലറിലേക്ക് -\nHome Cinema ‘ദൃശ്യം 2’ പൂർത്തിയാക്കി ദുബായിലേക്ക് പറന്ന് മോഹൻലാൽ- ഇനി ആക്ഷൻ ത്രില്ലറിലേക്ക്\n‘ദൃശ്യം 2’ പൂർത്തിയാക്കി ദുബായിലേക്ക് പറന്ന് മോഹൻലാൽ- ഇനി ആക്ഷൻ ത്രില്ലറിലേക്ക്\nസംവിധായകൻ ജീത്തു ജോസഫ് സംവിധാനം ചെയ്യുന്ന ‘ദൃശ്യം 2’ ന്റെ ഷൂട്ടിംഗ് കഴിഞ്ഞ ദിവസമാണ് പൂർത്തിയായത്. എല്ലാ കൊവിഡ് പ്രോട്ടോക്കോളും അനുസരിച്ച് ഒരുക്കിയ ചിത്രം പൂർത്തിയായ സന്തോഷം സംവിധായകൻ പങ്കുവെച്ചിരുന്നു. 56 ദിവസത്തെ ഷൂട്ടിംഗ് 46 ദിവസംകൊണ്ട് പൂർത്തിയാക്കിയതായാണ് ജീത്തു ജോസഫ് പങ്കുവെച്ചത്.\nചിത്രത്തിന്റെ ഷൂട്ടിംഗ് പൂർത്തിയായതിന് പിന്നാലെ നടൻ മോഹൻലാൽ ദുബായിലേക്ക് യാത്രയായിരിക്കുകയാണ്. കഴിഞ്ഞ രണ്ടുമാസമായി ഷെഡ്യൂൾ ബ്രേക്ക് ഇല്ലാതെ തുടർച്ചയായി ചിത്രീകരണത്തിലായിരുന്നു മോഹൻലാൽ. ലോക്ക് ഡൗണിന് ശേഷം മോഹൻലാൽ ആദ്യമായി അഭിനയിക്കുന്ന ചിത്രം കൂടിയാണ് ദൃശ്യം 2. ദുബായിൽ രണ്ടാഴ്ചത്തെ വിശ്രമത്തിന് ശേഷം ബി ഉണ്ണികൃഷ്ണൻ ഒരുക്കുന്ന ആക്ഷൻ ചിത്രത്തിന്റെ ഷൂട്ടിംഗിൽ പങ്കെടുക്കാനുള്ള തയ്യാറെടുപ്പിലാണ് മോഹൻലാൽ.\nഅഞ്ച് കോടി ബഡ്ജറ്റിൽ ഒരുങ്ങുന്ന ഈ ചിത്രം, ഷൂട്ടിംഗിനിടെ വളരെയധികം മുൻകരുതലുകൾ എടുത്തിരുന്നു. അഭിനേതാക്കളും അണിയറപ്രവർത്തകരും ക്വാറന്റീനിൽ കഴിഞ്ഞതിന് ശേഷം, പരിശോധന നടത്തിയിരുന്നു. പിനീടാണ് ഷൂട്ടിംഗ് ആരംഭിച്ചത്. അതോടൊപ്പം തന്നെ ദിവസേന പരിശോധന നടത്തിയിരുന്നു. കൊച്ചി, തൊടുപുഴ എന്നിവടങ്ങളിലായിരുന്നു ദൃശ്യം2ഷൂട്ടിംഗ് പൂർത്തിയാക്കിയത്.\nRead More: ‘ഓം ശാന്തി ഓം’ സിനിമയുടെ പതിമൂന്നാം വാർഷികം; ട്വിറ്ററിൽ ശാന്തിപ്രിയയായി ദീപിക പദുക്കോൺ\nജീത്തു ജോസഫ് തന്നെ രചനയും സംവിധാനവും നിർവഹിക്കുന്ന ദൃശ്യം2ഒന്നാം ഭാഗത്തിന്റെ തുടർച്ചയല്ല. മോഹൻലാലിനൊപ്പം മീന, അൻസിബ, എസ്തർ എന്നിവരാണ് കുടുംബാംഗങ്ങളായി എത്തുന്നത്. ആശ ശരത്ത്, സിദ്ദിഖ്, സായ് കുമാർ, മുരളി ഗോപി, ഗണേഷ് കുമാർ, സുമേഷ്,അഞ്ജലി നായർ, ആദം അയൂബ്, അജിത് കൂത്താട്ടുകുളം എന്നിവരും ദൃശ്യം2വിൽ വേഷമിടുന്നു.\nStory highlights- Mohanlal heads to Dubai


ഫാഷൻ ലോകത്ത് ചൂഷണം ചെയ്യാൻ ഒരുപാട് പേരുണ്ടാകും, ഇത്തരക്കാരോട് 'നോ' പറയാൻ ധൈര്യമുണ്ടെങ്കിൽ പേടിക്കേണ്ട; അനുഭവങ്ങൾ പങ്കുവെച്ച് മിസ്റ്റർ ഇന്ത്യ റിജു സലിം\nBy : Bindiya Muhammed June 26, 2019 comments\nലോകം മുഴുവൻ വിസ്മയത്തോടെ മാത്രം നോക്കിക്കാണുന്ന ഒന്നായിരുന്നു ഫാഷൻ ലോകം. മുന്തിയ ഇനം വസ്ത്ര ശേഖരങ്ങളും, മറ്റ് ഫാഷൻ അക്‌സസറീസും, റാമ്പ് വാക്കും, ലൈറ്റ്‌സും, സ്റ്റൈലിസ്റ്റുകളും നിറഞ്ഞ നിറങ്ങളുടെ ലോകം….മധുർ ഭണ്ഡാർക്കറിന്റെ ‘ഫാഷൻ’ എന്ന ചിത്രം വെള്ളിത്തിരയിൽ എത്തുന്നത് വരെ. പിന്നീട് ഫാഷൻ ലോകത്തെ തെല്ലൊരു ഭീതിയോടെ മാത്രമേ നാം നോക്കിക്കണ്ടുള്ളു. അവിടുത്തെ ചതിക്കുഴികളും, കുതികാൽവെട്ടും തുറന്നുകാട്ടിയ ചിത്രം അത്രകണ്ട് നമ്മെ പേടിപ്പിച്ചു. എന്നാൽ ഫാഷൻ ലോകത്തെ നമ്മെ ചൂഷണം ചെയ്യാൻ ഒരുപാട് പേരുണ്ടെങ്കിലും നാം കടുപ്പിച്ച് ഒരു ‘നോ’ പറഞ്ഞാൽ പിന്നീടൊന്നും സംഭവിക്കില്ലെന്ന് പറയുകയാണ് ഇന്ത്യയിലെ പ്രശസ്ത റാംപ് മോഡൽ റിജു സലിം. ഫാഷൻ കരിയറാക്കാൻ താൽപ്പര്യപ്പെടുന്നവർക്ക് കരുത്തേകുന്നതാണ് റിജുവിന്റെ കരിയർ അനുഭവങ്ങളും വിജയഗാഥയും.\nഗ്ലോബൽ മിസ്റ്റർ ആന്റ് മിസ് ഇന്റർനാഷണൽ ഇന്ത്യ 2019 ൽ പുരുഷ വിഭാഗം ജേതാവാണ് റിജു സലിം. ഈ സൗന്ദര്യ മത്സരത്തിൽ പങ്കെടുക്കാൻ ഇന്ത്യയിലെ പ്രധാന പതിനെട്ട് നഗരങ്ങളിൽ നടത്തിയ ഓഡിഷനിൽ പങ്കെടുക്കാൻ ലക്ഷങ്ങളാണ് എത്തിയത്. മിസ്റ്റർ ദുബായ് സെക്കൻഡ് റണ്ണറപ്പ് ആയിരുന്നത് കൊണ്ട് ഓഡിഷനിൽ ഒന്നും പങ്കെടുക്കാതെ തന്നെ ഗ്ലോബൽ മിസ്റ്റർ ആന്റ് മിസ് ഇന്റർനാഷണൽ ഇന്ത്യ 2019 ൽ പങ്കെടുക്കാൻ റിജുവിന് അവസരം ലഭിക്കുകയായിരുന്നു. മത്സരത്തിൽ പങ്കെടുക്കാനുള്ള ഇന്റർവ്യുവെല്ലാം ഓൺലൈനായിരുന്നു. ഓരോ സംസ്ഥാനത്തെ പ്രതിനിധീകരിച്ച് കുറച്ച് പേരുണ്ടാകും. കേരളത്തെ പ്രതിനിധീകരിച്ച് റിജു മാത്രമേ ഉണ്ടായിരുന്നു. 125 ഓളം പേരാണ് മത്സരത്തിൽ പങ്കെടുക്കാൻ എത്തിയത്. ഇവരെയെല്ലാം പിന്നിലാക്കിയാണ് റിജു ഒന്നാം സ്ഥാനം നേടിയത്. ഇനി അടുത്തത് അന്താരാഷ്ട്ര മത്സരമാണ്.\nഗോവയിലായിരുന്നു മത്സരത്തിന്റെ ഫൈനൽ. ദിനോ മോറിയ പോലുള്ള വമ്പന്മാരാണ് ജഡ്ജസായി ഉണ്ടായിരുന്നത്. നിരവധി റൗണ്ടുകൾക്ക് ശേഷം അവസാന റൗണ്ടായിരുന്നു ചോദ്യങ്ങൾ ചോദിച്ചിരുന്നത്. കണ്ടെസ്റ്റന്റിന്റെ ഭൗതിക നിലവാരം അളക്കുന്ന ഈ റൗണ്ടോടെയാണ് വിധിയെഴുത്ത്.\nഅടുത്ത ജന്മത്തിൽ ആരാകണമെന്നായിരുന്നു റിജുവിനോട് ജഡ്ജസ് ചോദിച്ച ചോദ്യം. അതിന് റിജു നൽകിയ ഉത്തരം ഇങ്ങനെ, ‘ അടുത്ത ജന്മത്തിലും എനിക്ക് ഞാനാവണമെന്ന് തന്നെയാണ് ആഗ്രഹം. കാരണം എന്റെ ശക്തിയും ബലഹീനതകളും എന്താണെന്ന് എനിക്കറിയാം. ഈ ലോകത്ത് എനിക്ക് ഏറ്റവും നന്നായി അറിയുന്ന വ്യക്തി ഞാൻ തന്നെയാണ്. അതുകൊണ്ട് എനിക്ക് ഞാനായി തന്നെ ജനിക്കാനാണ് ആഗ്രഹം.’\nകഴിഞ്ഞ റൗണ്ടുകളിലെ റിജുവിന്റെ പ്രകടനവും ഒപ്പം ഈ ഉത്തരവും റിജുവിന് നേടിക്കൊടുത്തത് മിസ്റ്റർ ഇന്ത്യ പട്ടമാണ്.\nമോഡലിംഗിനോടുള്ള അഭിനിവേശമാണ് റിജുവിനെ ഫാഷൻ ലോകത്ത് എത്തിച്ചത്. തന്റെ ഇരുപത്തിയൊന്നാം വയസ്സിൽ ഫാഷൻ ലോകത്ത് വന്ന വ്യക്തിയാണ് റിജു. എന്നാൽ എങ്ങനെയാണ് ഈ മേഖലയിൽ കരിയർ ബിൽഡ് ചെയ്യേണ്ടതെന്ന് പറഞ്ഞു കൊടുക്കാൻ റിജുവിന് ആരും ഉണ്ടായിരുന്നില്ലെന്ന് അദ്ദേഹം പറയുന്നു. എയറനോട്ടിക്കൽ എഞ്ചിനിയർ ബിരുദധാരിയാണെങ്കിലും തന്റെ പാഷൻ പ്രൊഫഷനാക്കുകയായിരുന്നു റിജു.\nറിജുവിന്റേത് ഒരു പുരോഗമന മുസ്ലീം കുടുംബമായതുകൊണ്ട് തന്നെ ഒരിക്കലും മോഡലിംഗിലേക്ക് തിരിയണമെന്ന റിജുവിന്റെ തീരമാനത്തിൽ ആരും എതിർപ്പ് പ്രകടിപ്പിച്ചില്ല. എന്നാൽ പലപ്പോഴും കേരളത്തിൽ ഇത്തരം സാഹചര്യങ്ങളിൽ നിന്നും, പ്രത്യേകിച്ച് ഒരു മുസ്ലീം കമ്യൂണിറ്റിയിൽ നിന്നും വരുന്ന ഒരു വ്യക്തിക്ക് എതിർപ്പുകൾ ഉണ്ടാകാമെന്നും അതുകൊണ്ടാണ് കേരളത്തിൽ നിന്നും വളരെ കുറവ് ആളുകൾ ഈ രംഗത്തേക്ക് വരുന്നതെന്നും റിജു പറയുന്നു. ആലപ്പുഴ സ്വദേശിയാണ് റിജു. അച്ഛൻ ബെഹറൈനിലായിരുന്നു. അമ്മ പഞ്ചായത്ത് സെക്രട്ടറിയാണ്. ഒരു സഹോദരി കോളേജ് അധ്യാപികയാണ്. ഇവർ തന്നെയാണ് റിജുവിന്റെ സപ്പോർട്ട് സിസ്റ്റവും. സമുദായത്തിൽ നിന്നും എതിർപ്പുകൾ തന്റെയറിവിൽ വന്നിട്ടില്ലെന്നും, അതിനെ കുറിച്ചൊന്നും താൻ ശ്രദ്ധിക്കാറില്ലെന്നും റിജു പറഞ്ഞു.\nRead Also : പണ്ടുകാലത്തെ ഈ ഫാഷൻ ഉപകരണങ്ങൾ കവർന്നത് നൂറുകണക്കിന് പേരുടെ ജിവൻ !\nഏതൊരു വ്യക്തിയെ പോലെയും ഫാഷൻ ലോകത്തെ താനും പേടിയോടെ തന്നെയാണ് കണ്ടത്. എന്നാൽ പേടിയിലും കൂടുതൽ ജാഗ്രതയാണ് റിജുവിനുണ്ടായിരുന്നത്. നമുക്ക് താൽപ്പര്യമില്ലാത്ത പലതിനും നിർബന്ധിക്കാനും ചൂഷണം ചെയ്യാനും ആളുകൾ ചുറ്റുമുണ്ടാകും. എന്നാൽ പറ്റില്ലാത്തത് പറ്റില്ല എന്ന് തന്നെ പറഞ്ഞ് മുന്നോട്ട് പോവാനുള്ള ധൈര്യം ഉണ്ടാകണമെന്ന് റിജു പറയുന്നു. തുടക്കകാരാകുമ്പോഴാണ് ചുഷണങ്ങൾ നടക്കുക. ഇൻഡസ്ട്രിയിൽ ഒരു പേര് നേടി കഴിഞ്ഞാൽ പിന്നെ പ്രശ്‌നങ്ങൾ വരില്ലെന്നും അദ്ദേഹം കൂട്ടിച്ചേർത്തു.\nലോകമറിയപ്പെടുന്ന ഒരു അന്താരാഷ്ട്ര മോഡലാകണമെന്നാണ് റിജുവിന്റെ ആഗ്രഹം. ഇത് കൂടാതെ കൊച്ചിയിലോ ബംഗലൂരുവിലോ സ്വന്തമായി ഒരു ഫിറ്റ്‌നസ്സ് സെന്റർ തുടങ്ങണമെന്നും റിജുവിന് ആഗ്രഹമുണ്ട്. മോഡലിങ്ങിനൊപ്പം തന്നെ സിനിമയിൽ അഭിനയിക്കണമെന്ന മോഹവും റിജുവിനുള്ളിലുണ്ട്. നല്ല അവസരങ്ങൾക്കായി കാത്തിരിക്കികുകയാണ് റിജു.\nRead more on: Fashion | interview | miss india


chennithala | ആർ ജി സി ബി യുടെ രണ്ടാമത്തെ കാമ്പസിനും രാജീവ് ഗാന്ധിയുടെ പേർ തന്നെ നൽകണമെന്ന് രമേശ് ചെന്നിത്തല; ഗോൾവാൾക്കറുടെ പേര് നൽകുന്നതിനെതിരെ പ്രധാനമന്ത്രിക്ക് കത്ത് നൽകി പ്രതിപക്ഷ നേതാവ് - MarunadanMalayalee.com\nJan / 202116Saturday\nഞാനെന്നാ ഊ... നിൽക്കുവാന്നോ?: പത്തനംതിട്ട നഗരസഭയ്ക്ക് മുന്നിൽ പ്രതിഷേധം നടത്തിയ യൂത്ത്കോൺഗ്രസുകാരെ തടയാൻ ശ്രമിച്ച പൊലീസുകാരന് നേരെ ഇൻസ്പെക്ടറുടെ ആക്രോശം: ഡിജെ പാർട്ടി ഡി വൈ എഫ് ഐക്കാർക്ക് നടത്താമെങ്കിൽ ഞങ്ങൾക്കുമാകാമെന്ന് യൂത്ത് കോൺഗ്രസ്\nകർഷക നേതാവ് ബൽദേവ് സിങ് സിർസയ്ക്ക് എൻഐഎ നോട്ടിസ്; സിഖ്‌സ് ഫോർ ജസ്റ്റിസ് എന്ന സംഘടനയ്‌ക്കെതിരായ കേസിൽ ഞായറാഴ്ച ഹാജരാകാൻ നിർദ്ദേശം; സമരം അട്ടിമറിക്കാൻ കേന്ദ്രസർക്കാർ നീക്കമെന്ന് ആരോപണം\nപന്തളത്തെ വനിതാ പ്രിൻസിപ്പൽ എസ് ഐ വൈറലായത് സുപ്പർ ഫാസ്റ്റ് വേഗതയിൽ; നന്നായി ബാറ്റ് ചെയ്യുമ്പോൾ റണ്ണൗട്ട് ആകും പോലെ ഭർത്താവിന് എതിരായ കേസും; ശബരിമലയിൽ ഭക്തന്മാരെ കക്കൂസിൽ അടച്ച് കാശുണ്ടാക്കിയ ജയകുമാർ തകർത്തത് പിആറിൽ കെട്ടിയ മഞ്ജു വി നായരുടെ ഇമേജ്\nസ്വിഫ്റ്റ് കാറിൽ എത്തി പോസ്റ്ററുകൾ കീറിക്കളഞ്ഞ വിശ്വസ്തൻ; തൊട്ടു പിന്നാലെ സ്ഥലത്തെത്തി നേതാവും; എംഎൽഎയെ കരിങ്കൊടി കാട്ടുമോ എന്ന ചോദ്യവുമായി ഡ്രൈവർ റിയാദിന്റെ ആക്രമണം; സ്വിഫ്റ്റ് കാറിൽ കമ്പും പട്ടികയുമായെത്തിയതും ഗൂഢാലോചന; ഭാവഭേദമില്ലാതെ മൊബൈൽ നോക്കുന്ന ഗണേശും; വെട്ടിക്കവലയിലേത് കരുതി കൂട്ടിയുള്ള ആക്രമണം\nതാമര ചിഹ്നത്തിൽ ഇരിങ്ങാലക്കുടയിൽ സ്ഥാനാർത്ഥിയാകാൻ ജേക്കബ് തോമസ്; ബിജെപിക്ക് വേണ്ടി മത്സരിക്കുമെന്ന് പ്രഖ്യാപിച്ച് മുൻ ഡിജിപി; തീരുമാനം ദേശീയത ഉയർത്തി പിടിക്കാനെന്നും പ്രഖ്യാപനം; അഴിമതിക്കെതിരെയുള്ള പോരാട്ടം ജനാധിപത്യ വഴിയിലാക്കാൻ മുൻ വിജിലൻസ് ഡയറക്ടർ; സെൻകുമാറും മത്സരിക്കാൻ സാധ്യത\nഅതിർത്തിയിലെ പ്രശ്ന പരിഹാരത്തിനായി ചർച്ചകൾ തുടരുന്നതിനിടെയും പ്രകോപനം; റെസാംഗ് ലാ, റെചിൻ ലാ, മുക്ഷോരി എന്നീ പ്രദേശങ്ങളിൽ അതിർത്തിക്ക് അടുത്ത് 35 ടാങ്കുകളെ വിന്യസിച്ച് ചൈന; പ്രതിരോധത്തിന് ഇന്ത്യൻ ടാങ്കുകളും തയ്യാർ; ലഡാക്കിൽ യുദ്ധ സാധ്യത സജീവം; ശേഷിയില്ലാ ടാങ്കുകളെ ചൈന ആഘോഷമാക്കുമ്പോൾ\nകുഞ്ഞാലിക്കുട്ടിയെ അടിയറവ് പറയിച്ച ജലീലിന്റെ മണ്ഡലം തിരിച്ചു പിടിക്കാൻ മുസ്ലിംലീഗ് ഇറക്കുന്നത് ഫിറോസ് കുന്നുംപറമ്പിലിനെയോ? കോൺഗ്രസിന്റെ സീറ്റായ തവനൂരിൽ ലീഗിന്റെ സ്ഥാനാർത്ഥി വരണമെന്നും ആവശ്യം; മലപ്പുറം തൂത്തുവാരാൻ ലീഗ് ശ്രമിക്കുമ്പോൾ ഇത്തവണ ഇരട്ടി സീറ്റിൽ വിജയം പ്രതീക്ഷിച്ച് എൽ.ഡി.എഫും; മലപ്പുറത്തെ നിയമസഭാ തെരഞ്ഞെടുപ്പ് രാഷ്ട്രീയ ചർച്ചകൾ ഇങ്ങനെ\nഉത്തർപ്രദേശ്, ഉത്തരാഖണ്ഡ് നിയമസഭാ തെരഞ്ഞെടുപ്പ്; ബിഎസ്‌പി രാഷ്ട്രീയ സഖ്യത്തിനില്ല; ഒറ്റയ്ക്ക് മത്സരിക്കുമെന്ന് മായാവതി\nജയിക്കേണ്ട കളിയിൽ സമനില ഇരന്നുവാങ്ങി കേരള ബ്ലാസ്റ്റേഴ്‌സ്; ഈസ്റ്റ് ബംഗാളിനോട് ഗോൾ വഴങ്ങിയത് കളി തീരാൻ 30 സെക്കന്റുകൾ ബാക്കി നിൽക്കെ; ശനിയാഴ്ച മുംബൈയും ഹൈദരാബാദും നേർക്കുനേർ\nമുംബൈ സീനിയർ നിരയിൽ അരങ്ങേറ്റം കുറിച്ച് അർജുൻ ടെൻഡുൽക്കർ; 34 റൺസ് വഴങ്ങി ഒരു വിക്കറ്റ്; ബാറ്റിങ്ങിൽ പതിനൊന്നാമൻ; മത്സരത്തിൽ ഹരിയാനക്കെതിരെ മുംബൈയ്ക്ക് എട്ട് വിക്കറ്റിന്റെ തോൽവി\nസയ്യ്ദ് മുഷ്താഖ് അലി ട്വന്റി 20യിൽ ഡൽഹിയെ കീഴടക്കി കേരളം; 213 റൺസ് വിജയലക്ഷ്യം മറികടന്നത് ഒരു ഓവർ ശേഷിക്കെ ആറ് വിക്കറ്റിന്; ഉത്തപ്പയ്ക്കും വിഷ്ണുവിനും അർധസെഞ്ചുറി\nബ്രിസ്‌ബെയ്ൻ ടെസ്റ്റിൽ ഓസ്‌ട്രേലിയ ഭേദപ്പെട്ട നിലയിൽ; ആദ്യ ദിനത്തിൽ ഓസിസ്5വിക്കറ്റിന് 274 റൺസ്; മാർനസ് ലബുഷെയ്‌ന് സെഞ്ചുറി; നിർണ്ണായക വിക്കറ്റുകളോടെ അരങ്ങേറ്റം ഗംഭീരമാക്കി നടരാജനും വാഷിങ്ടൺ സുന്ദറും\nകോവിഡും ലോക്ക്ഡൗണുമെല്ലാം പ്രതിസന്ധി കൂട്ടി; ബിസിനസ് പൊളിഞ്ഞവരും ജോലി നഷ്ടമായവരും പടിച്ചു നിന്നത് കുടുംബത്തിൽ സൂക്ഷിച്ച സ്വർണം വിറ്റുപെരുക്കി കൊണ്ട്; ആഭ്യന്തര മാർക്കറ്റിലേക്ക് പഴയ സ്വർണം ഒഴുകി എത്തിയതോടെ ഇറക്കുമതിയിൽ വൻ ഇടിവ്; കേന്ദ്ര ഏജൻസികൾ കൂട്ടത്തോടെ വന്നിട്ടും സ്വർണ്ണക്കടത്തിനും കുറവില്ല\nമകരവിളക്ക് ഉത്സവത്തിനായി ശബരിമല നട തുറന്നു; ദർശനം ദിവസേന 5000 പേർക്ക്\nലോകമൊട്ടാകെ പ്രതിഷേധവും ആശയക്കുഴപ്പവും; പുതിയ സ്വകാര്യതാനയം അംഗീകരിക്കാത്തവരുടെ അക്കൗണ്ടുകൾ ഫെബ്രുവരി 8ന് ഡിലീറ്റ് ചെയ്യില്ലെന്ന് വാട്‌സാപ്\nനമ്പർ ചോദിച്ചത് അവർ ഒറിജിനൽ ആള് തന്നെ ആണോ എന്നറിയാൻ; അശ്വതിയുടെ ആരോപണങ്ങൾക്ക് മറുപടിയുമായി നടൻ മുരളീമോഹൻ\nഞെട്ടിക്കും പ്രകടനവുമായി ജയസൂര്യ; വെള്ളം എന്ന ചിത്രത്തിന്റെ ട്രെയിലർ പുറത്തിറങ്ങി\nപ്രിയ നടന്റെ നാടും വീടും കാണാൻ വരുന്നവർ വരിക; പക്ഷേ അനാവശ്യങ്ങൾ പ്രചരിപ്പിക്കരുത്; കലാഭവൻ മണിയേയും കുടുംബത്തേയും കുറിച്ച് വ്യാജ വാർത്തകൾ പ്രചരിപ്പിക്കുന്നവർക്കെതിരെ ആർ.എൽ.വി രാമകൃഷ്ണൻ പ്രതികരിക്കുന്നു\nആറ്റിക്കുറുക്കി, പാകത്തിന് വേവിൽ, പ്രേക്ഷകർക്ക് മുന്നിൽ എത്തുന്ന ചിത്രമാണ് 'ദി ഗ്രേറ്റ് ഇന്ത്യൻ കിച്ചൻ'; സ്ത്രീ ഫോർപ്ലേ എന്ന് പറയുമ്പോഴേക്കും പുരികം ചുളിക്കുന്ന, പുരുഷന്മാരുടെ മുന്നിലേക്ക് ഈ ചിത്രം എത്തിച്ച അണിയറപ്രവർത്തകർക്കെല്ലാം അഭിവാദ്യങ്ങൾ; ശ്രീരാഗ് കക്കാട്ട് എഴുതുന്നു\nകേരള ചരിത്രത്തിൽ ആദ്യമായി ഒരു കന്യാസ്ത്രീ സ്വതന്ത്രചിന്താ വേദിയിൽ എത്തുന്നു; 'പൊട്ടക്കിണറ്റിലെ അഭയമാർ' എന്ന വിഷയവുമായി സിസ്റ്റർ ലൂസി കളപ്പുരയ്ക്കൽ എസൻസ് ഗ്ലോബലിന്റെ വേദിയിൽ; ജനുവരി 24ന് കൽപ്പറ്റയിൽ നടക്കുന്ന സെമിനാർ ചരിത്രം കുറിക്കുന്നു; ടോമി സെബാസ്റ്റ്യൻ എഴുതുന്നു\nകോവിഡ് കാലത്തും ഇന്ത്യൻ ഗ്രാമങ്ങളിലെ ദരിദ്രജനതയുടെ ഏറ്റവും വലിയ ആശ്വാസം 'ദേശിയ വേസ്റ്റ് ' എന്ന് അർബൻ മിഡിൽ ക്ലാസ് ഒരു കാലത്തു പരിഹസിച്ച തൊഴിലുറപ്പ് പദ്ധതിയാണ്; മറ്റു ക്ഷേമപരിപാടികളിൽ നിന്നും 'ന്യായ' വ്യത്യസ്തമാകുന്നത് അത് 'മിനിമം വരുമാനം' സ്റ്റേറ്റിന്റെ ഉത്തരവാദിത്വമാക്കി മാറ്റുന്നു എന്നതാണ്: സുധാ മേനോൻ എഴുതുന്നു\nസ്‌കൂട്ടറിൽ ലിഫ്റ്റ് കൊടുത്ത സ്ത്രീയോട് 14 കാരൻ ചോദിച്ചത് ടീനേജുകാരന്റെ സ്വാഭാവിക ലൈംഗിക ആകാംക്ഷയായി അല്ലേ കാണേണ്ടത്? അപ്പോൾ പിന്നെ എവിടെയാണ് പ്രശ്‌നം മുഴുവനും? പ്രശ്‌നം നമ്മുടെ സദാചാര ബോധത്തിലാണ്; നമ്മുടെ ലൈംഗിക സമീപനങ്ങളിൽ ഒരു മാറ്റം വരേണ്ടതല്ലേ? വെള്ളാശേരി ജോസഫ് എഴുതുന്നു\nപാണ്ഡ്യസഹോദരന്മാരുടെ പിതാവ് അന്തരിച്ചു; ഹിമാൻഷു പാണ്ഡ്യ അന്തരിച്ചത് ഹൃദായാഘാതത്തെത്തുടർന്ന്; അനുശോചനവുമായി പ്രമുഖർ\nതൂക്കുപാലം കാണാൻ കൂട്ടുകാരുമായി എത്തി; അച്ചൻകോവിലാറ്റിൽ കുളിക്കുന്നതിനിടെ ചുഴിയിൽ പെട്ടു: കോളജ് വിദ്യാർത്ഥി മുങ്ങി മരിച്ചു; മരണമടഞ്ഞത് പുനലൂർ ശാസ്താംകോണം സ്വദേശി ശ്രീലാൽ\nആറന്മുള എം.ൽ.എ വീണാ ജോർജ്ജിന്റെ സഹോദരൻ വിജയ് കുര്യാക്കോസ് അന്തരിച്ചു; സംസ്‌കാരം ഇന്ന് വൈകിട്ട് കുമ്പഴ വടക്കു മാർ കുരിയാക്കോസ് ഓർത്തോഡോക്‌സ് പള്ളിയിൽ\nപ്രതിശ്രുത വധുവിനെ കണ്ട് വീട്ടിലേക്ക് മടങ്ങുമ്പോൾ മരണം; പെരിയ ദേശീയപാതയിൽ ബസും ബൈക്കും കൂട്ടിയിടിച്ച് മരിച്ചത് സൈനികൻ; ജീവകാരുണ്യ പ്രവർത്തനത്തിൽ സജീവമായിരുന്ന ജവാൻ പെരിയ ശ്രീഹരിയുടെ അപകടമരണത്തിൽ തേങ്ങി ജന്മനാട്\nആർ ജി സി ബി യുടെ രണ്ടാമത്തെ കാമ്പസിനും രാജീവ് ഗാന്ധിയുടെ പേർ തന്നെ നൽകണമെന്ന് രമേശ് ചെന്നിത്തല; ഗോൾവാൾക്കറുടെ പേര് നൽകുന്നതിനെതിരെ പ്രധാനമന്ത്രിക്ക് കത്ത് നൽകി പ്രതിപക്ഷ നേതാവ്\nDecember 05, 202001:53 PM IST Permalink\nതിരുവനന്തപുരം: തിരുവനന്തപുരത്ത് ആരംഭിക്കുന്ന രാജീവ് ഗാന്ധി സെന്റർ ഫോർ ബയോടെക്‌നോളജിയുടെ രണ്ടാമത്തെ കാമ്പസിന് ആർ.എസ്.എസ് നേതാവ് എം എസ് ഗോൾവാക്കറുടെ പേര് നൽകുന്നതിനെതിരെ പ്രതിപക്ഷ നേതാവ് രമേശ് ചെന്നിത്തല പ്രധാനമന്ത്രിക്ക് കത്ത് നൽകി.\nശാസ്ത്ര സാങ്കേതിക മേഖലയിൽ രാജ്യം നേടിയ പുരോഗതിക്ക് ഊടും പാവും നൽകുകയും, ആധുനിക ഇന്ത്യക്ക് അടിത്തറയിടുകയും ചെയ്ത മഹാനായ നേതാവായിരുന്നു മുൻ പ്രധാനമന്ത്രി രാജീവ് ഗാന്ധി. അദ്ദേഹത്തിന്റെ സ്മരണ നിലനിർത്തുന്ന സ്ഥാപനത്തിന്റെ രണ്ടാമത്തെ കാമ്പസിന് ആർ എസ് എസ് നേതാവിന്റെ പേര് നൽകുന്നതിനോട് ഒരിക്കലും യോജിക്കാൻ കഴിയില്ല. ആർ ജി സി ബിയുടെ രണ്ടാമത്തെ കാമ്പസിനും രാജീവ് ഗാന്ധിയുടെ പേര് തന്നെ നൽകണമെന്നും കത്തിൽ രമേശ് ചെന്നിത്തല പ്രധാനമന്ത്രിയോടാവശ്യപ്പെട്ടു.\nമതവിദ്വേഷവും, ഫാസിസവും, അസഹിഷ്ണതയും മാത്രം മുഖ മുദ്രയാക്കുകയും, ഇന്ത്യയിലെ നിരവധി വർഗീയ കലാപങ്ങൾക്ക് പിന്നിൽ പ്രവർത്തിക്കുകയും ചെയ്തുവെന്ന ആരോപണം നേരിടുന്ന സംഘടനയാണ് ആർ എസ് എസ്. ആ സംഘടനയടെ അധ്യക്ഷനായിരുന്ന ഒരു വ്യക്തിയുടെ പേര് ഇന്ത്യയുടെ അഭിമാനമായ ഒരു ശാസ്ത്ര സാങ്കേതിക സ്ഥാപനത്തിന് നൽകുന്നത് വിരോധാഭാസമാണെന്നും രമേശ് ചെന്നിത്തല കത്തിൽ ചൂണ്ടിക്കാണിക്കുന്നു.\nഇത് വർഗ്ഗീയത വളർത്താനേ ഉപകരിക്കൂ. രാജ്യത്തെ ശാസ്ത്ര സാങ്കേതിക മേഖലകളിൽ എന്ത് സംഭാവന നൽകിയാട്ടാണ് ഗോൾവാൾക്കറുടെ പേര് ഈസ്ഥാപനത്തിന് നൽകാൻ കേന്ദ്ര സർക്കാർ തയ്യാറായതെന്നും രമേശ് ചെന്നിത്തല ചോദിച്ചു. അതുകൊണ്ട് ഈ തിരുമാനത്തിൽ നിന്ന് കേന്ദ്ര സർക്കാർ പിൻവാങ്ങണമെന്നും, ആർ ജി സി ബിയുടെ രണ്ടാമത്തെ കാമ്പസിനും രാജീവ് ഗാന്ധിയുടെ പേര് തന്നെ നൽകണമെന്നും രമേശ് ചെന്നിത്തല കത്തിൽ ആവശ്യപ്പെടുന്നു.\nകള്ളം കയ്യോടെ പിടിച്ചപ്പോൾ ചെന്നിത്തല സത്യം പറഞ്ഞു: കോടിയേരി\nസ് പ്രിം ഗ്ലറിൽ ഇനി നിയമ പോരാട്ടം\nപിണറായി വിജയന് മുല്ലപ്പള്ളിയോട് കുടിപ്പകയെന്ന് രമേശ് ചെന്നിത്തല\nമലയാളികളെ മാതൃസംസ്ഥാനത്തേക്ക് കൊണ്ടുവരുന്നതിൽ സർക്കാരിന് വീഴ്ചപറ്റി\nഓരോ ടോക്കണും ബാറുകാരിൽ നിന്ന് വാങ്ങുന്ന 50 പൈസ കൊടുക്കുക ആപ്ലിക്കേഷൻ കമ്പനിക്ക്\nമലപ്പുറത്ത് വൻ മയക്കുമരുന്ന് വേട്ട; എംഡിഎം-എൽഎസ്ഡി സ്റ്റാമ്പുകളുമായി പിടിയിലായത് പൈത്തിനിപ്പറമ്പ് സ്വദേശി സൽമാൻ ഫാരിസും കൊളപ്പറമ്പ് സ്വദേശി മുഹമ്മദ് നൗഷീനും; മയക്കുമരുന്ന് എത്തിച്ചതു കൊറിയർ വഴി\nപഞ്ചറായ ടയറുകളുമായി കാറിൽ കിലോമീറ്ററുകൾ താണ്ടി യുവാവ്; സംശയം തോന്നിയ നാട്ടുകാർ പിടിച്ച് പൊലീസിൽ ഏൽപ്പിച്ചു\nകൊല്ലത്ത് ലോറി തട്ടി റോഡിൽ വീണ സ്‌കൂട്ടർ യാത്രികൻ അതേ ലോറിയുടെ പിൻചക്രം കയറി മരിച്ചു; അപകടം ഉണ്ടായത് ബസിന് സൈഡുകൊടുക്കുമ്പോൾ സ്‌കൂട്ടറിന്റെ ഹാന്റിലിൽ ലോറിയുടെ മധ്യഭാഗത്ത് തട്ടി\nമകനെ വിദേശത്തേക്ക് അയക്കാൻ പണം പലിശയ്ക്ക് എടുത്തു; പലിശ മുടങ്ങിയതോടെ പണം തിരികെ നൽകാൻ സമ്മർദ്ദം ശക്തമായി; കുളത്തിൽ ചാടി ആത്മഹത്യ ചെയ്ത് വീട്ടമ്മ: ഒപ്പം ചാടിയ ഭർതൃ സഹോദരനായുള്ള തിരച്ചിൽ തുടരുന്നു\nകോൺഗ്രസ് നേതാവ് കെ സുധാകരന്റെ മകൻ വിവാഹിതനായി; സൻജോഗ് സുധാകരനും ശ്രീലക്ഷ്മിയുമായുള്ള വിവാഹ ചടങ്ങുകൾ ന‌ടന്നത് ലളിതമായി\nകെ എസ് ശബരീനാഥ് വെള്ളിമൂങ്ങയിലെ മണിമല മാമച്ചൻ; രൂക്ഷ വിമർശനവുമായി യൂത്ത് ലീഗ്\nസംസ്ഥാന ബജറ്റ് ആശാവഹം; പാലായ്ക്ക് കുറച്ചുകൂടി പരിഗണന പ്രതീക്ഷിച്ചിരുന്നെന്നും മാണി സി കാപ്പൻ\nടെലിഫിലിം നിർമ്മാണത്തിനെന്ന വ്യാജേന കിഡ്‌നാപ്പിങ്: ചാലിശേരി സ്വദേശിയെ തട്ടിക്കൊണ്ടുപോയി സ്വർണമടക്കം കൊള്ളയടിച്ച കേസിൽ പ്രതികൾക്ക് ജാമ്യമില്ല\nവീട്ടിൽ നിന്നും നിന്നും ഇറങ്ങുമ്പോൾ നന്നായിരുന്ന മകൾ മരിക്കുമ്പോൾ ക്ഷീണിച്ച നിലയിൽ; പോക്‌സോ കേസിലെ ഇര മരിച്ച സംഭവം വിശദമായി അന്വേഷിക്കണമെന്ന് പെൺകുട്ടിയുടെ അമ്മ\nകെ ബി ഗണേശ് കുമാർ എംഎൽഎയെ കരിങ്കൊടി കാണിച്ചു; യൂത്ത് കോൺഗ്രസ് പ്രവർത്തകർക്ക് മർദ്ദനമേറ്റു\nപന്നിക്കൊഴുപ്പും മദ്യത്തിന്റെ ചേരുവയും കോവിഡ് വാക്സിനിൽ ഉണ്ടോ? ഇസ്ലാമിക ലോകത്ത് പ്രചാരം ശക്തം; ബ്രിട്ടൻ അടക്കമുള്ള രാജ്യങ്ങളിൽ വാക്സിനോട് മുഖം തിരിച്ച് മുസ്ലീങ്ങൾ; ഇസ്ലാമിനെ കൊലക്കുകൊടുക്കാനുള്ള ഗുഡാലോചനയെന്നും ആരോപണം\nനമ്മുടെ ശാസ്ത്രജ്ഞരെ വിശ്വാസത്തിൽ എടുക്കണം; വാക്‌സിൻ എടുത്താലും ജാഗ്രത കുറയ്ക്കരുത്; വ്യാജ പ്രചരണങ്ങളിൽ വീഴാതെ കുത്തി വയ്‌പ്പിന് എല്ലാവരും തയ്യാറാകണമെന്ന് പ്രധാനമന്ത്രി; പ്രത്യാശയുടെ പുതുവെളിച്ചവുമായി രാജ്യത്ത് കോവിഡ് വാക്‌സിനേഷൻ കുത്തി വയ്‌പ്പിന് തുടക്കം; കേരളവും പ്രതീക്ഷയോടെ വാക്‌സിനേഷനിൽ\nകൊറോണക്കാലത്ത് മരുഭൂമിയിൽ ഒറ്റയ്ക്കിരുന്ന് ലോക സാമ്പത്തിക ഫോറത്തിന്റെ ഭാഗമായി എംബിഎസ്; സൗദി രാജകുമാരന്റെ ലക്ഷ്യം സൗദിയെ ടൂറിസത്തിന്റെ മഹനീയ ഇടമാക്കൽ; ലോക സാമ്പത്തിക ഫോറത്തിലും അൽഉലാ മരുഭൂമിയുടെ സൗന്ദര്യം വീണ്ടും ചർച്ചയാക്കി സൽമാൻ രാജകുമാരൻ\nകോവിഡ് കൊടുങ്കാറ്റിൽ ബ്രിട്ടനിലെ ജനസംഖ്യ 13 ലക്ഷം കുറയും; രണ്ടാം ലോകമഹായുദ്ധത്തിനു ശേഷം ഉണ്ടാവുന്ന ഏറ്റവും വലിയ ജനസംഖ്യ ഇടിവ്; പണക്കാരിൽ നിന്നും കൊറോണ ടാക്സ് എടുക്കാനുള്ള നീക്കവും ഉപേക്ഷിച്ച് യുകെ സർക്കാർ\nഅറസ്റ്റിലായ പ്രതികൾ ഭീഷണിപ്പെടുത്തിയെന്നത് പ്രോസിക്യൂഷൻ മുന്നോട്ട് വയ്ക്കാത്ത വാദം; ഗൂഢാലോചനാ പ്രതിയുടെ വാദം അംഗീകരിക്കരുതെന്ന നിലപാടിന് ഭാഗീക അംഗീകാരം; കൂട്ടിച്ചേർത്ത കുറ്റപത്രത്തിലെ ഭാഗങ്ങളിൽ ഭേദഗതി; ജാമ്യം റദ്ദാക്കലിലെ ഉത്തരവും ഉടൻ; നടിയെ ആക്രമിച്ച കേസിൽ ദിലീപിന് ഇനിയുള്ള ദിനങ്ങൾ നിർണ്ണായകം\nസൂരജിന്റെ ക്രൂരത പുനരാവിഷ്‌കരിച്ചത് ജീവനുള്ള മുർഖനെ ഉപയോഗിച്ച്; ക്യാമറയ്ക്ക് മുന്നിലെ ഡമ്മി പരീക്ഷണത്തിൽ പാമ്പ് കടിച്ചതും ഉത്രയ്ക്ക് കൊത്തു കിട്ടിയ അതേ സ്ഥലത്ത്; മാവീഷിന്റെ മൊഴി അതിനിർണ്ണായകം; ഉത്ര കൊലക്കേസിൽ പാമ്പു പിടിത്ത വിദഗ്ധനും കോടതിയില്ക്ക് മുന്നിൽ എത്തുമ്പോൾ\nആന്ധ്രയിലെ ക്ഷേത്ര ആക്രമണ കേസുകളിൽ പ്രതികളുടെ പട്ടികയിൽ ടിഡിപിയുടെ ചല്ല മധുസൂദനൻ റെഡ്ഡിയും ഡോംപേട്ടിൽ നിന്നുള്ള ബിജെപി മണ്ഡൽ സെക്രട്ടറിയും; ജഗ്മോഹൻ റെഡ്ഡിയെ ഹിന്ദു വിരുദ്ധനാക്കാനുള്ള ശ്രമം പൊളിച്ച് പൊലീസ് ഇടപെടൽ; പ്രതിപക്ഷ രാഷ്ട്രീയ ഗൂഢാലോചന ചർച്ചയാകുമ്പോൾ\nജാവേദ്കറെ കാണുന്നുണ്ട് എന്ന് പറയുമ്പോൾ 'അയാൾ ഒന്നിനും കൊള്ളാത്തവ'നാണെന്ന് പാർഥോയുടെ മറുപടി; നിയമവാഴ്ച നിലനിൽക്കുന്ന ഒരു രാജ്യത്ത് അർണാബ് ദീർഘകാലത്തേക്ക് ജയിൽശിക്ഷ അനുഭവിക്കേണ്ടി വരുമെന്ന് ഉറപ്പാണെന്ന് പ്രശാന്ത് ഭൂഷൺ; റേറ്റിങ് തട്ടിപ്പിൽ റിപ്പബ്ലിക് ടിവിയെ കുടുക്കി ചാറ്റുകൾ വൈറലാകുമ്പോൾ\nപത്തനാപുരത്ത് കണ്ടത് നെയ്യാറ്റിൻകര ഗോപന്റെ കൂട്ടുകാരന്റെ ആറാട്ട്! യൂത്ത് കോൺഗ്രസുകാരെ പ്രദീപ് കോട്ടാത്തലയും സംഘവും നേരിട്ടത് 'ദേവാസുരം' സ്‌റ്റൈലിൽ; മാടമ്പിയെ പോലെ എല്ലാം കണ്ടിരുന്ന ജനനേതാവും; പത്തനാപുരത്ത് ഗണേശിന്റെ ഗുണ്ടായിസം പൊലീസിനേയും വിറപ്പിക്കുമ്പോൾ\n13 വയസ്സുകാരനെ ബലമായി ലിംഗമാറ്റ ശസ്ത്രക്രിയയ്ക്ക് വിധേയമാക്കി; നാലു പേർ ചേർന്ന് വർഷങ്ങളോളം കൂട്ടബലാത്സംഗത്തിന് ഇരയാക്കി; കാഴ്ച വെച്ചത് നിരവധി പേർക്ക്: വെളിപ്പെടുത്തലുമായി വനിതാ കമ്മീഷൻ\nഡിഎൻഎ ടെസ്റ്റ് കുരുക്കാകുമെന്ന് ഭയം; എങ്ങനേയും ബാർ ഡാൻസറെ അനുനയിപ്പിക്കാൻ വഴി തേടി കോടിയേരിയുടെ മൂത്ത മകൻ; ഒത്തു തീർപ്പിനില്ലെന്ന് പരാതിക്കാരിയും; ബിനോയ് കോടിയേരി ദുബായിൽ തങ്ങുന്നത് വിചാരണയിൽ സംഭവിക്കുന്നത് തിരിച്ചറിഞ്ഞ്; മുംബൈ കേസിൽ ട്വിസ്റ്റുകൾക്ക് സാധ്യത കുറവ്\nമാപ്പ് പറയാം..അല്ലെങ്കിൽ ഇറങ്ങിപ്പോകാം എന്ന് ബിജെപി വക്താവ് സംപിത് പത്രയോട് തുറന്നടിച്ച മാധ്യമപ്രവർത്തക; എൻഡി ടിവിയിൽ നിന്ന് രാജിവച്ചത് ജൂണിൽ; ഹാർവാർഡ് സർവകലാശാലയിൽ ജേണലിസം അസോ.പ്രൊഫസറായി ചേരുന്നുവെന്ന് പ്രഖ്യാപനം; ഒടുവിൽ പണി കിട്ടിയില്ലെന്നും ഇന്റർനെറ്റ് തട്ടിപ്പിന് ഇരയായെന്നും ട്വീറ്റ്\nകോവിഡ് വാക്സിന്റെ പാർശ്വഫലം മൂലം നോർവെയിൽ 23 പേർ മരിച്ചു; വാക്സിൻ സ്വന്തം ഉത്തരവാദിത്തത്തിൽ ഇഷ്ടമുള്ളവർ എടുത്താൽ മതിയെന്ന് സ്‌കാൻഡിനേവിയൻ രാജ്യം; ബ്രസീലിയൻ വകഭേദം വാക്സിനുകളേയും അതിജീവിക്കുമെന്ന് ആശങ്ക; വാക്സിൻ കൊണ്ടും കോവിഡ് മാറില്ലെന്ന് ഭയന്ന് വിദഗ്ദർ\nഇവാൻക ശുചിമുറി പൂട്ടിയിട്ടു; യുഎസ് സീക്രട്ട് സർവീസ് ഏജന്റുമാർക്ക് ബാത്ത്റൂം ഉപയോഗിക്കുന്നതിന് മാത്രം അധികച്ചെലവായത് 1,44,000 ഡോളർ; അമേരിക്കൻ പ്രസിഡന്റ് ട്രംപ് വൈറ്റ് ഹൗസിന്റെ പടിയിറങ്ങുന്നതിന് മുമ്പ് പുറത്തുവരുന്നത് മകളുടെ ശുചിമുറി ധൂർത്തിന്റെ കഥകൾ\nഒരുനേരത്തെ ആഹാരത്തിന് വകയില്ലാതെ അറവ് മാലിന്യം കഴിച്ച് വിശപ്പടക്കുന്നു; താമസസ്ഥലം ഒഴിയണമെന്ന സർക്കാർ ഉത്തരവ് വന്നതോടെ പോകാനിടമില്ലാതെ കൊല്ലത്ത് ഷാജിയും അഞ്ചുമക്കളും; സത്യമറിയാൻ എൻജിഒ ക്വാർട്ടേഴ്‌സിലെ താമസക്കാരനായ ഷാജിയെ തേടി മറുനാടൻ എത്തിയപ്പോൾ കണ്ടെത്തിയത് ഇങ്ങനെ\nഇതുവരെ കെട്ടിപ്പൊക്കിയ നുണകൾ പൊളിഞ്ഞു; ബാലാകോട്ട് വ്യോമാക്രമണത്തിൽ കൊല്ലപ്പെട്ടത് 300 പാക് ഭീകരർ; സത്യം തുറന്നുപറഞ്ഞ് മുൻ പാക് നയതന്ത്ര പ്രതിനിധി ആഗ ഹിലാലി; തങ്ങളുടെയും ഇന്ത്യയുടെയും ആക്രമണ ലക്ഷ്യങ്ങൾ വ്യത്യസ്തമായിരുന്നെന്നും ഹിലാലി; റഡാറിന്റെ ചാരക്കണ്ണുകളെ വെട്ടിച്ച് വ്യോമസേന നടത്തിയ ഓപ്പറേഷൻ ബന്ദർ വിജയിച്ചത് ഇന്റലിജൻസിന്റെ ക്യത്യത കൊണ്ട്; ഹിലാലിയുടെ വെളിപ്പെടുത്തലിൽ ഞെട്ടി പാക് നേതാക്കൾ


യുപി സര്‍ക്കാരിനെ രൂക്ഷമായി വിമര്‍ശിച്ച് സുപ്രീം കോടതി; എന്ത് സന്ദേശമാണ് നിങ്ങള് ജനങ്ങള്‍ക്ക് നല്‍കുന്നത്? - Keralabhooshanam Daily യുപി സര്‍ക്കാരിനെ രൂക്ഷമായി വിമര്‍ശിച്ച് സുപ്രീം കോടതി; എന്ത് സന്ദേശമാണ് നിങ്ങള് ജനങ്ങള്‍ക്ക് നല്‍കുന്നത്?\nHome/NEWS/BREAKING NEWS/യുപി സര്‍ക്കാരിനെ രൂക്ഷമായി വിമര്‍ശിച്ച് സുപ്രീം കോടതി; എന്ത് സന്ദേശമാണ് നിങ്ങള് ജനങ്ങള്‍ക്ക് നല്‍കുന്നത്?\nന്യൂഡല്‍ഹി: ലഖിംപൂര് സംഘര്‍ഷത്തില് യുപി സര്‍ക്കാരിന് സുപ്രീംകോടതിയുടെ രൂക്ഷവിമര്‍ശനം. ലഖിംപുര് കേസില് യുപി പോലീസ് സ്വീകരിച്ച നടപടിയില് തൃപ്തരല്ലെന്ന് കോടതി അഭിപ്രായപ്പെട്ടു. കൊലക്കുറ്റം ചുമത്തിയ കേസില് സാധാരണ ഇത്രയും ഉദാര സമീപം ഉണ്ടാകുമോ എന്ന് കോടതി ചോദിച്ചു. എന്ത് സന്ദേശമാണ് യുപി സര്‍ക്കാര് ജനങ്ങള്‍ക്ക് നല്‍കുന്നത്. കേസില് ഉള്‍പ്പെട്ടവര് ഉന്നതരായതിനാല് സിബിഐ അന്വേഷണം എന്ന ആവശ്യത്തിലും കാര്യമില്ല. കേസിലെ എല്ലാ തെളിവുകളും സംരക്ഷിക്കാന് ഡിജിപിക്ക് കോടതി നിര്‍ദേശം നല്‍കി.\nവാഹനം കര്‍ഷകര്‍ക്ക് മേല് ഓടിച്ചുകയറ്റിയ കേസില് ആരോപണവിധേയനായ ആശിഷ് മിശ്ര ചോദ്യം ചെയ്യലിന് ഹാജരാകാന് കൂടുതല് സമയം തേടിയെന്ന് യുപി സര്‍ക്കാര് കോടതിയെ അറിയിച്ചു. അതിനായി ശനിയാഴ്ച രാവിലെ 11 മണിവരെ സമയം നല്‍കിയെന്നും എന്നിട്ടും ഹാജരായില്ലെങ്കില് നടപടി എടുക്കുമെന്നാണ് സര്‍ക്കാര് അറിയിച്ചത്. ഈ വാദം കേട്ട കോടതി ഇതേ കുറ്റം ചെയ്ത മറ്റുള്ളവരോട് ഇതേ നിലപാട് തന്നെയാകുമോ എന്ന് സര്‍ക്കാര് അഭിഭാഷകനോട് ചോദിച്ചു.\nപോസ്റ്റുമോര്‍ട്ടം റിപ്പോര്‍ട്ടില് മൃതദേഹത്തില് വെടിയേറ്റതിന്റെ മുറിവുകളില്ലെന്ന് യുപി സര്‍ക്കാരിനായി ഹാജരായ ഹരീഷ് സാല്‍വെ കോടതിയെ അറിയിച്ചു. രണ്ട് തിരകള് കണ്ടെത്തിയിട്ടുണ്ട്. ആരോപണവിധേയനായ ആള്‍ക്ക് തെറ്റായ ലക്ഷ്യമുണ്ടായിരുന്നിരിക്കാമെന്നും സാല്‍വെ വാദിച്ചു.


കേരളത്തില് പത്തനം തിട്ടയില് അഞ്ച് പേര്‍ക്ക് കൂടി കൊറോണ വൈറസ് സ്ഥിരീകരിച്ചു ; മൂന്ന് പേര് ഇറ്റലിയില് നിന്നും വന്നവര് – Tip of India News\nകേരളത്തില് പത്തനം തിട്ടയില് അഞ്ച് പേര്‍ക്ക് കൂടി കൊറോണ വൈറസ് സ്ഥിരീകരിച്ചു. ഇതില് മൂന്ന് പേര് ഇറ്റലിയില് നിന്നും വന്നവരും രണ്ട് പേര് ഇവരുടെ വീടിന് സമീപമുള്ള അടുത്തബന്ധുക്കളുമാണ്. റാന്നി ഐത്തല സ്വദേശികള്‍ക്കാണ് വൈറസ് ബാധ സ്ഥിരീകരിച്ചത്. അതേസമയം അഞ്ച് പേരും ഇപ്പോള് ഐസൊലേഷന് വാര്‍ഡില് നിരീക്ഷണത്തിലാണുള്ളത്.\nഎന്നാല് ഇവര് ആദ്യം ചികിത്സയ്ക്ക് സഹകരിച്ചില്ലെന്ന് ആരോഗ്യമന്ത്രി വ്യക്തമാക്കി. രണ്ട് പേര് പനിയുമായി ആശുപത്രിയില് എത്തിയതോടെയാണ് കൊറോണ ലക്ഷണങ്ങളാണിതെന്ന് ആരോഗ്യ പ്രവര്‍ത്തകര് കണ്ടെത്തിയത്. തുടര്‍ന്ന് ഇവരില് നിന്നുമാണ് ഇറ്റലിയില് നിന്നും എത്തിയ മൂന്ന് പേരുടെ വിവരം ആരോഗ്യ വകുപ്പിന് ലഭിക്കുന്നത്. ആരോഗ്യ പ്രവര്‍ത്തകര് ആശുപത്രിയില് എത്താന് ഇവരോട് വീട്ടില് എത്തി നിര്‍ദേശം നല്‍കിയെങ്കിലും ഇവര് തയ്യാറായിരുന്നില്ല.\nഅവസാനം കര്‍ശന നിര്‍ദേശത്തിനൊടുവിലാണ് ഇവര് ആശുപത്രിയില് എത്തിയത്. ഫെബ്രുവരി 29നാണ് ഇവരില് മൂന്ന് പേര് ഇറ്റലിയില് നിന്നും എത്തിയത്. ഇവര് എയര്‍പോര്‍ട്ടില് രോഗ പരിശോധനയ്ക്ക് വിധേയരായിരുന്നില്ല. കൊവിഡ് വൈറസ് സ്ഥിരീകരിച്ച വിദേശ രാജ്യങ്ങളില് നിന്നും എത്തുന്നവര് ആരോഗ്യ വകുപ്പിനെ വിവരം അറിയിക്കണമെന്ന നിബന്ധനയും ഇവര് പാലിച്ചിരുന്നില്ല. എയര്‍പോര്‍ട്ടില് നിന്നും ഇറങ്ങി പരിശോധനകള്‍ക്ക് നില്‍ക്കാതെ മുങ്ങുകയായിരുന്നു.\nആറ്റുകാല് പൊങ്കാലയ്ക്ക് കര്‍ശന നിരീക്ഷണം ; രോഗലക്ഷണങ്ങള് ഉള്ളവര് പൊങ്കാലയില് പങ്കെടുക്കരുതെന്ന് നിര്‍ദേശം


റിയാക്കത്തലിയുടെ പെരുന്നാള് ജോർ... | Kerala | Deshabhimani | Sunday Aug 2, 2020\nറിയാക്കത്തലിയുടെ പെരുന്നാള് ജോർ...\nപട്ടാമ്പി ഗവ. സംസ്‌കൃത കോളേജ് വനിത ഹോസ്റ്റലിലെ കോവിഡ് ഫസ്റ്റ് ലൈൻ ട്രീറ്റ്മെന്റ് സെന്ററിൽ ചികിത്സയിലുള്ള റിയാക്കത്തലിയും കുടുംബവും\nസ്വന്തം ലേഖകൻ> വീട്ടിലെ പെരുന്നാൾ ആഘോഷം നഷ്ടപ്പെട്ടതിന്റെ സങ്കടമൊന്നും റിയാക്കത്തലിക്കില്ല. കുടുംബത്തോടൊപ്പം ജോറായി പെരുന്നാൾ ബിരിയാണി കഴിച്ചു. കൂട്ടിന് കുറെ നല്ല മനുഷ്യരും. പട്ടാമ്പി ഗവ. സംസ്‌കൃത കോളേജിൽ ഒരുക്കിയ കോവിഡ് ഫസ്റ്റ്‌ലൈൻ ട്രീറ്റ്‌മെന്റ് സെന്ററിലായിരുന്നു റിയാക്കത്തലിയുടെയും കുടുംബത്തിന്റെയും ഇത്തവണത്തെ പെരുന്നാൾ.\nറിയാക്കത്തലിയുൾപ്പെടെ കുടുംബത്തിലെ എട്ടുപേർക്കാണ് കോവിഡ് സ്ഥിരീകരിച്ചത്. ഉമ്മ, വാപ്പ, ഭാര്യ, മൂന്നു മക്കൾ, സഹോദരന്റെ ഭാര്യ എന്നിവർക്കാണ് രോഗം. വാപ്പയ്‌ക്ക് 60 വയസ്സായതിനാൽ ജില്ലാ ആശുപത്രിയിലേക്ക് മാറ്റി. മറ്റെല്ലാവരും ഒന്നിച്ച്. ‘40 പേരാണ് ട്രീറ്റ്‌മെന്റ് സെന്ററിൽ ഉള്ളത്. എല്ലാവരും ഒരു കുടുംബംപോലെ. നാടൻപാട്ടും മാപ്പിളപ്പാട്ടുമായി ആഘോഷത്തിന്റെ കോവിഡ് ദിനങ്ങളിലാണ് ഞങ്ങൾ. എട്ടു ദിവസമായി വീട് വിട്ടിട്ടും വിരസതയില്ല. കുട്ടികളും ഹാപ്പി’–- പട്ടാമ്പി മുതുതല കൊടുമുണ്ട സ്വദേശി റിയാക്കത്തലി പറഞ്ഞു.\nആശുപത്രിയിൽ ലഭിക്കുന്ന സേവനം ആരോഗ്യപ്രവർത്തകർ നൽകുന്നു. നാല് ഡോക്ടർമാരും നേഴ്‌സുമാരും ശുചീകരണത്തൊഴിലാളികളും ഉൾപ്പെടെ മറ്റ്15 പേരും. കൃത്യമായ ഇടവേളയിൽ പരിശോധനയുണ്ട്. ബിപിയും പൾസും ശരീര ഊഷ്‌മാവുമെല്ലാം പരിശോധിക്കും. ആരോഗ്യപ്രവർത്തകരുടെ സ്‌നേഹംനിറഞ്ഞ വാക്കുകൾ പകരുന്ന ആശ്വാസം ചെറുതല്ല. മൂന്നുനേരത്തെ ഭക്ഷണത്തിനു പുറമെ രണ്ടുനേരം ചായയും പലഹാരവുമുണ്ട്. ഇടയ്‌ക്ക് പഴങ്ങളും എത്തിക്കും. എല്ലാം വൃത്തിയോടെ വിതരണം ചെയ്യുന്നു. പെരുന്നാളിന് എല്ലാവർക്കും ചിക്കൻ ബിരിയാണിയും പാലട പായസവും.\nസർക്കാരിന്റെ കടുത്ത വിമർശകരായ പലരും ഇവിടെയെത്തി മനംമാറുന്നത് കണ്ടു. ഹാവൽസ് കമ്പനിയിൽ മാർക്കറ്റിങ് മാനേജർ കൂടിയായ റിയാക്കത്തലി പറഞ്ഞു.ഞായറാഴ്‌ചയിലെ പരിശോധനയിൽ നെഗറ്റീവായാൽ വീട്ടിൽ പോകുമെന്ന് റിയാക്കത്തലി പറയുമ്പോൾ അഞ്ചു വയസ്സായ മകളുടെ വാക്കുകൾ, ‘‘ നിങ്ങളെല്ലാരും വീട്ടിൽ പോയ്‌ക്കാ... ഞാൻ കുറച്ചുദിവസംകൂടി ഇവിടെ നിൽക്കട്ടെ’’. ഈ വാക്കിലുണ്ട് ചികിത്സാകേന്ദ്രത്തിലെ കരുതൽ.


മാലിദ്വീപിൽ നിന്നെത്തിയ യാത്രക്കാരെ പരിശോധിക്കുന്നു; ഇതര സംസ്ഥാനക്കാർക്ക് കൊച്ചിയിൽ ക്വാറന്റീൻ | passengers of INS Jalashwa disembarked at Cochin port\nഐഎൻഎസ് ജലാശ്വ കപ്പലിൽ 698 പേരാണ് തിരിച്ചെത്തിയത്. ഇവരിൽ 440 മലയാളികളും, 156 തമിഴ് നാട് സ്വദേശികളും ബാക്കിയുള്ളവർ മറ്റ് സംസ്ഥാനങ്ങളിൽ നിന്നുള്ളവരുമാണ്\nCochin Port Trust, First Published May 10, 2020, 11:33 AM IST\nകൊച്ചി: മാലിദ്വീപിൽ നിന്ന് നാവികസേനാ കപ്പലിൽ കൊച്ചിയിലെത്തിയ പ്രവാസികളെ കൊച്ചി തുറമുഖത്ത് ഇറക്കി. ഇവരുടെ വൈദ്യപരിശോധന അടക്കമുള്ള നടപടികൾ ആരംഭിച്ചിട്ടുണ്ട്. രേഖകളും മറ്റും പരിശോധിക്കാൻ പത്ത് കൗണ്ടറുകളിലാണ് സൗകര്യം ഒരുക്കിയത്. ശേഷം തെർമൽ സ്ക്രീനിങും വൈദ്യപരിശോധനയും നടത്തും.\nഐഎൻഎസ് ജലാശ്വ കപ്പലിൽ 698 പേരാണ് തിരിച്ചെത്തിയത്. ഇവരിൽ 440 മലയാളികളും, 156 തമിഴ് നാട് സ്വദേശികളും ബാക്കിയുള്ളവർ മറ്റ് സംസ്ഥാനങ്ങളിൽ നിന്നുള്ളവരുമാണ്. യാത്രക്കാരിൽ 19 പേർ ഗർഭിണികളും 14 പേർ കുട്ടികളുമാണ്.\nവൈദ്യപരിശോധനയിൽ ആർക്കെങ്കിലും കൊവിഡ് രോഗലക്ഷണങ്ങൾ കണ്ടെത്തിയാൽ, ഇവരെ കളമശേരി മെഡിക്കൽ കോളേജിലേക്ക് മാറ്റും. ഇതിനായി ആംബുലൻസ് സൗകര്യം ഒരുക്കിയിട്ടുണ്ട്. മറ്റുള്ളവരെ അതാത് ജില്ലകളിലെ നിരീക്ഷണ കേന്ദ്രങ്ങളിലേക്ക് കൊണ്ടു പോകും. ഇതിനായി കെഎസ്ആർടിസി ബസുകളും ടാക്സികളും ഏർപ്പെടുത്തിയിട്ടുണ്ട്. ഇതര സംസ്ഥാനങ്ങളിലുള്ളവർ എറണാകുളത്തെ നിരീക്ഷണ കേന്ദ്രത്തിലായിരിക്കും 14 ദിവസം കഴിയേണ്ടത്.\nകേരളം തമിഴ്‌നാട് സംസ്ഥാനങ്ങൾക്ക് പുറമെ, കർണ്ണാടക, മഹാരാഷ്ട്ര, ഹരിയാന തുടങ്ങിയ സംസ്ഥാനങ്ങളിൽ നിന്നുള്ളവരും കപ്പലിലുണ്ട്. തിരിച്ചെത്തിയവരിൽ 103 പേർ സ്ത്രീകളും 595 പേർ പുരുഷന്മാരുമാണ്. 440 ഓളം പേർ മലയാളികളും 140 ഓളം പേർ തമിഴ്‌നാട് സ്വദേശികളുമാണ്. ശേഷിച്ചവർ കർണ്ണാടക, മഹാരാഷ്ട്ര, ഹരിയാന തുടങ്ങിയ സംസ്ഥാനങ്ങളിൽ നിന്നുള്ളവരാണ്.\nLast Updated May 10, 2020, 11:37 AM IST


ബീഹാർ ഉപമുഖ്യമന്ത്രിയ്ക്ക് കോവിഡ് | Asian Metro News\nബീഹാർ ഉപമുഖ്യമന്ത്രിയ്ക്ക് കോവിഡ്\nഡൽഹി : ഒക്ടോബര് 28 ന് നടക്കാനിരിക്കുന്ന ബീഹാര് നിയമസഭാ തെരഞ്ഞെടുപ്പിന് ദിവസങ്ങള് മാത്രം ശേഷിക്കെ ബീഹാര് ഉപമുഖ്യമന്ത്രിയും ഭാരതീയ ജനതാ പാര്‍ട്ടി നേതാവുമായ സുശീല് കുമാര് മോദിയ്ക്ക് കോവിഡ് സ്ഥിരീകരിച്ചു. അദ്ദേഹം തന്നെയാണ് ഇക്കാര്യം ട്വിറ്ററിലൂടെ അറിയിച്ചത്.\n‘കൊറോണയ്ക്ക് പോസിറ്റീവ് പരീക്ഷിച്ചു. എല്ലാ പാരാമീറ്ററുകളും തികച്ചും സാധാരണമാണ്. നേരിയ പനിയാണ് ആരംഭിച്ചത്. കഴിഞ്ഞ2ദിവസമായി ചൂടില്ല. മെച്ചപ്പെട്ട നിരീക്ഷണത്തിനായി എയിംസ് പട്‌നയില് പ്രവേശിപ്പിച്ചു. ശ്വാസകോശത്തിന്റെ സിടി സ്‌കാന് സാധാരണമായിരിക്കും. പ്രചാരണത്തിനായി ഉടന് മടങ്ങിയെത്തും ‘ സുശീല് കുമാര് ട്വീറ്റ് ചെയ്തു.\nഅതേസമയം ബിജെപി ദേശീയ വക്താവ് സയ്യിദ് ഷാനവാസ് ഹുസൈന് ബുധനാഴ് കോവിഡ് സ്ഥിരീകരിച്ചു. തനിക്ക് സുഖം തോന്നുന്നുവെന്നും ‘വിഷമിക്കേണ്ട കാര്യമില്ല’ എന്നും അദ്ദേഹം പറഞ്ഞു. താനുമായി സമ്പർക്കം പുലര്‍ത്തിയ എല്ലാവരോടും സ്വയം നിരീക്ഷണത്തിൽ ആയിരിക്കണമമെന്ന് അദ്ദേഹം അഭ്യര്‍ത്ഥിച്ചിരുന്നു.


പത്തനംതിട്ടയിലെ തെരഞ്ഞെടുപ്പ് അട്ടിമറിക്കാൻ സംസ്ഥാന സർക്കാർ ശ്രമിച്ചുവെന്ന് K സുരേന്ദ്രൻ |Surendran alleges sabotage poll process by cpm in pathanamthitta – News18 Malayalam\nപത്തനംതിട്ടയിലെ തെരഞ്ഞെടുപ്പ് അട്ടിമറിക്കാൻ സംസ്ഥാന സർക്കാർ ശ്രമിച്ചുവെന്ന് K സുരേന്ദ്രൻ\nആരോഗ്യവകുപ്പിലെ 480 വോട്ടുകൾ ഉൾപ്പടെ വിവിധ വകുപ്പുകളിലെ 3000 വോട്ടുകളാണ് ഇത്തരത്തിൽ സിപിഎം സമാഹരിച്ചതെന്നും സുരേന്ദ്രൻ ആരോപിക്കുന്നു\nLast Updated : May 05, 2019, 09:52 IST\nപത്തനംതിട്ട: സർക്കാർ സംവിധാനങ്ങൾ ഉപയോഗിച്ച് തെരഞ്ഞെടുപ്പ് അട്ടിമറിക്കാൻ ശ്രമിച്ചെന്ന ആരോപണവുമായി പത്തനംതിട്ടയിലെ എൻഡിഎ സ്ഥാനാർഥി കെ. സുരേന്ദ്രൻ രംഗത്തെത്തി. ദ ഹിന്ദു ദിനപത്രമാണ് ഇക്കാര്യം റിപ്പോർട്ട് ചെയ്തത്. തെരഞ്ഞെടുപ്പ് ഡ്യൂട്ടിയിലുണ്ടായിരുന്ന സർക്കാർ ജീവനക്കാരുടെ പോസ്റ്റൽ വോട്ടുകൾ സിപിഎം നേതാക്കൾ കൈക്കലാക്കി. സർക്കാരിനെതിരെ ജീവനക്കാർക്കിടയിൽ ശക്തമായ സിപിഎം വിരുദ്ധ വികാരമുണ്ടായിരുന്നു. ഈ സാഹചര്യത്തിലാണ് പോസ്റ്റൽ വോട്ട് സിപിഎം അട്ടിമറിച്ചതെന്നും സുരേന്ദ്രൻ ആരോപിച്ചു. സ്ഥലംമാറ്റുമെന്ന് ഭീഷണിപ്പെടുത്തിയാണ് ജീവനക്കാരുടെ പോസ്റ്റൽ വോട്ടുകൾ സിപിഎം സമാഹരിച്ചത്. പത്തനംതിട്ടയിൽ ആരോഗ്യവകുപ്പിലെ 480 വോട്ടുകൾ ഉൾപ്പടെ വിവിധ വകുപ്പുകളിലെ 3000 വോട്ടുകളാണ് ഇത്തരത്തിൽ സിപിഎം സമാഹരിച്ചതെന്നും സുരേന്ദ്രൻ ആരോപിക്കുന്നു.\nSSLC പരീക്ഷാ ഫലം നാളെ2മണിക്ക്; അറിയുന്നതിങ്ങനെ\nഇതുസംബന്ധിച്ച് മലയാലപ്പുഴയിലെ ഒരു സർക്കാർ ജീവനക്കാരൻ നൽകി പരാതി പരിശോധിച്ച് നടപടിയെടുക്കുന്നതിൽ ജില്ലാ വരണാധികാരി പരാജയപ്പെട്ടുവെന്നും സുരേന്ദ്രൻ ആരോപിച്ചു. ജില്ലാ തിരഞ്ഞെടുപ്പ് ഓഫീസ് കേന്ദ്രീകരിച്ച് തെരഞ്ഞെടുപ്പ് അട്ടിമറി സെല്ലുകൾ സിപിഎം പ്രവർത്തിപ്പിച്ചിരുന്നതായും സുരേന്ദ്രൻ പറഞ്ഞു. ജില്ലാ വരണാധികാരിയുടെ അറിവോടെയാണ് ഇക്കാര്യങ്ങൾ നടന്നത്. പത്തനംതിട്ടയിലെ തെരഞ്ഞെടുപ്പ് അട്ടിമറിക്കെതിരെ നിയമപോരാട്ടം നടത്തുമെന്നും കെ. സുരേന്ദ്രൻ പറഞ്ഞു.\nFirst published: May 05, 2019, 09:52 IST\n2019 lok sabha elections2019 ലോക്സഭാ തെരഞ്ഞെടുപ്പ്cpmk surendranldfloksabha battleloksabha eclection 2019loksabha election election 2019loksabha pollloksabha poll 2019Loksabha pollsnarendra modindapathanamthittasabotage poll processsmruthi iraniudfകുമ്മനം രാജശേഖരൻകോൺഗ്രസ്നരേന്ദ്ര മോദിപിണറായി വിജയൻരമേശ് ചെന്നിത്തലരാഹുൽ ഗാന്ധിലോക്സഭ തെരഞ്ഞെടുപ്പ് 2019ലോക്സഭാ തെരഞ്ഞെടുപ്പ്ലോക്സഭാ തെരഞ്ഞെടുപ്പ് 2019സിപിഎം


നടുമുറ്റം സമ്മർ ക്യാമ്പ് – WORLD OF WORDS\nനടുമുറ്റം സമ്മർ ക്യാമ്പ്\nഇൗ കടുത്ത വേനൽ ചൂടിൽ ശീതീകരിച്ച നാലുചുമരുകൽകുള്ളിൽ ഗ്ഗാഡ്ജസ്റ്റ്‌കളിൽ സമയം കളഞ്ഞിരുന്ന വിദ്യാർത്ഥികൾക്കും അതിൽ വിഷമിച്ചിരുന്ന രക്ഷിതാക്കൾക്കും ആശ്വാസമെന്നോണം കൾച്ചറൽ ഫോറം നടുമുറ്റം സംഘടിപ്പിച്ച സമ്മർ ക്യാമ്പ് ജൂലൈ 20,21,22 തീയതികളിൽ വളരെ വിജ്ഞാനപ്രദവും രസകരവുമായി സമാപിച്ചു.ഈ അവധികാലം നാട്ടിൽ പോകാൻ പറ്റാത്ത വിദ്യാർഥികളുടെ പരാതി ഈ സമ്മർ ക്യമ്പ് പരിഹരിക്കുകയും ചെയ്തു.കൾച്ചറൽ ഫോറം സംഘടിപ്പികുന്ന രണ്ടാമത്തെ സമ്മർ ക്യാമ്പാണിത്. കഴിഞ്ഞ കൊല്ലം രണ്ടുദിവസം മാത്രമാണ് ക്യാമ്പ് നടന്നിരുന്നത് . ഇപ്രാവശ്യം മുന്നു ദിവസമായിരുന്നു. വൈകുന്നേരം7മണിമുതൽ 9മണിവരെയുള്ള ആദ്യ ദിവസത്തെ ക്യാമ്പ് ഉത്ഘാടനം ശേഷം കൾച്ചറൽ ഫോറം പ്രസിഡന്റ് ശ്രീ താജ് ആലുവ സാഹിബ് വിദ്യാർത്ഥികളോട് സംസാരിച്ചു. എല്ലാ വിദ്യാർത്ഥി കളെയും നാല് ഗ്രൂപ്പായി തിരിച്ചു. സമ്മർ കിംഗ്സ്, നാട്യൂർ ക്യാമ്പേഴ്സ്, ന്യു ജൻ, ക്യാമ്പ് പറ്‌നേഴ്സ് എന്നിങ്ങനെയായിരുന്നു ഗ്രൂപ്പുകളുടെ പേരുകൾ. അതിനുശേഷം സിജി കോഓർഡിനേറ്റർസ് എല്ലാവരെയും ഉന്മേഷിപ്പിക്കുന്ന ഒരു ക്ലാസ് എടുത്തു.അതിൽ വിദ്യാർഥികളെ പുതിയ തലമുറ പഴയ തലമുറ എന്നിങ്ങനെ രണ്ടു ഗ്രൂപ്പായി തിരിച്ച് ഡ്ഡിബേട്ട് നടത്തി. രണ്ടാം ദിവസത്തെ ജുമയിലിയ പർകിലേക്ക് പോകേണ്ട രജിസ്ട്രേഷനും ഇൻസ്ട്രക്ഷനുകളും കൊടുക്കുന്ന തിരക്കുകളിലായ്യിരുന്നു പിന്നീട്.\nരണ്ടാംദിവസം എല്ലാവരും കൃത്യം 7:30 ക്കു തന്നെ കൾച്ചറൽ ഫോറം ഓഫീസിൽ ജുമൈലിയക്കുള്ള ബസ് വെയിറ്റ് ചെയ്ത് ഇരുന്നു.. 8മണിയോടെ എല്ലാ വിദ്യാർഥികളും വോളന്റർസും മെൻറ്റർസും ഒരുമിച്ച് ബസിൽ ഖത്തറിലെ അതി മനോഹരമായ ജുമൈലിയ പർകിലെക്ക് യാത്ര ആരംഭിച്ചു . നടുമുറ്റം അംഗങ്ങൾ ഉണ്ടാക്കിയ ബ്രേക്ക്ഫാസ്റ്റ് എല്ലാവരും ഒരുമിച്ച് ബസിൽ നിന്നുതന്നെ കഴിച്ചു._ ബസ്സിൽ അന്താക്ഷരി നടത്തിയും വിശേഷങ്ങൾ പക്കുവച്ചും ദൂരെയുള്ള ജുമൈലിയ പാർക്ക് എത്തിയത് അറിഞ്ഞില്ല. അവിടെ പരിപാടികൾ നടത്താനായി വിശാലമായ ഹോൾ സൗകര്യം ഉണ്ടായിരുന്നു.ആദ്യം ശ്രീ താജ് ആലുവ സാഹിബിന്റെ ‘ടാൽക് ടൂ യുർ വേൾഡ് ‘ എന്ന അതിമനോഹരവും എല്ലാവരെയും അമ്പരപ്പിക്കുന്നതുമായ ക്ലാസ് ഉണ്ടായിരുന്നു.\nപിന്നീട് ലഞ്ച് ബ്രേക്ക്ആയിരുന്നു ജുമുഅ നമസ്കാരത്തിനും ഉച്ചവക്ഷണത്തിനും ശേഷം ഗ്രൂപ്പുകൾ തമ്മിൽ ഇലക്ഷൻ നടന്നു. സമ്മർ കിങ്സിലെ സ്ഥാനാർഥിയാണ് വിജയിച്ചത്. വിജ്ഞാനപ്രദമായ ഇന്‍ററാക്ടീവ് ക്വിസ് ഹാരിസ് സാഹിബ് നടത്തി. വൈകുന്നേരം ടീ ബ്രീകിന് ശേഷം ശ്രീമതി ശ്യാമള ടീച്ച റും ഭർത്താവ് ശ്രീ രമേശ് ബാബുവും ‘എന്റെ കേരളം’ എന്ന തലക്കെട്ടിൽ നമ്മുടെ കേരളത്തിന്റെ അവസ്ഥയെ കുറിചും നാം നമ്മുടെ ഭൂമിക്കുവേണ്ടി ചെയ്യണ്ട കരയങ്ങളെകുറിച്ചും മനോഹരമായ പ്രസെന്റ്ശേനിലുടെ വിദ്യാർഥികൾക്ക് കാണിച്ച് കൊടുത്തു. അതിന് ശേഷം എല്ലാവരും ഒന്നിച്ച് നല്ല ഒരു നാട് നിർമിക്കാൻ വേണ്ടി പ്ലെഡ്ജും നടന്നു. അല്പസമയത്തിനകം അതിഗംഭീരമായ നാടൻപാട്ട് വിദ്യാർഥികളെ പാടികേൾപ്പികനും വ്യധോപകരണങ്ങൾ പരിചയപെടുത്തികൊടുക്കുവനുമയി ശ്രീ രജീഷ് മാരേക്കാട്,\nശ്രീ പ്രവീണ് ചാലക്കുടി, ശ്രീ രമേശ് ബാബു എന്നിവർ വന്നിരുന്നു അതിമനോഹരമായി അവസാനിച്ച ആ പരിപാടിക്ക് ശേഷം സ്വിമ്മിങ്നും ഫുട്ബോളിനും താല്പര്യമുള്ള കുട്ടികൾക്ക് വേണ്ടിയുള്ള സമയമായിരുന്നു പിന്നീട്. സൂര്യൻ അസ്തമിക്കുനതിനുമ്പ് തന്നെ എല്ലാവരും ഇതുകൂടി ഗ്രൂപ് ഫോട്ടോയും എടുത്ത്… പാർക് കാണാൻ എല്ലാവരും നടന്നു. സൂര്യൻ അസ്തമിച്ച ശേഷം ട്രെശർ ഹൻറ്റ് ആയിരുന്നു. ഓരോ ഗ്രൂപ്പും ഭംഗിയായി അതവതരിപ്പിച്ചു. 7:30യോടെ എല്ലാവരും നമസ്കാരം നിർവഹിച്ചു . 8മണിയോടെ സ്വാദിഷ്ടമായ ഡിന്നറും കഴിച്ച് എല്ലാവരും തിരിച്ചുള്ള യാത്രയക്ക് ബസിൽ കയറി.ബസിൽ എല്ലാവരും മധുരം മലയാളംഎന്ന രസകരമായ ഗെമ്മ് കളിച്ചു.. 10മണിയോടെ എല്ലാവരും തിരിച്ചെത്തി.\nപിറ്റേദിവസം രാവിലെ 8:30 ക്കു തന്നെ എല്ലാവരും എത്തിയിരുന്നു . ബ്രേക്ക്ഫാസ്റ്റ് ശേഷം ശ്രീമതി അബിതയുടെ ‘ട്രൂത്ത് ബിഹൈൻഡ്’ എന്ന ക്ലാസ്സ് നടന്നു. അതിൽ വിദ്യാർഥികൾ എന്നും ഓർത്തിരികേണ്ട കാര്യങ്ങൾ പറഞ്ഞിരുന്നു. അതിനുശേഷം ശ്രീ ഫൈസൽ അബൂബകർ സാഹിബിന്റെ ‘പേഴ്‌സണാലിട്ടി ഡെവലപ്പ്മെന്റ് ‘ എന്ന വിഷയത്തിൽ നല്ല ഒരു ക്ലാസും നടന്നു. സ്വാദിഷ്ടമായ ഉച്ച ഭക്ഷണതതിനുശേഷം. നാടകത്തെ വിദ്യാർഥികൾക്ക് പരിചയപെടുത്തികൊടുക്കാൻ ശ്രീമതി ആരതി , ശ്രീമതി നിജി പത്മഗോഷും ഉണ്ടായിരുന്നു.\nനമസ്കാരത്തിന് ശേഷം കരീം സാഹിബിന്റെ ഗിഫ്റ്റ് കൾച്ചർ എന്ന വ്യതസ്തമായ പരിപാടി സംഘടിപ്പിച്ചു . ചൈൻ സ്റ്റോറി എന്ന പ്രോഗ്രാമും അതിമനോഹരമായി നടന്നു… അതിന് ശേഷം പാരന്റ്‌സിന്റെ സെഷനയിരുന്നൂ . മൂന്നുപാരന്റ്‌സ്സ് അവരുടെ അഭിപ്രായം പങ്കുവെച്ചു. കൂടാതെ രണ്ടുകുട്ടികളും. സജിത്തടെ ഒരു ചെറിയ ക്യാമ്പിനേകുറിച്ചുള്ള ക്ലാസ്സിന് ശേഷം. തഹിറാതാടെ നന്ദി പറയലായിരുന്നു. പിന്നീട് ഗ്രൂപ്പുകൾ നേടിയ സ്ഥാനം അന്നൗൺസ് ചെയ്തു.\nഫസ്റ്റ് – നടുറെ ക്യാമ്പേഴ്‌സ്.\nസെക്കൻഡ് – സമ്മർ കിംഗ്സ്.\nതേഡ് – ക്യാമ്പ് പാർട്ണർസ്\nനാല് – ന്യൂ ജെൻ.\nപങ്കെടുത്ത എല്ലാ വിദ്യാർഥികൾക്കും പർട്ടീസിപ്റ്റേഷൻ സർട്ടിഫിക്കറ്റ് സത്തോഷപൂർവം കൊടുത്ത ശേഷം എല്ലാവരും മൂന്ന് ദിവസത്തെ ക്യാമ്പിന് സമാപനം കുറിച്ചുകൊണ്ട് പിരിഞ്ഞു.\nArticles, Environment, Friends, Islam, Literature, mylife, Uncategorized\nനടുമുറ്റം, സമ്മർ ക്യാമ്പ്, blogger, ENTERTAINMENT, Kerala, life, Nadumuttam, qatar, Summer camp, TRAVEL, wordpress\nNadumuttam Summer Camp 2017\n3 thoughts on “നടുമുറ്റം സമ്മർ ക്യാമ്പ്”\nPingback: Nadumuttam Summer Camp 2017 – WORLD OF WORDS\n31/07/2017 at 2:07 PM\nHadagood time…..😊😊


ഡച്ച് താരം ക്വിൻസി പ്രോമിസ്, അർജന്റീനക്കാരൻ ലിസാന്ദ്രോ മാർട്ടിനസ്, 19-കാരൻ കിക് പിയറി എന്നിവരെയും ട്രാൻസ്ഫർ കാലയളവിൽ അയാക്‌സ് ടീമിലെത്തിച്ചിട്ടുണ്ട്.\n23 Jul, 2019 at 09:57 AM\nകഴിഞ്ഞ സീസണിൽ ഫുട്‌ബോൾ ലോകത്തെ ഞെട്ടിച്ച ടീമാണ് അയാക്‌സ് ആംസ്റ്റർഡാം. ഡച്ച് ലീഗ് കിരീടം നേടുകയും ചാമ്പ്യൻസ് ലീഗിൽ സെമി വരെ മുന്നേറുകയും ചെയ്ത എറിക് ടെൻ ഹാഗിന്റെ ടീം ഫുട്‌ബോൾ ലോകത്തിന് ചില മികച്ച കളിക്കാരെ പരിചയപ്പെടുത്തുകയും ചെയ്തു. ചാമ്പ്യൻസ് ലീഗ് രണ്ടാംപാദ സെമിയുടെ ഹാഫ് ടൈം വരെ സ്വപ്‌നതുല്യമായ കുതിപ്പ് നടത്തിയ ടീം ദൗർഭാഗ്യം കൊണ്ടാണ് ഫൈനൽ കാണാതെ പുറത്തായതെന്ന് വലിയൊരു വിഭാഗം കാൽപ്പന്തുകളി ആരാധകരും വിശ്വസിക്കുന്നു.\nഎന്നാൽ, സീസൺ അവസാനിച്ചതോടെ അയാക്‌സിന്റെ വലിയ ദൗർഭാഗ്യം തുടങ്ങി. ടീമിന്റെ പ്രധാന ചാലകശക്തിയായിരുന്ന മിന്നും താരങ്ങളെ തേടി വൻകിട ക്ലബ്ബുകളെത്തിയപ്പോൾ വിട്ടുകൊടുക്കുകയല്ലാതെ രക്ഷയുണ്ടായില്ല ഡച്ച് ചാമ്പ്യന്മാർക്ക്. 86 ദശലക്ഷം യൂറോ എന്ന ഭീമൻ സംഖ്യക്കാണ് മിഡ്ഫീൽഡർ ജനറൽ ഫ്രെങ്കി ഡിയോങ്ങിനെ ബാഴ്‌സലോണ കൊണ്ടുപോയത്.\nഡിയോങ്ങിന്റെ ആത്മസുഹൃത്തും അയാക്‌സിന്റെ ക്യാപ്ടനുമായിരുന്ന മത്ത്യാസ് ഡി ലിഗ്റ്റിനു വേണ്ടി ബാഴ്‌സ വലയെറിഞ്ഞെങ്കിലും ക്രിസ്റ്റ്യാനോ റൊണാൾഡോയ്‌ക്കൊപ്പം കളിക്കാനായിരുന്നു 19 വയസ്സ് മാത്രമുള്ള താരത്തിന്റെ തീരുമാനം. 70 ദശലക്ഷം യൂറോയ്ക്കാണ് യുവന്റസ് ഡി ലിഗ്റ്റിനെ വാങ്ങിയത്.\nമത്ത്യാസ് ഡി ലിഗ്റ്റ്\nസീസൺ ഒടുവിൽ മധ്യനിരയിലെ രാജാവായ ഡിയോങ് ടീം വിടുമെന്ന് മുൻകൂട്ടിക്കണ്ട് അയാക്‌സ് പകരക്കാരെ തേടാനാരംഭിച്ചിരുന്നു. കഴിഞ്ഞ ഏപ്രിലിൽ തന്നെ സെൻട്രൽ മിഡ്ഫീൽഡറായ റസ്‌വാൻ മരിനെ 12.5 ദശലക്ഷം മുടക്കി അവർ സ്വന്തമാക്കി. ഓസ്‌ട്രേലിയൻ ലീഗിലെ സിഡ്‌നി എഫ്.സിക്കു വേണ്ടി കളിക്കാൻ പോയിരുന്ന മറ്റൊരു സീൻ ഡി യോങിനെ തിരികെ വിളിക്കുകയും ചെയ്തു.\nഎന്നാൽ, പ്രതിരോധത്തിൽ ടീമിന്റെ നെടുംതൂണായിരുന്ന ഡി ലിഗ്റ്റിനു പകരം ആര് എന്നതായിരുന്നു ആരാധകരുടെ വലിയ ചോദ്യം. ഇന്നലെ മെക്‌സിക്കൻ യുവതാരം എഡ്‌സൺ അൽവാരസിനെ സ്വന്തമാക്കിയതോടെ ആ പ്രശ്‌നവും പരിഹരിച്ചുവെന്നാണ് ക്ലബ്ബ് കണക്കുകൂട്ടുന്നത്.\n21-കാരനായ അൽവാരസ് മെക്‌സിക്കോയുടെ കോൺകകാഫ് ഗോൾഡ് കപ്പ് നേടത്തിൽ നിർണായക പങ്കുവഹിച്ചാണ് അയാക്‌സിലേക്ക് കൂടുമാറിയിരിക്കുന്നത്. 13.5 ദശലക്ഷം പൗണ്ട് നൽകിയാണ് ബാല്യകാല ക്ലബ്ബായ ക്ലബ്ബ് അമേരിക്കയിൽ നിന്ന് താരത്തെ അയാക്‌സ് സ്വന്തമാക്കിയത്. ഡിഫന്ററായും റൈറ്റ് വിങ് ബാക്കായും ഡിഫൻസീവ് മിഡ്ഫീൽഡറായും തിളങ്ങാൻ കഴിവുള്ള താരം ഡി ലിഗ്റ്റിന്റെ വിടവ് നികത്തുമെന്ന് കോച്ചും ആരാധകരും കണക്കുകൂട്ടുന്നു. ഡി ലിഗ്റ്റ് ഒഴിച്ചിട്ട സെന്റർ ബാക്ക് പൊസിഷനിൽ തന്നെയാകും ടെൻ ഹാഗ് പുതിയ താരത്തെ കളിപ്പിക്കുക എന്നാണ് സൂചന.


കാഴ്ചയിൽ കിളിപറത്തും വീട്; ഇതുപോലൊന്ന് കേരളത്തിൽ ആദ്യം | eco friendly home | shuttered debris wall | recycled materials\nThursday 27 January 2022 03:42 PM IST : By സ്വന്തം ലേഖകൻ\nThursday 27 January 2022 03:42 PM IST\nസംശയങ്ങൾ ഒരുപാടുണ്ടാകും. ഉറപ്പുണ്ടോ, മഴ നനഞ്ഞാൽ പ്രശ്നമാകില്ലേ, സ്വകാര്യതയുണ്ടാകുമോ... എന്നുവേണ്ട ‘ഇതൊരു വീടാണോ’ എന്നുവരെ ചോദ്യങ്ങളുണ്ടാകാം. ഇതിനെല്ലാമുള്ള മറുപടി ആദ്യമേ കേൾക്കാം. വീട്ടുകാരുടെ നാവിൽനിന്നുതന്നെ.\n‘‘ആദ്യമായി കാണുമ്പോൾ ഉൾക്കൊള്ളാൻ പ്രയാസമുണ്ടാകാം. കാരണം, ഇത് സാധാരണ കാണുന്നതുപോലെ ഒരു വീടല്ല. എന്നാൽ, ഉള്ളിൽ കുറച്ചു സമയം ചെലവഴിക്കുന്നതോടെ എല്ലാ സംശയങ്ങളും മാറും. എന്തുകൊണ്ട് ഇങ്ങനെ ചെയ്തു എന്ന് ബോധ്യമാകും,’’ വീട്ടുകാരായ ജോർജ് മനുവും അൻസു സൂസനും പറയുന്നു.\nപീരുമേട് താലൂക്ക് ഓഫിസിന് എതിർവശത്തുള്ള മലമുകളിലാണ് ജോർജിന്റെയും സൂസന്റെയും പുതിയ വീട്. റോഡിൽ നിന്നു നോക്കുമ്പോൾ മലയുടെ മുനമ്പിൽ ഒരു പാറക്കഷണം ഉന്തിനിൽക്കുന്നു എന്നേ തോന്നൂ. കേരളത്തിൽ ഇങ്ങനെയൊരു വീട് ആദ്യമെന്ന് നിസ്സംശയം പറയാം.\nമാവേലിക്കരക്കാരാണ് ജോർജും അൻസുവും. ഇടുക്കിയിൽ കുറച്ചു സ്ഥലം വേണമെന്ന വളരെ നാളത്തെ ആഗ്രഹത്താൽ 2017 ൽ ഇവിടെ രണ്ട് എക്കർ വാങ്ങി. കുറച്ച് കാപ്പിച്ചെടികൾ മാത്രമുണ്ടായിരുന്ന മല‍ഞ്ചെരുവിൽ ഓറഞ്ച്, പേര, മാവ്, പ്ലാവ് തുടങ്ങിയ ഫലവൃക്ഷങ്ങൾ വച്ചുപിടിപ്പിച്ചു. രണ്ടു വർഷത്തിനു ശേഷമാണ് ഒരു വീടു വച്ചാലോ എന്ന ചിന്ത വരുന്നത്. രണ്ടു തവണ ഡിസൈൻ തയാറാക്കിച്ചു. എന്തുകൊണ്ടോ രണ്ടും ഇഷ്ടമായില്ല. വസ്തുവിന്റെ നടുഭാഗം നിരപ്പാക്കി അവിടെ രണ്ടുനില പണിയുന്ന രീതിയിലുള്ളതായിരുന്നു രണ്ടു ഡിസൈനും. അപ്പോഴാണ് ആർക്കിടെക്ട് വിനു ദാനിയേലിനെ പരിചയപ്പെടുന്നത്.\nവിനു പീരുമേട്ടിലെത്തി സ്ഥലം കണ്ടു. കുറെയേറെ സമയം അവിടെ ചെലവഴിച്ചു. പിന്നീട് കുറച്ചു ദിവസങ്ങൾക്കു ശേഷം പ്ലാൻ നൽകി. വീട്ടുകാർക്കത് നന്നേ ബോധിച്ചു. ഒരു തിരുത്തൽപോലും വേണ്ടിവന്നില്ല!\nമലയുടെ ഒരറ്റത്ത് കുത്തനെ ചരിവുള്ള ഭാഗമാണ് വിനു വീടിനായി തിരഞ്ഞെടുത്തത്. അതുകൊണ്ട് പ്രയോജനങ്ങൾ പലതുണ്ടായി. വീട്ടിലിരുന്നാൽ വസ്തുവിന്റെ നാല് അതിരുകളിലും നോട്ടമെത്തും. ഒപ്പം പീരുമേട് കവലയും കോട്ടയം - കുമളി റോഡുമെല്ലാം കാണാനാകും.\n‘‘വേണമെങ്കിൽ കുറച്ചുകൂടി നിരപ്പായ സ്ഥലത്ത് വീടിന് സ്ഥാനം കാണാമായിരുന്നു. അപ്പോൾ ഈ ചരിവുഭാഗം ഒരുവിധത്തിലും ഉപയോഗപ്പെടുത്താനാകാത്ത സ്ഥലമായി മാറിപ്പോകും. അതുകൂടാതെ നട്ടുപിടിപ്പിച്ച മരങ്ങളൊക്കെ മുറിച്ചുമാറ്റേണ്ടിയും വന്നേനെ,’’ ആർക്കിടെക്ട് വിനു ദാനിയേൽ വിശദീകരിക്കുന്നു.\nആണ്ടിൽ മൂന്നൂറു ദിവസവും മഴയും നല്ല തണുപ്പുമുള്ള കാലാവസ്ഥയാണ് ഇവിടെ. ചുറ്റുവട്ടത്തെ കാഴ്ചകൾ മാത്രമല്ല, മഴയും മഞ്ഞും കാറ്റും വെളിച്ചവുമെല്ലാം നന്നായി ആസ്വദിക്കാൻ കഴിയുന്നരീതിയിലാകണം വീട് എന്നതായിരുന്നു വീട്ടുകാരുടെ ആഗ്രഹം. ഇതിനെല്ലാം വഴിതുറന്നാണ് വിനു വീട് ഡിസൈൻ ചെയ്തത്. ജെസിബി കൊണ്ടുവന്ന് സ്ഥലം ഇടിച്ചുനിരപ്പാക്കുന്നതും വീട്ടുകാർക്ക് വിഷമമുള്ള കാര്യമായിരുന്നു. സ്ഥലത്തിന്റെ സ്വാഭാവിക ചരിവിനിണങ്ങും വിധം പല തട്ടുകളിലായി മുറികളൊരുക്കി ഇതിനും പരിഹാരം കണ്ടു.\nകണ്ടാൽ പണ്ടുതൊട്ടേ ഇവിടെ ഉണ്ടായിരുന്നതാണെന്നേ തോന്നൂ. അതാണ് വീടിന്റെ പ്രത്യേകത. രൂപകൽപനയിൽ അനുവർത്തിച്ചിരിക്കുന്ന ‘പ്രകൃതിയോട് ചേർന്നുനിൽക്കൽ’ നയം തന്നെ നിർമാണവസ്തുക്കളിലും അവയുടെ അവതരണത്തിലുമെല്ലാം കാണാം.\nഇവിടത്തെ പറമ്പിൽനിന്നു ശേഖരിച്ച മണ്ണും ചെറിയ പാറക്കല്ലുകളും ഉപയോഗിച്ച് ‘ഷട്ടേർഡ് ഡെബ്രിവോൾ’ (Shuttered Debris Wall) രീതിയിലാണ് വീടിന്റെ ചുമരുകൾ. അത്യാവശ്യ ഇടങ്ങളിൽ മാത്രമേ കോൺക്രീറ്റ് പില്ലറും ബീമും നൽകിയിട്ടുള്ളൂ. കനംകുറഞ്ഞ ഫെറോസിമന്റ് സ്ലാബ് കൊണ്ടാണ് മേൽക്കൂര. ഫെറോസിമന്റ് മറയ്ക്കാനും ചൂട് കുറയ്ക്കാനുമായി മേൽക്കൂരയ്ക്കു മുകളിലും താഴെയുമായി കാറ്റാടിക്കഴകൾ നിരത്തി. അതോടെ മണ്ണിന്റെയും പാറയുടെയും അതേ നിറം തന്നെ മേൽക്കൂരയ്ക്കും ലഭിച്ചു. കാറ്റാടിക്കഴകൾ ട്രീറ്റ് ചെയ്തതിനാൽ ദീർഘനാൾ കേടുകൂടാതെ നിൽക്കും.\nതടിമില്ലിൽ പ്രധാന ഉരുപ്പടികൾ അറത്ത ശേഷം ബാക്കിവരുന്ന കഷണങ്ങൾ ചെറിയ പലകരൂപത്തിലാക്കി നിലത്തു വിരിച്ചാണ് തറയൊരുക്കിയത്. ഇരിപ്പിടങ്ങൾ, കട്ടിൽ, അടുക്കളയിലെ കൗണ്ടർടോപ്പ് എന്നിവ ‘ഇൻ ബിൽറ്റ്’ ആയി തയാറാക്കി ഒാക്സൈഡ് പൂശി മനോഹരമാക്കി.\n‘‘മലകളിലും കുന്നിൻചരിവുകളിലും കെട്ടിടം നിർമിക്കുമ്പോൾ പരിസ്ഥിതി ആഘാതം കഴിയുന്നത്ര കുറയ്ക്കണം. ഇപ്പോഴത്തെ സാഹചര്യത്തിൽ അതു വളരെ പ്രധാനമാണ്. ഫൂട്പ്രിന്റ് പരമാവധി കുറച്ചും സമീപത്തുനിന്നുള്ള നിർമാണ വസ്തുക്കൾ ഉപയോഗിച്ചുമാണ് ഈ വീടു പണിതത്,’’ വിനു ദാനിയേൽ വ്യക്തമാക്കുന്നു.\n‘ദ് ലെജ്’ (The Ledge) എന്നാണ് ആർക്കിടെക്ട് ടീം വീടിനിട്ടിരിക്കുന്ന പേര്. ‘തട്ട്’ എന്നാണിതിനർഥം. മലയുടെയും കുന്നിന്റെയുമൊക്കെ നെറുകയിലെത്തിയാൽ മേഘങ്ങൾക്കരികിലേക്കു പറക്കാൻ ചിറകുകൾ ഉണ്ടായിരുന്നെങ്കിൽ എന്നു തോന്നാറില്ലേ? ഭൂമിക്കും ആകാശത്തിനും ഇടയിലുള്ള ഒരു കുഞ്ഞു തട്ടാണ് ഈ വീട്. സ്വപ്നങ്ങൾക്ക് ചിറകു നൽകുന്ന മനോഹരയിടം. ചിത്രങ്ങൾ: ശ്യാം ശ്രീശൈലം


സൂചി | True Copy Webzine\nഷിഹാബുദ്ദീന് പൊയ്ത്തുംകടവ് എന്നൊരു എഴുത്തുകാരനാ കാര്യങ്ങള് ഇമ്മാതിരി ആക്കിയത്. ഒരു പലസ്തീനിയുടെ സ്‌പെയര് പാര്‍ട്ട്‌സ് കടയില് പണിയാരുന്ന് അന്നങ്ങേര്‍ക്ക്. കഥയെഴുത്തും കണക്കുനോട്ടവും ഒത്തുപോകാഞ്ഞായിരിന്നിരിക്കും അധികനാള് നിക്കാതെ അങ്ങേര് നാട്ടിപ്പോയത്.\nദുബായിലെ നൈയിഫില് ഒരു കഫറ്റീരിയയിലാ എനിക്കന്ന് പണി. ഞാനവിടെ അപ്പോ ഏതാണ്ട് ഒരു വര്‍ഷം ആയിക്കാണും. അതൊരു ചെറിയ ചായക്കടയാരുന്ന്. അടുത്തുള്ള ബില്‍ഡിങ്ങുകളില് താഴെ മൊത്തം ഷോപ്പുകളാ. അതിലൊന്നിലാ ഷിഹാബുദ്ദീന് പണിയെടുക്കുന്നത്. മോളിലോട്ട് രണ്ടു നിലേല് ഓഫീസുകളും. അതിനും മേലോട്ടുള്ള നിലകളി താമസക്കാരും. രണ്ട് മുറിയുള്ള ഒരു ഫ്‌ലാറ്റില് ഷെയറിങ്ങി താമസിക്കുന്ന ഏതാണ്ട് പത്തുപതിനഞ്ചാളു കാണും. ഇന്ത്യക്കാരും പാകിസ്ഥാനികളുമാ കൂടുതലും. ചെറിയ ശമ്പളത്തി ജീവിക്കുന്നവരാ എല്ലാം.\nനൈയിഫ് ഏരിയ മൊത്തം തലങ്ങുംവിലങ്ങുമുള്ള റോഡുകളാ. രണ്ടു വശത്തും എട്ടും പത്തും നിലയൊള്ള പഴയ കെട്ടിടങ്ങളും. അതിന്റിടയിലൂടെയുള്ള ഇന്റര്‍ലോക്ക് ഇട്ട ഗല്ലികളി വലിയ തന്തൂര് റൊട്ടി അന്നരംഅന്നരം ചുട്ടുകൊടുക്കുന്ന അഫ്ഗാനികളുടെ ചൂളക്കടകളൊണ്ട്. പിന്നൊള്ളത് ഹുക്ക വലിക്കാനൊള്ള ഇടങ്ങളാ. കറുത്ത് മെലിഞ്ഞ എത്യോപ്യക്കാരികളാ പണിക്കാര്. എപ്പഴും കുറേപ്പേര് പുറത്തിരുന്ന് മത്തുപിടിക്കുന്ന ഷീഷ വലിക്കുന്ന കാണാം. അതൊരു പൊകമറയാ. അകത്ത് വേറെയാ പരിപാടി. അതേപോലുള്ള പഴേ ബില്‍ഡിങ്ങിന്റയെല്ലാം പടികളില് മൂന്നും നാലും ചൈനാകാരികള് കാണും. അവത്തുങ്ങക്കാന്നേ ഒരു ഒളിവും മറവും ഇല്ല. അതിലേ പോന്നവരെ പിന്നാലെ ചെന്ന് വിളിച്ച് ഫ്‌ളാറ്റിലോട്ട് കൊണ്ടുപോവും. മിക്ക ബില്‍ഡിങ്ങിലും കാണും അമ്മാരി ഹഡ്ഡകള്.\nശമ്പളം കിട്ടിക്കഴിഞ്ഞൊള്ള വെള്ളിയാഴ്ചകളില് ഉച്ചതിരിഞ്ഞ് പല ദിക്കീന്നാ ആള്‍ക്കാര് നൈയിഫിലോട്ട് വരുന്നത്. പാവപ്പെട്ട ഗള്‍ഫുകാരന്റെ പെട്ടി നിറയ്ക്കാനുള്ളതെല്ലാം ചെറിയ വെലയ്ക്ക് നൈയിഫി കിട്ടും. കടകളി നോക്കി നടന്ന് എന്തെങ്കിലുമൊക്കെ വിലപേശി വ


UUKMA News ദംഗൽ താരം സെെറ വസീമിന് വിമാനത്തിൽ ലെെംഗികാതിക്രമം - UUKMA News ദംഗൽ താരം സെെറ വസീമിന് വിമാനത്തിൽ ലെെംഗികാതിക്രമം - UUKMA News\nന്യൂഡൽഹി: ദംഗൽ നായിക സെെറ വസീമിന് നേരെ വിമാനത്തിൽ ലെെംഗിക അതിക്രമം. ഡൽഹിയിൽ നിന്നും എയർ വിസ്‌താരയിൽ മുംബയിലേക്കുള്ള യാത്രയ്‌ക്കിടെയാണ് പിൻ സീറ്റിലിരുന്ന യാത്രക്കാരനാണ് സെെറയ്‌ക്ക് നേരെ അതിക്രമത്തിന് ശ്രമിച്ചത്. പിന്നിലിരുന്ന യാത്രക്കാരൻ കാലുപയോഗിച്ച് സെെറയുടെ പിന്നിലും കഴുത്തിലും ഉരസുകയായിരുന്നു.\nഉറക്കത്തിലായിരുന്ന സെെറ ഞെട്ടിയുണർന്നപ്പോഴാണ് ഇക്കാര്യം തിരിച്ചറിഞ്ഞതെന്ന് ഇൻസ്‌റ്റഗ്രാമിൽ പങ്കുവച്ച വീഡിയോയിൽ സെെറ വ്യക്തമാക്കി. കരഞ്ഞു കൊണ്ടാണ് സെെറ ഇക്കാര്യം വ്യക്തമാക്കിയത്. അക്രമിയെ ക്യാമറയിൽ പകർത്താൻ ശ്രമിച്ചെങ്കിലും ഇരുണ്ട വെളിച്ചം ആയിരുന്നതിനാൽ മുഖം വ്യക്തമായി കിട്ടിയില്ല. പത്ത് മിനിറ്റോളം ആക്രണം നീണ്ടു നിന്നെന്നും സെെറ പറഞ്ഞു.\nതനിക്കുണ്ടായത് വളരെ മോശം അനുഭവമാണെന്ന് സൈറ പറയുന്നു. അയാൾ ചെയ്‌തതു ശരിയായില്ല. ഒരു പെൺകുട്ടിക്കും ഇത്തരം അനുഭവം ഇനിയുണ്ടാകരുത്. ഇത് ഭീകരമാണ്. പെൺകുട്ടികളുടെ സുരക്ഷയുറപ്പാക്കുന്നത് ഇങ്ങനെയാണോ? നമ്മെ സഹായിക്കാൻ നാം സ്വയം തീരുമാനിച്ചില്ലെങ്കിൽ ആരും സഹായത്തിനുണ്ടാകില്ലെന്നും സൈറ വിഡിയോയിൽ പറയുന്നു. ഈ വ്യക്തിയുടെ ചിത്രം പകർത്താൻ ശ്രമിച്ചെങ്കിലും വെളിച്ചക്കുറവു മൂലം സാധിച്ചില്ലെന്നും സൈറ വ്യക്തമാക്കുന്നു.\nവിദേശ സഹായം വേണ്ടെന്ന് കേന്ദ്രത്തിെൻറ ഒൗദ്യോഗിക അറിയിപ്പ്


അനന്തം അജ്ഞാതം4: അമ്മ – ടെംപസ്റ്റസ്\nഅനന്തം അജ്ഞാതം കഥകൾ\nഅനന്തം അജ്ഞാതം4: അമ്മ\n“അവൻ ഒരു വല്യാ കമ്പനിയിലാ..അടെ അവധി കിട്ടാൻ പാടാന്ന്..” ആ വാക്കുകളിൽ പരിഭവം അല്ലായിരുന്നു. മറിച്ച് അഭിമാനം ആയിരുന്നു സ്ഫുരിച്ചിരുന്നത്….Click on the title to read more\nPost date മേയ് 22, 2020\n1 കമന്റ് on അനന്തം അജ്ഞാതം4: അമ്മ\nട്രെയിൻ യാത്രകൾ മാത്തുവിന് ഒരുപാട് അനുഭവങ്ങൾ സമ്മാനിച്ചിട്ടുണ്ട്. പ്രത്യേകിച്ച് റെയിൽവേ സ്റ്റേഷനിൽ ട്രെയിനിനായി കാത്തിരിക്കുന്ന സമയങ്ങളിൽ ഉണ്ടാകുന്ന അനുഭവങ്ങൾ.\nധാരാളം മനുഷ്യരെ കാണാനും ആ മനസ്സുകളെ ഒരു പരിധിവരെ മനസ്സിലാക്കാനും മാത്തു ആ അവസരങ്ങൾ ഉപയോഗിച്ചിരുന്നു.\nജോലിയുടെ ഭാഗമായ ട്രെയിനിങ് തിരുവന്തപുരത്ത് തുടങ്ങിയിട്ട് കുറച്ച് നാളുകളായി. ട്രെയിനിങ്ങുള്ള ദിവസങ്ങൾ തിരുവനന്തപുരത്തും അവധി ദിനങ്ങൾ മണിമലയിലുമായി അവന്റെ ജീവിതം പൊരുത്തപ്പെട്ടു കഴിഞ്ഞിരുന്നു. ഒരു മാസക്കാലമായി വെള്ളിയാഴ്ച്ചകളിലും ഞായറാഴ്ചകളിലും വൈകിട്ട് ട്രെയിനിൽ യാത്രചെയ്യുന്നത്, അവൻ ജീവിതചര്യയുടെ ഭാഗവുമാക്കിയിരുന്നു. അങ്ങനെ ട്രെയിനിന്റെ താളവും മാത്തുവിന്റെ ജീവിതതാളവും ഇഴചേർന്ന് കിടന്നു.\nഅന്നൊരു ഞായറാഴ്ച്ച ആയിരുന്നു. പതിവുപോലെ മാത്തു ട്രെയിൻ സമയത്തിന്റെ 10 min മുൻപേ ചങ്ങനാശ്ശേരി റെയിൽവേ സ്റ്റേഷനിൽ എത്തി. ട്രെയിനുകൾ ഒരിക്കലും സമയത്ത് വരാറില്ലയെന്നുള്ളത് അവന് അറിയാമായിരുന്നു. എങ്കിലും അവൻ സമയത്ത് തന്നെ സ്റ്റേഷനിൽ എത്തും. അവനെന്താണ് ഇങ്ങനെയെന്ന് ചോദിച്ചാൽ അവൻ പറയും.\n“എനിക്ക് ഇതുവരെ ഒരു ട്രെയിനും മിസ്സ് ആയിട്ടില്ല.”\nഎല്ലാ കാര്യങ്ങളും പോസിറ്റീവായി കാണാൻ ശ്രമിക്കുന്ന മാത്തു, ട്രെയിൻ എന്തായാലും താമസിക്കുമെന്ന ഒരു നെഗറ്റീവ് ചിന്ത മനസ്സിൽ നിന്ന് മനപ്പൂർവ്വം ഒഴിവാക്കുന്നതാണ്.\nഹാ…പറഞ്ഞു വന്നത് , ഞായറാഴ്ച്ച അവൻ സ്റ്റേഷനിൽ എത്തി. സാധാരണ ദിവസങ്ങളിൽ അവൻ വരുമ്പോൾ ഒരു ട്രെയിൻ എങ്കിലും അവൻ പോകുന്ന ട്രെയിനിന് എതിരെ പോകാൻ ഉണ്ടാകും. അപ്പോൾ എതിരെ ഉള്ള പ്ലാറ്റ്ഫോമിൽ അവന് കാഴ്ചയ്ക്കുള്ള ‘subjects’ ധാരാളം ഉണ്ടായിരിക്കും. നിമിത്തങ്ങൾ നോക്കുന്ന ഒരു ജ്യോതിഷപണ്ഡിതനായോ, ഓർമ്മകൾ പെറുക്കി എടുക്കുന്ന ഒരു കഥാകാരനായോ, മാനസികനില അളക്കുന്ന ഒരു മനശാസ്ത്രജ്ഞനായോ മാത്തുവിന്, അവരെ നിരീഷിച്ചു കൊണ്ട് അവിടെ ഇരിയ്ക്കാം. നിങ്ങൾക്ക് വേണമെങ്കിൽ വായിനോക്കിയെന്ന് അവനെ വിളിക്കാം.\nപക്ഷെ, അന്ന് അങ്ങോട്ടും ഇങ്ങോട്ടും പോകുന്ന ട്രെയിനുകൾ രണ്ടു ഒരേ പ്ലാറ്റ്ഫോമിലേയ്ക്കെന്നാണ് അവിടുള്ള ബോർഡിൽ എഴുതി വച്ചിരിക്കുന്നത്. ചങ്ങനാശ്ശേരി സ്റ്റേഷനിൽ അങ്ങനെയൊക്കെ ചിലപ്പോൾ കാണും. (ഹീ ഹീ… ബോർഡിൽ എഴുതിയിരിക്കുന്നത് പോലെ ഒരിക്കലും നടക്കാറില്ല. കേട്ടോ..)\n“മോനെ കണ്ടപ്പോ എനിക്കെന്റെ സ്വന്തം മോനെ ഓർമ്മ വന്നു.”\nഒരു പ്രായമുള്ള ഒരു സ്ത്രീയായിരുന്നു അത്. മാത്തുവിന്റെ അടുത്ത് വന്ന് ഇരുന്നപ്പോൾ മുതൽ ആ അമ്മ അവനെ തന്നെയായിരുന്നു ശ്രദ്ധിച്ചിരുന്നത്. അതിന്റെ കാര്യം ഈ സംസാരത്തിൽ നിന്നാണ് മാത്തുവിന് ബോധ്യം വന്നത്.\nമാത്തു അത് കേട്ട് സന്തോഷിച്ചു. ആളുകളുടെ സ്നേഹവും പരിഗണനയും ഒരുപാട് ആഗ്രഹിക്കുന്ന ഒരാളാണ് മാത്തുവെന്ന് പറഞ്ഞതാണെല്ലോ. അവൻ ആ അമ്മയെ സ്നേഹത്തോടെ നോക്കി. ആ കൈകൊണ്ട് ഒരു തലോടൽ അവൻ പ്രതീക്ഷിച്ചു…(ആഗ്രഹിച്ചു).\n“അമ്മ എങ്ങോട്ടാണ്?” ആ അമ്മയ്‌ക്ക് സഹായം എന്തെങ്കിലും ചെയ്യാൻ കഴിയുവോ എന്നറിയാൻ മാത്തു അന്വേഷിച്ചതാണ്.\n“ഒരിടത്തോട്ടുമല്ല.. എന്റെ മോൻ വണ്ടീൽ ഇതിലെ ബാംഗ്ലൂരിൽ പോന്നുണ്ട്. ഇടെ വന്നു നിന്നാ, കാണാന്ന് പറഞ്ഞു. കൊറച്ച് നാളായേ കണ്ടിട്ട് …അതാ…”\nശെടാ..എന്താണാ ‘മോൻ’..സ്വന്തം അമ്മയെ കാണാൻ വരാൻ പോലും സമയം ഇല്ലാത്തവൻ. അവൻ വരട്ടെ രണ്ടു വർത്തമാനം പറയണം . മാത്തു ചിന്തിച്ചു. എന്നിട്ട് ,\n“അമ്മയുടെ മകന് അത്ര വലിയ തിരക്കാണോ? അമ്മയെ കാണാൻ വീട്ടിലോട്ട് വരാൻ പോലുമുള്ള സമയം ഇല്ലേ?”\n“അവൻ ബാംഗ്ളൂരിലെ ഒരു വല്യാ കമ്പനിയിലാ….ആടെ അവധി കിട്ടാൻ പാടാന്ന്..” ആ വാക്കുകളിൽ പരിഭവം അല്ലായിരുന്നു. മറിച്ച് മകനെക്കുറിച്ചോർത്തുള്ള അഭിമാനമായിരുന്നു സ്ഫുരിച്ചിരുന്നത്.\nഅതെതാ ഈ അവധി കിട്ടാത്ത ‘വല്യാ കമ്പനി’. മാത്തു ചിന്തിച്ചു. മാത്തു കൂടുതൽ ഒന്നും ചോദിച്ചില്ല.\nഎന്തായാലും അമ്മ കാത്തിരുന്ന ട്രെയിൻ മാത്തു കാത്തിരിക്കുന്ന ട്രെയിനിനെക്കാൾ നേരത്തെ വന്നു.\nആ അമ്മ – മകൻ ഒത്തുചേരലിന് മാത്തു അങ്ങനെ സാക്ഷിയായി. ഒരു AC കംപാർട്മെന്റിൽ നിന്നാണ് ആ അമ്മയുടെ മകൻ ഇറങ്ങി വന്നത്. വളരെ മോഡേന് ആയി വസ്ത്രം ധരിച്ച ഒരു യുവാവ് . മാത്തുവുമായി ഒരു സാമ്യവുമില്ലായിരുന്നു ആ മകന്.\nപിന്നെ ആ അമ്മയെന്താ അങ്ങനെ പറഞ്ഞെ.. ആ… മാത്തു ആലോചിച്ചു. എന്തെങ്കിലും മാനെറിസത്തിൽ സാമ്യം തോന്നി കാണണം. അമ്മമാരുടെ കാര്യം അല്ലെ. ഒന്നും പറയാൻ പറ്റില്ല. സാധാരണ മനുഷ്യർ കാണുന്നപോലെ ആയിരിക്കില്ല ഒരു അമ്മ കാണുന്നതെന്ന് മാത്തുവിന് പലപ്പോഴും തോന്നിയിട്ടുണ്ട്. മാത്തുവിന്റെ ഒരു കസിൻചേച്ചി അമ്മയായപ്പോൾ ആ ചേച്ചിയിൽ വന്ന മാറ്റം അവൻ തന്നെ നേരിട്ട് കണ്ടതാണ്.\nഅമ്മ മകനെ കെട്ടിപിടിക്കാൻ ഓടി അടുത്തു. മകന് ആ കെട്ടിപിടുത്തം അത്രയ്ക്ക് ഇഷ്ടപ്പെട്ടിലെന്നു തോന്നുന്നു. അയാൾ അമ്മയുടെ പിടിവിടീക്കുന്നത് കാണാമായിരുന്നു. ഹോ.. ഒരു അമ്മയുടെ സ്പർശനം ആഗ്രഹിക്കുന്ന ആരും ആ ദൃശ്യം കണ്ടാൽ വേദനിക്കും.\nതുടർന്ന് ആ മകൻ എന്തൊക്കെയോ അമ്മയോട് ചോദിക്കുന്നു. എന്തോ വലിയ തിരക്കിലാണെന്ന കാര്യം അമ്മയുടെ മുന്നിൽ ആ മകൻ കാണിക്കാൻ ശ്രമിക്കുന്നുണ്ട്. അതൊരു അഭിനയമാണോ എന്നു പോലും ആരും സംശയിച്ചുപോകും.\nമാത്തു കുറച്ചൊക്കെ ബോഡി language വായിച്ചെടുക്കാൻ പഠിച്ചിട്ടുണ്ടായിരുന്നു. ഒന്നാമതായി, ആ മകൻ അമ്മയുടെ കണ്ണുകളിലേക്ക് നോക്കിയല്ലായിരുന്നു സംസാരിച്ചിരുന്നത്. അതാ യുവാവിന്റെ സംസാരത്തിലുള്ള താത്പര്യകുറവും അക്ഷമയും കാണിക്കുന്നതാണെന്ന് മാത്തു പഠിച്ചിട്ടുണ്ട്. പിന്നെ കൈകൾ കെട്ടിയുള്ള ആ നിൽപ്പ്. അതൊരു സെല്ഫ്-ഡിഫെൻസ് സ്റ്റാൻസ് ആണെന്നും മാത്തു പഠിച്ചിട്ടുണ്ട്. ആ മകൻ എന്തൊക്കെയോ ആ അമ്മയുടെ മുന്നിൽ മറച്ചു വെക്കുന്നുണ്ടാവാം. ഒരു പക്ഷെ അമ്മയോട് കാണിക്കുന്ന അവഗണനയുടെ കുറ്റബോധമായിരിക്കണം അവന്റെ അബോധമനസ്സിനെ കൊണ്ട് അങ്ങനെ ചെയ്യിക്കുന്നത്.\nആ അമ്മയാകട്ടെ മകന്റെ ചോദ്യങ്ങൾക്ക് എന്തൊക്കെയോ മറുപടി സന്തോഷത്തോടെ തന്നെ പറയുന്നുമുണ്ട്. പക്ഷെ, ഓരോ ഉത്തരം കഴിയുന്തോറും ആ അമ്മയുടെ മുഖത്തെ സന്തോഷം കുറഞ്ഞ് കുറഞ്ഞ് വരുകയും ചെയ്യുന്നുണ്ട്.\nട്രെയിനിന്റെ horn മുഴങ്ങി. പേഴ്സിൽ നിന്ന് കുറച്ച് കാശ് എടുത്ത് മകൻ അമ്മയുടെ കൈയിൽ വച്ചു കൊടുത്തു. ശേഷം, ആ മകൻ ട്രെയിനിൽ കയറി. ട്രെയിൻ നീങ്ങി തുടങ്ങി. ആ മകൻ ട്രെയിനിന്റെ വാതിൽക്കൽ നിന്ന് അമ്മയ്ക്ക് ഒരു തവണ കൈകാണിച്ചിട്ട് ഉള്ളിലേയ്ക്ക് കയറിപ്പോയി. എന്നാൽ ആ ട്രെയിൻ കണ്ണിൽ നിന്ന് മറയുന്നത് വരെ ആ അമ്മ നോക്കി നിന്നു.\nഅമ്മ തിരിച്ച് വന്ന് മാത്തുവിന്റെ അടുത്ത് ഇരുന്നു. അമ്മയുടെ കൈയിൽ നിന്ന് വടി ഊർന്നു താഴേക്ക് വീണു. മാത്തു വടി എടുത്ത് തിരികെ അമ്മയെ ഏൽപ്പിച്ചു.\nഅമ്മ മകൻ കൊടുത്ത ആ കാശ് കൈയിൽ വല്ലാതെ മുറുക്കി പിടിച്ചിരിക്കുകയാണ്. തിളങ്ങുന്ന കണ്ണുകൾ ദൂരെത്തേയ്ക്ക് നോക്കി കൊണ്ട് അമ്മ പറഞ്ഞു…\n“ആടെ അവധി കിട്ടാൻ പാടാന്ന്”\nആ ശബ്ദം ഇടറിയിരുന്നു….\nഅടുത്ത ഭാഗം : മല്ലു ഗ്യാങ്.\nഒരു യൂറോപ്യൻ രാജ്യത്തെ കഥയാണ്…\nഒരു സ്ത്രീ തന്റെ വയറ്റിൽ വളരുന്ന നാലാമത്തെ കുട്ടിയുടെ ഭ്രൂണത്തെ ഇല്ലാതാക്കാൻ ആഗ്രഹിക്കുന്നു. കഷ്ടതകളാണ് കാരണം. പിന്നെ ആ തീരുമാനം വേണ്ടന്ന് വച്ച് കുട്ടിക്ക് ജന്മം നല്കുന്നു. അവന് ഒരു പേര് നല്കിയതല്ലാതെ മറ്റൊന്നും തന്നെ അവനുവേണ്ടി അവന്റെ അച്ഛൻ ചെയ്തിട്ടില്ല. ആ പേര് അച്ഛന് ഇഷ്ടപ്പെട്ട ഒരു നടന്റെയായിരുന്നു. അന്നത്തെ അമേരിക്കൻ പ്രസിഡന്റ് കൂടിയായിരുന്നു ആ നടൻ…. റൊണാൾഡ് റീഗൻ.\nഎല്ലാ പ്രതിബന്ധങ്ങളും അതിജീവിച്ച് ആ കുട്ടി വളർന്നു. അവന്റെ അമ്മ ആ കഷ്ടപ്പാടുകൾക്കിടയിലും അവനെ വളർത്തി വലുതാക്കിയെന്ന് വേണം പറയാൻ.\nഒരുപാട് വർഷങ്ങൾ കടന്നു പോയി. കഴിഞ്ഞ വർഷത്തെ പിറന്നാൾ ദിനത്തിൽ ആ മകൻ അമ്മയ്ക്ക് സമ്മാനമായി കൊടുത്തത് ഒരു പൊർഷെ കാറായിരുന്നു!\nമരിയ ഡൊളറസ് അവിറോ…\nഭാഗം5:\n← മാസ്കിസവും ലോകവും2→ ക്യാൻവാസ്\nOne reply on “അനന്തം അജ്ഞാതം4: അമ്മ”\nമേയ് 24, 2020 -ല് 1:55 pm


കാബൂളിലെ നാരായണപക്ഷികൾ, എഴുതിയത് യാസ്മിന ഖദ്‌റ , വിഷയം നോവല് , ISBN 9789386120236, Published by Green Books ::: കേരളാ ബുക്ക് സ്റ്റോർ\nISBN : 9789386120236\nBook Name in English : Kaboolile Narayanapakshikal\nബാഗ്ദാദിലെ വിലാപങ്ങള്’ക്കും ’ആക്രമണ’ത്തിനും ശേഷം യാസ്മിനാ ഖാദ്രായുടെ പുതിയ ഐതിഹാസികനോവല്\nയാസ്മിനാ ഖാദ്രയുടെ ’കാബൂളിലെ നാരായണപക്ഷികള്’ നോവല് ഉള്‍ക്കിടിലം സൃഷ്ടിക്കുന്ന ഒരു വായനാനുഭവമാണ്. ദൈവത്തിന്‍റെ ആളുകളുടെ അധികാരം എങ്ങനെയുള്ളതായിരിക്കും? അധികാരത്തിന്‍റെ ചാട്ടവാര് ചുഴറ്റിക്കൊണ്ട് തീവ്രവാദിതാടിയും തലേക്കെട്ടുമുള്ള മൊല്ലാക്കമാരായിരിക്കും നിങ്ങളുടെ ജീവിതത്തിനു മുകളില് വിധിപ്രഖ്യാപനം നടത്തുക. അവര് കെട്ടിപ്പൊക്കിയ നുണകളായിരിക്കും നിങ്ങളുടെ യാഥാര്‍ത്ഥ്യമായി മാറാന് പോകുന്നത്. നിങ്ങള്‍ക്കുവേണ്ടി വാദിക്കാന് ആരും ഉണ്ടാവില്ല. നിങ്ങളുടെ ഭാഗം പറയാനുള്ള ഒരവസരവും അവര് നിങ്ങള്‍ക്കു വിട്ടുതരികയുമില്ല. നിങ്ങളുടെ സത്യാവസ്ഥ അറിയുന്ന ആരെങ്കിലും മുന്നോട്ടു വന്നാലും അതു ഫലിക്കുകയില്ല. അയാളും തടവറയുടെ ഇരുട്ടിലേക്കു തള്ളപ്പെടും. കൊല്ലപ്പെടും. യാസ്മിന ഖാദ്രയുടെ ഈ നോവലില് ജനക്കൂട്ടം കല്ലെറിഞ്ഞു കൊല്ലുന്നത് ജീവിതത്തിന്‍റെ അര്‍ത്ഥരാഹിത്യത്തിന്‍റെ മുന്നില് അന്ധാളിച്ചു നില്‍ക്കുന്ന പാവപ്പെട്ട ഒരു സ്ത്രീയേയാണ്. അവള് ആസകലം ഒരു പര്‍ദ്ദയില് മറയ്ക്കപ്പെട്ടു നില്‍ക്കുകയാണ്. നാല്‍ക്കവലയില് അരവരെ അവളെ മണ്ണില് കുഴിച്ചുനിറുത്തിയിരിക്കുകയാണ്. ഖാലിസ്ഥാന് മൊല്ലാക്ക അവള് ചെയ്ത പാപങ്ങള് എണ്ണിയെണ്ണി പറഞ്ഞുകൊണ്ട് പിന്‍വാങ്ങുന്നതോടെ, ജനക്കൂട്ടം അവളെ ആര്‍പ്പുവിളികളോടെ കല്ലെറിഞ്ഞു കൊല്ലുകയാണ്. ചോരച്ചീളുകള് തെറിപ്പിച്ചുകൊണ്ട് ഊക്കോടെ വന്നുവീഴുന്ന കല്ലുകള്‍ക്കു മുന്നില് നരകവേദനയുടെ ഗര്‍ത്തത്തില് അവള് മരിച്ചുവീഴുന്നു...\nWrite Your Review about കാബൂളിലെ നാരായണപക്ഷികൾ